
CE JUCAM 2 
PENTRU CINE 


JUCAM 2? 


Repertoriul, factor fundamental în afirmarea unei mișcări teatrale, continuă să 
formeze obiectul unor susţinute dezbateri. Şi e firesc să fie așa. Această coordonată 
principală în exercitarea funcţiilor educativ-estetice ale teatrului angajează, prin suma 
și calitatea titlurilor reprezentate, arta scenică în ansamblul culturii socialiste. „Ce ju- 
сат“ a căpătat o acută importanţă, mai cu seamă în acest moment al teatrului româ- 
nesc, cînd succese ale concepţiei şi realizării spectacolelor ne-au impus si peste hotare; 
cînd dramaturgia originală, prin ceea ce a dat valoros şi inedit, exprimă densitatea 
problematică a realităţii noastre și ilustrează procesul istoric al formării conștiinței socia- 
liste, cînd publicul nostru, format în spiritul culturii socialiste, dornic să-și lârgeasçâ ne- 
contenit orizontul spiritual, işi spune cuvîntul solicitind fapte autentice de artă şi cul- 
tură. Așadar, ce jucăm, şi cum jucăm? Ce înscriem în planuri şi ce programăm în 
mod curent? Care e greutatea specifică a textelor dramatice? Ce oferim publicului ? 
Ce alegem din diversitatea creaţiilor dramatice răspîndite pe mari spaţii geografice și 
desfăşurate pe un vast timp istoric ? 

În scopul unei analize complexe a ansamblului proiectelor teatrelor a avut loc, 
în cursul lunii noiembrie, o ședință lărgită a Biroului executiv al Comitetului de Stat 


pentru cultură și Artă, la care au participat dramaturgi si cronicari dramatici, regizori 
şi directori de teatre. 


Inventarierea premierelor de la începutul stagiunii și a proiectelor pentru anul 
teatral în curs arată că, pe lingă repertorii bine întocmite, în unele teatre s-au conturat 
o oarecare nesiguranţă a criteriilor се diriguiesc alegerea pieselor, o imprecizie în 
traducerea în practică a principiilor călăuzitoare în ceea ce priveşte funcţia si misiunea 
teatrului în societatea noastră. 

Una din cele mai importante probleme ce se ridică în faţa teatrelor în momentul 
întocmirii repertoriilor este selecţia pieselor. Un titlu introdus în repertoriu capătă 
greutatea unui act cultural, creator. Acest act de cultură nu trebuie să neglijeze, în 
alcătuirea listei de proiecte, criteriile care stau la baza întregii noastre politici cultu- 
rale: în primul rînd, promovarea creaţiei nationale, clasice, a lucrărilor contemporane 
care dezbat problemele specifice formării conștiinței socialiste ; reprezentarea pieselor 
din alte literaturi саге au un conţinut socialist; selec(ionarea în spirit critic a celor 

mai valoroase opere din literatura contemporană mondială si din clasicii universali. 

Pe bună dreptate arăta George İvaşcu în discuţia amintită că „astăzi putem să 
chibzuim acasă la noi, cu experiența acestor ani, cu cunoştinţele noastre actuale, fără 
teama de a cădea în îngustime naţională — ce are mai multă sau mai puţină necesitate 
în universul nostru de cultură, ce e bine să intre sau nu în repertoriul nostru naţional“. 

„Situaţia cifrelor, a procentajului, nu este însă o problemă de protocol — spunea 
Vicu Mindra. Preponderenţa piesei românești mai vechi sau mai noi se arată ca o nece- 
sitate vitală pentru dezvoltarea literaturii dramatice şi a mişcării teatrale naţionale. Revi- 
rimentul scrisului dramatic de azi depinde mult și de difuzarea unor piese dramatice 
mai vechi. Un spectacol ca Jocul ielelor pe scena Teatrului Mic poate avea o influenţă 
vădită asupra unor dramaturgi contemporani, care, întîlnindu-l pe Camil Petrescu şi 
receptîndu-l pe noi unde, își pot redimensiona scrisul. 

Dramaturgia originală contemporană are a-și căuta în mod organic rădăcinile 
în tradiţiile proprii teatrului nostru ; scriitorilor de azi revenindu-le misiunea să lăr- 
gească experiența teatrului de idei, în primul rînd prin acei autori români care cu 
decenii în urmă au creat teatrul de idei, cu unelte, procedee, mijloace de expresie 
proprii nouă. „Nu ne este indiferent dacă astăzi dramaturgia noastră de idei contempo- 
rană pleacă de la Camus sau de la Camil Petrescu, de la Hauptmann sau de la Victor 
Ion Popa. Asta nu înseamnă să întoarcem spatele marilor valori universale, dar nu putem 
fi indiferenți faţă de modul specific în care scriitorii noștri au dezbătut marile conflicte 
de idei ale acelei epoci şi la drumul pe care ei l-au deschis.“ 

Zestrea lăsată de inaintaşi în dramaturgie e mult mai bogată decit se crede. 
Persistă încă prejudecata că dramaturgia noastră clasică e greu de montat. După cum 
amintea Valentin Silvestru, unele piese clasice românești nu sînt jucate „fiindcă ar 
cere multă costumatie şi decoruri; deși — spunea el — metodele experimentale de 
modernizare a unor piese străine s-ar putea aplica si la dramaturgia noastră, simpli- 
ficîndu-se scenografia. Şi piesele istorice s-ar cere jucate și altfel decît într-o factură 
închistat tradiţională, de pildă, trilogia lui Delavrancea şi alte lucrări istorice s-ar 
putea monta în aer liber, după exemplul unor experimente uzitate în alte tări.“ În 
privinţa dramaturgiei clasice naţionale se pune însă acut problema reconsiderării ei 
scenice. „Dacă-l jucăm pe Alecsandri sau pe Davila ca acum 50 de ani — sublinia 
George Ivașcu —, evident că publicul nostru va respinge piesele. Pentru reintegrarea 
în repertoriu a unor opere din dramaturgia naţională e nevoie de tratarea lor modernă, 
aşa cum s-a făcut şi cu alte piese clasice, ca de pildă Tartuffe, în trei noi viziuni 
regizorale, Troilus şi Cresida — un Shakespeare într-o viziune originală și modernă, 
cele Cinci schițe ale lui Caragiale, jucate la Teatrul Mic, spectacol ce a constituit o 
experienţă originală, si altele.“ 

Progresul continuu al dramaturgiei originale comportă dificultăţi firești. „Teatrul 
şi arta dramatică sînt cel mai greu gen literar“ — a spus Demostene Botez, care a 
evidenţiat contribuţia adusă teatrului de scriitori noştri „și nu numai de specialiștii în 
teatru ; Titus Popovici și Eugen Barbu au scris piese de teatru de succes, de teatru 
bun... Sarcina de a scrie piese de calitate cade asupra tuturor scriitorilor talentaţi“. În 
vederea stimulării mai eficace a dramaturgiei noastre, preşedintele Uniunii Scriitorilor a 
propus să se acorde premii celor mai realizate piese româneşti. 

Dar dezvoltarea literaturii noastre dramatice este legată și de tratamentul pe care îl 
află în teatre si de judecátile critice. Traian Selmaru a subliniat valoarea propriei noa- 
stre experienţe dobindite in valorificarea dramaturgiei originale, amintind rezultatele 
fructuoase ale stimulării dramaturgilor de către teatre cu cîțiva ani în urmă. Relevind 
forțele capabile să dezvolte mai departe dramaturgia originală, bogăţia și diversitatea 
frontului dramaturgic, el s-a referit însă la situaţia actuală nemultumitoare, la felul în 
care noile lucrări sînt primite astăzi de către teatre și unii critici teatrali. Traian Şelmaru 
a citat în acest sens un număr de piese existente, care în mod nejustificat n-au văzut 
incă lumina rampei, iar altele, tot atit de nejustificat, n-au fost programate înafara tea- 
trelor pe a căror scenă au avut loc premierele. Această atitudine de indiferență faţă de 
ceea ce s-a acumulat pozitiv în dramaturgia noastră produce inevitabil pierderi care ating 
în substanţa sa însuşi procesul de dezvoltare a creaţiei. Unele teatre din ţară se încăpă- 
ținează să dea „premiere absolute“ cu lucrări neartistice şi ocolesc scrieri valoroase, 
invocînd faptul că „au mai fost jucate de alţii“. 

Această atitudine a îndepărtat de teatru pe unii scriitori şi a determinat pe 
scenele noastre un val de lucrări mediocre, după nefericitul medel al unor trecute 
şabloane, ceea ce dăunează dezvoltării tendinţelor pozitive ale dramaturgiei originale“. 

Condiţia de autor, raportată la teatru, public și critică, a stat și în atenţia lui 
Paul Everac. Autorul $tafetei nevăzute şi-a afirmat convingerea în succesele ascendente 


2 WWW.Cimec.ro 


ale dramaturgilor, sustinind „necesitatea ca piesele ce urmează a fi scrise mai departe 
să dobîndească o mai mare ascutime, o ascutime care depinde exclusiv de spiritul 
autocritic si exigent al scriitorului“. 

Despre autoexigenta scriitorilor a vorbit şi Dorel Dorian, subliniind că exigenta 
este o condiţie indispensabilă progresului dramaturgiei noastre. Referindu-se la „compe- 
бе“, Dorel Dorian a subliniat că scriitorii noștri trebuie să facă „un plus de efort, un 
pius de căutări, de adincire a problemelor”. Trebuie să incetâm să comunicăm spectato- 
rilor, în piesele noastre, lucruri rezolvate sau dinainte spuse. „Singura soluţie este con- 
ştiinţa noastră partinicâ intransigentâ, în spiritul căreia vom aborda problemele şi vom 
realiza calitatea scrierilor“. 

Din același unghi al autoexigentei, Dorian s-a referit la relaţia dintre textul 
original şi aportul regizoral, afirmind că piesele noastre trebuie să fie în stare să 
reziste timpului prin ele însele, fără proteze regizorale, indiferent de marea capacitate 
artistică demonstrată în reprezentaţie. 

Aurel Baranga, analizind unele aspecte ale creaţiei originale, s-a ridicat în primul 
rînd împotriva „esteticii gramajului^, respingind împărţirea frecventă în piese „uşoare“ 
şi „grele“. „Nu vreau să fac nici o pledoarie pro domo, dar vreau să spun că cel 
mai bun gen nu este drama, comedia, tragedia sau farsa, ci este piesa bună. O co- 
medie bună nu este mai puţin bună decît o dramă bună. O dramă proastă nu este 
mai bună decît o comedie proastă. Sint proaste amindouá." Baranga a considerat că: 
„Scriitorul este cel care scrie piesa, el răspunde pentru ea.“ 

După cum a arătat Sică Alexandrescu, Teatrul Naţional a încheiat contracte cu 
dramaturgii Al. Mirodan, Teodor Mazilu, Paul Everac, Aurel Baranga. „Declar aici, în 
numele Teatrului National — a spus d-sa —, că așteptăm piesele noi cu cea mai mare 
nerăbdare şi dragoste, că le von da cea mai strălucită distribuţie, că le vom programa 
în cele mai bune zile, că vom face tot ce e în puterea noastră pentru a le asigura 
succesul.“ 

Liviu Ciulei a subliniat ponderea dramaturgiei originale în viaţa teatrului nostru, 
arătîndu-se plin de încredere în dezvoltarea ei viitoare. Ciulei a considerat că, pentru 
progresul dramaturgiei, trebuie să fie sprijinite si stimulate debuturile unor tineri autori, 
deocamdată necunoscuţi, angajindu-se să desfășoare acţiuni paralele cu cele de la Tea- 
trul „Nottara“, pentru a facilita apariţia unor nume noi care bat la usa teatrelor. În acest 
sens a vorbit şi Eugen Barbu, schitind citeva soluţii în vederea stimulării talentelor tinere 
şi propunind înfiinţarea unui teatru literar, teatru care să dramatizeze scrieri apărute in 


publicaţiile noastre literare. 

Analiza stadiului actual al dramaturgiei originale si schitarea perspectivelor au 
cuprins in ecuaţie un factor indispensabil al viabilitâtii repertoriului: publicul. İn 
această ordine de idei, punctul de vedere exprimat de Radu Penciulescu a fost deosebit 
de edificator. „Am avut sentimentul că s-a creat — a spus el — o falsă problemă 
a publicului românesc, impresie pe care o resping cu toată hotărîrea. De un an de zile 
gospodăresc un teatru, si în acest an eu mi-am petrecut serile în culise, în sală, si în 
special în foaier, în pauze, și ce am auzit în acest an mi-a oferit material de gîndire 
pentru o sută de ani! Eu am o nelimitată încredere în publicul românesc. Sigur că 
există diferite niveluri de public, dar noi trebuie să actionâm în aşa fel încît să avem 
în spectator prietenul cel mai apropiat. De zece ani am avut fericirea să văd că toate 
miturile stabilite de către unii oameni de teatru au fost literalmente dârimate. Dârimatâ 
a fost opinia că Brecht este un autor «neînghiţit» la noi în ţară. (Opera de trei parale 
a depăşit o sută de spectacole într-o stagiune.) Dărimată a fost propria mea părere că 
Clipe de viată nu с o piesă de succes. Dărimată а fost prejudecata neaudientei la public 
a teatrului lui Camil Petrescu. Am jucat Jocul ielelor — la început — o dată pe 
săptămînă, pe urmă de două ori, am ajuns să o jucăm de trei ori si nu putem satisface 
cererea de bilete. Nu pot privi o asemenea manifestare fără să mâ entuziasmez. Аш 
început cariera mea de regizor în provincie. Primul lucru pe care l-am aflat cînd ап 
sosit acolo era că «publicul nu vine la teatru, dorește numai operete». Repertoriul pe 
care l-am jucat atunci era greu și interesant. Piesele s-au bucurat de un mare succes. 
Asemenea realităţi nu pot să ne lase indiferenți. Problema pentru mine este să cîştig 
publicul, prin lucrări importante, de conţinut, eficiente, să pornesc de la greu si nu 
de la uşor.“ 

Relatind experiența căpătată în legătură cu adeziunea publicului la dramaturgia 
originală — adeziune pusă sub semnul îndoielii de unii directori de teatre —, Radu 
Penciulescu a dat un exemplu concludent: „Primul spectacol cu piesa lui Dorel Dorian, 

Oricit ar părea de ciudat, s-a jucat la uzinele ,Semánátoarea^. Am jucat în faţa unor 
oameni care n-au mai fost la teatrul nostru ; într-o sală improprie, oamenii au stat 
două ore şi jumătate cu respiraţia tăiată. Pentru mine asta a fost un semn mai mult 
decît îmbucurător. Ce-am făcut? N-am plecat în turneu cu Cind vine barza sau alte 
comedioare, ci cu această piesă. Chiar a doua zi. Nu peste tot am avut succes, dar 
cînd la Tulcea am jucat, de pildă, două spectacole, într-o sală arhiplină, am încercat 
o adevărată satisfacţie de om care nu s-a înșelat în avansul pe care l-a făcut drama- 
turgiei originale...“ 

După părerea lui Penciulescu, una din coordonatele repertoriului Teatrului Mic este 
dialogul cu literatura occidentală, înfruntarea poziţiilor. „Repertoriul nostru în această 
stagiune nu se axează pe planificarea pieselor originale si proportionarea lor în cifre, 
pentru cá ne înșelăm structural cînd ne întemeiem numai pe cifre. Jucám o excelentă 
piesă a lui Arthur Miller, Incident la Vichy. Am montat Jocul ielelor de Camil Pe- 
trescu. Programîndu-le în aceeași săptămînă, spectatorii vor vedea un mare autor 
român, alături de un mare autor occidental, şi vor mai vedea că aceşti doi scriitori 
se completează într-o problematică oarecum asemănătoare. Avem o altă piesă româ- 
ncascá bună, care afirmă posibilitatea comunicării între oameni; o vom juca paralel 
cu o piesă occidentală despre imposibilitatea comunicării în lumea capitalistă. Încercăm 
să dăm astfel răspunsuri de pe poziţiile gîndirii socialiste la probleme ridicate de dra- 
maturgi străini de valoare“. 


Amintind spectacolele considerate dificile, dar de reală pondere în perimetrul 
teatrului nostru, printre care, recent, Jocul ielelor la Teatrul Mic, Ana Maria Narti a 
relevat și ea că publicul reacţionează pozitiv în faţa unui text și a unei montări 
valoroase, după cum trage concluzii greşite de pe urma unor spectacole necorespunză- 
toare, aşa cum s-a petrecut cu unele puneri în scenă ale Ștafetei nevăzute. „Dacă este 
vorba să sprijinim dramaturgia originală, trebuie să ne gindim serios la aceasta, exclu- 
zind din repertoriu piesele româneşti care nu sînt bine montate; trebuie să stimulâm 
dramaturgia originală prin calitatea spectacolului.“ 


‚ PR 


E limpede însă că teatrul nostru nu poate evolua izolat, desprins din contextul 
culturii si civilizaţiei contemporane. Nenumărate succese ale artei teatrale le-am do- 
һїп pe acest teren, aducind o interpretare, o asimilare proprie valorilor culturii 
universale. Dar în această rodnică şi stimulatoare confluență a culturii noastre cu alte 
culturi, se cere o imperioasă delimitare a punctului de vedere propriu, o afirmare cate- 
gorică a concepţiei noastre socialiste. „Progresul culturii socialiste — se spunea în Ra- 
portul Comitetului Central la Congresul al IX-lea al P.C.R. — se bazează pe cunoaş- 
terea și însuşirea a tot ce are mai înaintat arta și cultura mondială, pe dezvoltarea 
largă a schimbului de valori spirituale între popoare. Este de aceea necesar să fie 
intensificate legăturile de colaborare cu oamenii de cultură si artă din țările socialiste, 
cît si din celelalte ţări, asigurate condiţii pentru un contact permanent cu viața cultu- 
rală contemporană, pentru manifestarea tot mai intensă a ţării noastre în concertul 
culturii şi artei universale. Aceasta nu presupune însă atitudine necritică faţă de tot 
ce vine din străinătate, ci dimpotrivă, impune spirit de discernâmint, o judecată proprie 
în aprecierea creaţiei artistice și a operelor de artă.“ 

În pofida succeselor cunoscute pe care le-am repurtat, anumite preferințe, de 
ultimă oră, umbresc peisajul scenelor noastre. Predilectia pentru o categorie restrînsă, 
limitată, din curentele și stilurile teatrului occidental E poeti tamilă repertoriul, îngus- 
tind sfera de cunoaștere a culturii mondiale. Un loc prea mare au început să-l ocupe 
pe scenele noastre „dramaturgia întrebărilor fără răspuns“, pasiunea pentru piese stranii 
prin concluziile lor sceptice și pesimiste, reprezentarea unor opere ce întunecă orizontul 
spectatorului. 

După cum remarca Eugen Barbu, repertoriul nostru a făcut un salt nejustificat 
în această direcţie. El a pledat pentru o mai susţinută reprezentare a clasicilor uni- 
versali. „Dintr-un repertoriu serios gîndit, nu pot să lipsească Ibsen, Cehov, cel mai 
modern autor din dramaturgia universală — considerat de americani drept părinte al 
lui Tennessee Williams —, Gorki şi alţi clasici care trebuie să constituie o școală pentru 
dramaturgia noastră.“ 

Despre modul hazardat în care se aduc pe afişe unele piese nesemnificative, mi- 
nore, a vorbit Dinu Săraru. Se manifestă, aşa cum a spus, „o carentâ de informare, ceea 
ce determină alegerea unor autori și titluri după ureche“. 

De aici rezultă o indecizie a criteriilor, o compoziţie colectivă, în care figurează de-a 
valma André Roussin şi O'Neill, Robert Thomas şi Aristofan. Unii directori de teatru 
asociază teatrul bulevardier cu dramaturgia filozofică a lui Pirandello, alţii alătură 
lucrări polițiste, abil construite, de teatrul „tinerilor furioși“. Prezenţa mai multor piese 
nesemnificative dovedeşte, pe lingă un insuficient discernămînt ideologic, și un gust 
artistic discutabil: Bicicleta în fața porții de Sauvageon, Cind vine barza de André 
Roussin, Idioata de Marcel Achard, piesele lui Robert Thomas, scrieri mai puţin re- 
prezentative din teatrul lui Anouilh (Colombe, Romeo şi Jeanette). Introducerea in 
repertoriu a unor asemenea piese dăunează eficienţei ideologice a activităţii teatrelor si re- 
prezintă, în același timp, risipirea unui fond valutar preţios, prin plata dreptului de 
autor. Aceasta cu atît mai mult cu cît știm din experiența trecutelor stagiuni că uneori 
tocmai asemenea piese capătă prioritate in programările sâptâminale şi în deplasări. 

La baza activităţii teatrului, a arătat și Vlad Mugur, trebuie să stea „o literatură 
aleasă, o literatură bogată în idei, generoasă, înaintată“. 


* * х 


Afirmarea categorică a unui punct de vedere propriu, născut din experiența cul- 
turii noastre socialiste, conduce de altfel selecţia atunci cînd optăm pentru creaţiile 
teatrului de oricind şi de pretutindeni. Ridicarea indicelui valoric al repertoriului la 
capitolul dramaturgiei universale e important și ca stimulent pentru dezvoltarea drama- 
turgiei originale. În momentul unui dialog deschis si al unei participări pe care o 
dorim activă în concertul culturii contemporane, în aceste condiţii de competiţie des- 
chisă și stimulatoare, teatrul nostru original trebuie să-și facă auzit propriul său cuvînt, 
ideile sale, expresia artistică particulară, în măsură să cuprindă si să exprime dinamica 
realităţii noastre. lar în acest context, alegerea unor opere străine mediocre, de mîna 
a doua, de simplu divertisment, riscă să micşoreze însuși conceptul de cultură teatrală; 
să abată atenţia oamenilor de teatru — şi mai ales a publicului — de la ceca ce a 
constituit şi trebuie să constituie substanţa vitală a universului dramatic pe care scena 
noastră e chemată să-l exprime. 


* * * 


Echilibrarea repertoriului prin programarea susținută a operelor cu conţinut so- 
cialist, a scrierilor de pe poziţii militante, angajate să educe conștiința maselor, a reieşit 
ca o cerință fermă a discuţiei. Faptul că anul acesta se vor reprezenta un număr sporit 
de piese din ţările socialiste, printre care opere „în primă audiție“ din teatrul lui 
Brecht, e pozitiv; de asemenea e bine că s-a inclus în repertoriu dramaturgia unor 
scriitori valoroși din Occident, ale căror piese se alătură tematicii fundamentale а re- 
pertoriului, funcţiei sale educative. Această orientare se cere continuată cu consecvență. 

Punctele de vedere exprimate în cadrul dezbaterii au avut un răsunet pozitiv şi 
imediat în multe din colectivele noastre teatrale. Nu încape îndoială că problemele dez- 


bătute — cerința ancorării repertoriului, în primul rînd, pe marile valori teatrale 
naţionale, clasice şi contemporane, şi pe valorificarea celor mai înaintați reprezentanţi 
ai gîndirii umaniste din teatrul universal, clasic si contemporan — vor rămîne în munca 


teatrelor noastre și în activitatea creatorilor ca puncte esenţiale de reper. 

Publicul aşteaptă noi opere dramatice românești, care să cuprindă procese im- 
portante ale formării şi dezvoltării conștiinței socialiste, scrieri la nivelul cerinţelor 
spirituale ale epocii noastre. 

Cuprinzind vaste spaţii de cultură, repertoriul trebuie să meargă in întîmpinarea 
exigenţelor maselor de spectatori, prilejuindu-le înalte satisfacţii artistice si contribuind 


tot tă la 1 ică şi ică i 
odată la educaţia lor etică și estetică. АРЕ 5 


LIVIU 


REBREANU | 
dramaturg și critic dramatie 


Сіпа un mare scriitor este urmărit şi în compartimentele secundare ale creaţiei 
sale, îşi face adesea loc în conștiința cititorului un simtâmint de neîncredere față de 
modul in care critica realizează evaluarea. Este într-adevăr potrivit să pretuim fiecare 
pagină la valoarea reală, fără a ne teme să tulburăm astfel imaginea globală a unei 
opere multilaterale. Pentru Liviu Rebreanu, teatrul a însemnat un puternic punct de 
atracţie, care l-a solicitat sub diferite înfățișări, fără a-i produce satisfacția infáptuirilor 
capitale. Nu greşim însă dacă atribuim raporturilor marelui romancier cu scena valoarea 
unei explorări variate a realităţii, ca și însemnătatea unor clasificări interioare (teoretice 
şi artistice), absorbite apoi în creaţiile de prim ordin. Oricum, această prefață la o cerce- 
tare mai amplă (care ar trebui să cuprindă neapărat şi sectorul proiectelor dramatice 
netipârite ale autorului) se mulţumeşte să schiteze citeva observaţii pe marginea unui 
material care merită ре deplin o reluare minuțioasă a analizei. 

Cadrilul s-a jucat prima oară la Teatrul Naţional din Bucureşti la 29 decembrie 
1919, în urma rapoartelor favorabile ale criticului Mihail Dragomirescu și dramaturgului 
Caton Theodorian, membri ai Comitetului de lectură. Scrisă după ce autorul atinsese în 
nuvelistică treapta unei sensibilitáti superioare, prima piesă a lui Rebreanu este un simplu 
exercițiu dramaturgic, în care veleitâtile tehnicii scenice joacă un rol important. Autorul 
cultivă cu o juvenilă ardoare replica „de efect“ a comediilor de salon si mica lovitură 
de teatru. În Cadrilul se simte încă puternic punctul de plecare, care se află deocamdată 
în piesele despre „liniştea casei“ si „tainele familiei“ ale lui Courteline. Iubirea, care 
endulează aci între capriciu și pasiune explozivă, serveşte ca fundal pentru observaţia 
[gară a moravurilor. Pe scheletul unui imbroglio amoros, două cupluri repetă scena 
adulterului descoperit, dar şi pe cea a înșelării inşelatului (după modelul lui Boubouroche), 
într-o paralelă glumeatá cu consecinţe vag moralizatoare. Tina, soţia lui Stelian, il trâ- 
dează pe acesta în favoarea pictorului Grozea. Căsătorindu-se, acesta din urmă este pe 
punctul de a fi înșelat, la rindul său, de către Stelian. Cum minciuna este preferabilă 
în acest cadril de mică burghezie boemă, toate vor lua cursul unei ч pe linistitoare. 
Pentru a sublinia o intenție tezistă, adevărul iritant va fi izgonit, in persoana unui 
amic cu nume predestinat (Tulbure), care, spunînd lucrurilor pe nume, ,râscoleşte nein- 
crederea şi bănuielile“. Cum acest purtător de cuvînt al sinceritâtii este un parazit 
sceptic din familia lui Şbilt, într-o reductie vodevilească, punctul de vedere critic nu 
tulbură excesiv armonia fabulei sentimentale. Un uşor aer parodic în scenele pasionale 
introduce în text accente de ironie reconfortantă, înviorind dialogul altminteri cam 
pedestru. 

Cu celelalte două piese ale sale, Plicul (1923) şi Apostolii (1926), Rebreanu se 
așază în linia tradiţiei caragialiene, de care se apropie cu pasi rari, cu о vădită 
timiditate. Ceea ce surprinde în aceste comedii de moravuri este tratarea unor con- 
flicte violent comice cu mijloace de expresie mai curînd sobre. Situaţiile ilariante nu 
lipsesc şi nici accidentele bufe, dar limbajul, replicile sînt de o expresivitate liniară, 
limitat pitorească. Influenţa lui Caragiale este indiscutabilă, dar ea operează în mar- 
ginile unui stil direct, lipsind cultivarea virtuţilor caracterologice ale cuvîntului. Rebreanu 
pare a fi obsedat în Plicul, ca şi în Apostolii, de direcţia moralistă a conflictului, 
temîndu-se parcă de orice întunecare a sensului pedagogic. Intriga, bine închipuită, este 
parcursă grăbit, fără plăcerea unei dezvoltări suculente a episoadelor. Dominanta acestor 
satire dramatice este viaţa politică a ţării, iar punctul de vedere faţă de manevrele 
burgheziei politicastre este cel al lui Titu Herdelea, aflat in junetea sa înfocată. Prin 
urmare, necinstea în treburile publice, ca şi ipocrizia parvenitilor imbogâtiti, vor fi supuse 
unui atac impetuos, îndulcit doar de zimbetul galant pe care i-l solicită autorului ferme- 
cătoarea feminitate a unor eroine cu principii labile. La urma urmei, într-o lume populată 
de afacerişti meschini, Victoria din Plicul sau Coca din Apostolii aduc o undă de 
frumuseţe autentică, chiar dacă încearcă să se adapteze la un climat amoral. Aceste 
femei „de inimă“ păstrează în degringolada dezumanizării un fond de o certă umani- 
tate, iubind cu adevărat. Spiritul lor practic, derivat din nevoia de apărare, nu anulează 
resursele unei sentimentalitâti bogate, şi de aceea obţin cu ușurință simpatia publicului. 
În Plicul, reintilnim motivul „scrisorii pierdute“, ca simbol compromifâtor, capabil să 
dârime edificiul păstrării aparentelor. Rebreanu s-a aflat însă în faţa unei situaţii modi- 
ficate, în sensul unei agravări disperate a tarelor care viciau atmosfera urbei lui Tra- 
hanache și Caţavencu. Capacitatea de observaţie a mecanismului social, pe care, mai 
tîrziu, avea s-o vădească din plin autorul Răscoalei, a procurat si aci cadrului cara- 
gialesc al acţiunii elementele inedite ale unui alt timp. Din 1884 pînă în 1923 burghezia 
pierduse total si definitiv contactul firesc cu istoria. Războiul constituise o nouă si 
decisivă şcoală a cinismului mercantil, in care cintărirea vieților omeneşti în beneficii 
neruşinate desâvirşise procesul de alienare a omului. Autorul Plicului a surprins, în 
același climat convenţional al orașului de provincie, utilizat ca microcosm satiric, o altă 
serie de catavenci, dezlegati acum de orice oprelişte, operind aproape pe faţă, într-un 
joc cu reguli ignobile, dar de o simplitate deconcertantă. Deși logoreea demagogică își 
păstrează dreptul de circulaţie şi frazeologia patriotardă îndeplineşte mereu funcţia 
perdelei de fum, mimarea „onorabilităţii“ este redusă la cîteva gesturi. Obsesia „onoarei“, 
care-i procura insomnii coanei Zoiţica, apare în Plicul sub(iati pînă la fraza de comple- 
zentá. Faţă de traseul accidentat şi aventuros al „scrisorii pierdute“, plicul conținînd 
mita cerută de şeful staţiei C.F.R. cunoaște un drum cu mult mai scurt. De la primarul 

Arzăreanu, care-și asigură astfel o manoperă financiară de mari proporţii, banii ajung 
la frumoasa sa soţie, ca semn al dragostei pe care i-o poartă acesteia chipeșul şef de 
gară. Valoarea satirică a piesei stă mai cu seamă în caruselul ameţitor al santajelor 
care se nasc unul dintr-altul, într-un lanţ de o abominabilă proliferantâ. În Plicul, 
Rebreanu avea să valorifice mai adînc o idee care apare mai întîi in Cadrilul: pedep- 
sirea paradoxală a oamenilor cinstiţi pentru a justifica permanenţa minciunii. Dar, in 
vreme ce destinul servitorilor Sevastita şi Serafim nu capătă în prima piesă a scriito- 
rului dimensiuni dramatice, odâiaşul Taman din Plicul ispâşeşte cu o tragică resemnare 
nebunia de a circula cu inocentâ printre apaşii cu funcţii şi ifose. În următoarea co- 
medie, Apostolii, ceea ce atrage atenţia este încercarea nemărturisită de a resuscita un 
personaj tipic caragialean, si anume pe moftangiul Mitică. Este și aceasta o formă de 
actualizare a unui „tip“ clasic, idee care-l urmărea, evident, pe Rebreanu. Deliberat sau 
nu, autorul Apostolilor recompune formula lui Mitică, schimbînd violent culoarea de 
epocă. Chiar si calitatea de şmecher ,regátean" îl leagă pe eroul piesei de ruda sa 
antebelică. Firește, la Rebreanu, Mitică s-a despărțit definitiv de prejudecata onorabili- 
titii, pe care o utilizează exclusiv ca nadă pentru burghezii cu pretenţii. Destept foc, 
Mitică lonescu descinde într-un oraş ardelean, imediat dani primul râzboi, cu o echipâ 
de „apostoli“, pusi pe afaceri veroase. Cimpul pare a fi deschis aici tuturor escrocheriilor 
posibile, căci ardeleanul Rebreanu, circumspect faţă de cinstea ,regâtenilor”, se îndoiește, 
nu mai puţin, de agerimea burgheziei transilvănene. La o privire atentă, piesa sa, care 
pleacă de la o teză morală curentă, se îndepărtează treptat de la schema prestabilită, 
didacticistâ, a genului. Detestati în fond, escrocii devin superiori, pe plan uman, celor 
inşelati, primii avind de partea lor farmecul unei inteligente native şi, mai ales, o 
lipsă de prejudecăţi adorabilă. Partida antipatică este condusă de doamna Harincea, 
matroană ridicolă, cu fumuri nobiliare, care cade ușor pradă manevrelor „apostolului“ 
Mitică, în tentativa acestuia de a-i deveni ginere. Principala „victimă“ a lui Mitică, 
Veturia, ne apare ca o ființă placidă, cu rare şi anemice accese de personalitate. Capul 
familiei burgheze, în care Mitică vrea să se introducă prin efractie, se comportă la rîndul 
său ca un afemeiat dezagreabil. Faţă de acești „onorabili“ bovarici, impetuozitatea „apos- 
tolilor* relevă vitalitate. De fapt, satira se exercită pe două planuri. Într-un unghi mai 
cuprinzător este vizat întregul sistem politic de după primul război, în care venalitatea 
este covirşitoare. Prin urmare, programul civic, onest dar utopic, al avocatului Dogariu 
capătă repede un aer donchijotesc, în vreme ce personajul devine mai curînd plicticos 
decît admirabil. Critica depășește îngustimea regionalistâ, Rebreanu creind în toate 
sectoarele conflictului o paritate voită între ardeleni şi cei din „vechiul regat“. Intenţia 
nu este nicidecum de a deplinge conlucrarea românilor din toate părţile ţării, incriminată 
fiind societatea însăşi, ca organism incapabil de a face loc adevărului și dreptăţii. Finalul 
consemnează de altfel, cu un suris sceptic, continuitatea aceloraşi sisteme administrative 
după schimbarea furtunoasă de guvern. „Adversarii“ de pînă ieri sînt primiţi în partidul 
ajuns la putere, iar Mitică îşi schimbă postul cu adjutantul său întru miticism, Guţă. 
Poate mai incisivă este ofensiva din planul secund al piesei. Aceasta are în vedere slă- 
biciunile unei burghezii recente, dornică să ciştige rapid o platformă socială impresio- 
nantă. Burghezul gentilom al lui Molitre este evocat într-o copie conformă cu moravurile 
locale din 1920. İnci o dată, Rebreanu ambitioneazá reînvierea, în lumina actuală, a 
unui tip permanent, cale care i s-a părut mereu a fi recomandabilă comediografului de 
substanţă. Monomania nobiliară a doameni Harincea este tratată în linii groase, apăsate. 
Un rol important în ridiculizarea acestei cucoane fudule il are nerușinarea cu саге 
Mitică îi exploatează ideea fixă, supralicitind-o pînă la deplina dezvăluire. Întregul atac 
al grupului de aventurieri dezlántuie, cu cinismul sáu dezinvolt, reacţii autodemascatoare 
in rîndurile burgheziei cu suprafaţă. 

Plicul şi Apostolii închid în cele cîteva acte, de o neobișnuită concizie, disponibi- 
litáti evidente pentru deschiderea unei căi originale, personale în dramaturgie. De ce s-a 
oprit Rebreanu aci, şi în ce măsură chemarea către teatru l-a părăsit cîndva, este o 
taină pe care numai descifrarea competentă a manuscriselor sale ne-o poate dezlega. 


ж ж ож 


Înainte de a-şi scrie comediile, și paralel cu creaţia sa dramaturgică, Rebreanu 
a închinat teatrului cele mai bune pagini ale sale de exegeză critică !, În 1910 a scos 


. A! Pină la o viitoare ediţie, concepută mai amplu, cititorul poate găsi o bună selecție 
А. ud L. Rebreanu in vol. V al ediției de , Opere alese“, ingrijite şi comentate de 
š u, .P.L, — 1961. 

chiar, împreună cu Mihail Sorbul, o revistă de specialitate, „Scena“. Foiletoanele sale 
severe, în care dragostea pentru lumea scenei se consumă cu o flacără rece, pot fi 
găsite apoi în numeroase publicaţii: „Gazeta Transilvaniei“, „Ramuri“, „Rampa“, „Uni- 
versul literar“, „Moldova“ şi, în sfîrşit, „Sburătorul“ sau „Viaţa Românească“. După 
anii 1923—1925, cînd îi apar cronicile în ziarul „România“, activitatea sa pe acest târim 
devine sporadică. 

Rebreanu a făcut critică dramatică cu o pasiune stâpinitâ. Articolele si cronicile 
sale desfăşoară analize limpezi în fraze sobre și calme. Deloc monden, antifrivol prin 
formaţie, scriitorul a arborat în foiletoanele teatrale o gravitate judecătorească. Încă 
din primele sale însemnări despre teatru transpare dorinţa de a deveni un profesionist, 
cu o sistemă precisă de lucru, asigurînd tuturor afirmațiilor sale „o bază“. O comparare 
a rîndurilor scrise în 1910 cu cele elaborate în 1923, sau mai tirziu, indică o rară 
consecvență în principii, cu o dezvoltare lină a opiniilor tinereţii, în felul unei maturizări 
domoale, fără crize și salturi. Asa, de pildă, prețuirea ,teatralismului^ dramei sau criti- 
carea „lipsei de invenţie“ în acţiune (1910) se estompează cu timpul în favoarea unei 
teatralitâti interioare, fără „trucuri teatrale“, fără „acţiune multă și variată“ (1919), 
în vreme ce condiţia creării unor caractere puternice, şi in general veridicitatea realistă 
rămîn constante inebranlabile ale crezului său teatral. Aci se află şi linia directoare a 
creaţiei lui Rebreanu în domeniul criticii dramatice, căci autorul lui „Іоп“ a făcut mereu 
profesie de credinţă realistă, în sensul strict al cuvîntului. El a crezut ferm in necesi- 
tatea dezvoltării teatrului pe o variantă proprie la magistrala prozei balzaciene, cu 
clarviziunea unei îndrumări a dramei realiste spre o expresivitate poetică proprie, capa- 
bilă să dea „inteligenţei reci“ şi minuţiei descrierii realului corolarul unei aspirații 
intense către ideal. Pe acest drum, Rebreanu ajunge firesc la absolutizarea exemplului 
lui Ibsen şi al direcţiei sale!. Cu o remarcabilă sagacitate, Rebreanu identifică începu- 
turile ibsenianismului în dramaturgia română, vorbind despre dezbaterea etică din 
Năpasta. Apariţia simbolurilor in drama modernă este acceptată sub aceeași jurisdicție 
a unei motivări realiste. „Oamenii lui Ibsen — scrie el — trăiesc atît de intens că devin 
adevărate simboluri.“ Simbolistica ibseniană este astfel elogiată ca expresie a unei 
maxime concentrări de experienţă umană. Preţuindu-l pe Ibsen, criticul se va închina 
în același timp celui mai fervent discipol al marelui nordic. Prin urmare, Shaw va fi la 
rindul său prezentat ca „cel mai mare autor dramatic modern“, într-o cronică ce pleacă 
de la consemnarea rolului covirsitor pe care-l poate juca dramaturgul englez în îndruma- 
rea literaturii noastre dramatice. Din nou va fi pusă problema izbutirii caracterelor şi, 
încă o dată, Rebreanu va găsi prilejul să sublinieze superioritatea „omenească“ a tipu- 
rilor lui Shaw, care „par adevărate caricaturi“, tocmai prin condensarea superioară a 
umanului. İntelegem acum că autorul „Răscoalei“ are în vedere atingerea esențelor în 
tipizare și că, prin urmare, este favorabil accesului ideilor în conflictul dramatic. Aci 
se ivesc însă şi marginile exacte ale programului său critic, căci o anume iritare faţă de 
dezbaterea deschisă, frontală (care i se pare poate fastidioasă) transpare în rezervele sale 
faţă de cele mai „ideologice“ piese ale lui Ibsen, ca și în ocolirea analizei profunde a 
ideilor, chiar cînd sînt lăudate piese ca Azilul de noapte, Candida sau Rosmersholm. 

Oroarea sa faţă de „convenţional“, înţeles ca emblemă a stereotipului conservator, 
îl arată ca fiind favorabil curentului inovator în teatru și dramaturgie, dacă este vorba 
despre ibsenienii din prima generaţie si — în general — despre ceea ce însemna nou 
în teatru pînă la primul război mondial. El va detesta, prin urmare, teatrul lui Bernstein, 
pe care-l consideră ,simplificator^, incapabil să reconstituie sufletele omeneşti, cu mult 
mai complexe decît cele implicate în jocul sterp al „patimilor grozave“. Va recomanda, 
în schimb, reluarea efortului clasic de realizare a tipurilor, cu corectivul individualizării 
bogate a acestora, al înscrierii caracterelor într-un cerc spaţial si temporal explicit. 
Crezul său realist pendulează mereu între tentatia dramei de idei ibseniene şi teatrul 
poetic capabil să ridice „faptul divers* la vibraţie artistică, pentru a-l redobindi, astfel, 
„purificat, înnobilat, înălţat, motivat“. Asa, de pildă, piesa lui Mihail Sorbul, Letopise[i, 
este cu abilitate dezvelită de aparente, pentru a fi înfăţişată ca drama „unui om în faţa 
unei lumi întregi“ (conflictul ibsenian dintre individ si lume). Preţuirea acestei opere 
de către critic include însă si lauda versului adecvat, care „se subordonează discret ideii“. 


1 „Eu cred cá cea mai mare cinste pentru un artist e să joace in Ibsen şi cel mat 
artistic succes e să izbutească să dea viață unui personagiu ibsenian“. (, Rampa“ — 1.1912, 
nr. 284 şi 285.) 

Examinarea pieselor se realizează însă inegal, poate tocmai din cauza unei tendinţe de 
clasificare riguros exactă, care merge uneori pină la rigiditate. Comedia lui Shakespeare 
Noaptea regilor primeşte o calificare discutabilă prin plasarea sa într-un context minor, 
în vreme ce eroul titular din Ulaicu Vodă este înregistrat grăbit la categoria eroilor 
„lipsiţi de voință“. Impresia pe care o provoacă adesea impunătoarea activitate critică 
a lui Rebreanu este a coexistentei unei direcţii ferme către principiile realismului ibsenian 
cu o desfășurare limitată a mijloacelor de analiză, cerute de implicaţiile subtile ale unei 
asemenea orientări. 

Faţă de fenomenul teatral, în latura lui spectaculară, Rebreanu pleacă de la 
cîteva puncte de vedere limpezi. El este un apărător zelos al primatului textului literar, 
pledind în același timp pentru o interpretare regizorală nuanţată care să ridice spec- 
tacolul la o expresie artistică unitară. Functia directorului de scenă constă în „a pune 
degetul pe ceea ce este esenţa piesei“. Scriind despre Paul Gusti ca reprezentant al 
regiei autentice, care unește fantezia cu respectarea partiturii literare, Rebreanu face 
elogiul „castei înrudiri cu realitatea“, care ar caracteriza montările acestui ilustru re- 
gizor. Este recomandată, așadar, o „reproducere... a realităţii“ printr-o transfigurare 
sobră care, evitind naturalismul frust, să modeleze materialul de viaţă după forma 
esentelor care-i dau un înţeles superior. Altă dată, actorul Constantin Radovici este 
aplaudat de critic pentru un „realism cizelat“, altfel zis pentru o sinceritate extrasă 
prin stilizare atentă. Un alt actor preferat al lui Rebreanu este Petre Sturdza, promotor 
al unei autenticități scenice fondate pe analiza psihologică a personajelor. Merită să 
semnalăm si importanța pe care acest mare nume al criticii de teatru românești a 
acordat-o culturii actorului, obligatorie pentru „a pătrunde gîndirea poetului“ i, Între 
susținerea unei revizuiri inspirate a pieselor clasice în reprezentațiile moderne şi res- 
pingerea alarmatá a „tiraniei regizorale“ reintilnim o oscilație provocată din nou de 
dificultatea stabilirii hotarului dintre inovaţia necesară și pornirea iconoclastă. Pledind 
cu convingere pentru reconsiderarea scenică a pieselor lui Caragiale?, criticul se îm- 
potriveşte cu o scăpărare nervoasă a condeiului „patimei expresionismului“, chiar dacă 
e reprezentată de un regizor cu prestigiul lui Karl Heinz Martin. Respingerea „cala- 
podului“, a viziunilor retardatare, se însoțește astfel ferm cu crezul în supremaţia 
autorului dramatic, pe care regia și actorii sînt chemaţi să-l înțeleagă, păstrîndu-i 
timbrul inimitabil. 

În concepția despre profesie a criticului dramatic Rebreanu, notarea critică (uneori 
analitică) a pieselor și spectacolelor a fost mereu raportată la politica mai cuprinzătoare 
a repertoriului teatrelor. În această privinţă, seriozitatea extremă a cronicarului a 
menţinut cîteva idei călăuzitoare, dezvoltate de-a lungul întregii sale activităţi. Ches- 
tiunea alcătuirii unui repertoriu naţional a susţinut mai ales, şi pe bună dreptate, în- 
tregul edificiu de argumente şi proiecte. Amintind mereu că încurajarea dramaturgiei 
originale este principala sarcină a directorilor de trupe, Rebreanu a conturat implica- 
tile mai adinci ale acestei revendicări. El a arătat că dragostea pentru „producţia 
dramatică românească“ este legată atît de insánátosirea artistică a mişcării teatrale, cit 
şi de o judicioasă evaluare a noului în literatura dramatică, prin preferarea unor piese 
desprinse din realităţile noastre, care ar stăvili „actualităţile fără valoare ale teatrelor 
de bulevard din străinătate“ și „vechiturile străine — jucate, răsjucate și hodorogite“. 
Abia în al doilea rînd se pune, în întreaga sa importanţă, misiunea primirii sărbăto- 
reşti a marilor clasici universali (în traduceri de o înaltă valoare literară !) şi — nu 
mai puţin — a autorilor moderni din literaturile străine. Încă foarte tînăr (în 1910), 
Rebreanu nu se sfieşte să-l critice pe Davila, care, infiintind o companie dramatică cu 
„ansambluri minunate“, nu a jucat o stagiune întreagă „nici o singură piesă româ- 
neascá^. În ceea ce privește piesele contemporane din alte ţări, criticul exaltă meritul 
școlii ibseniene (Ibsen, Shaw, Gorki) si întreprinde o adevărată campanie împotriva 
„melodramelor distrugătoare de nervi şi batiste“, ca și a comediilor frivole. Comicul 
mărunt și gratuit servit în mari cantităţi fezandate îi procură lui Rebreanu prilejul 
unei interpelări retorice de o reală savoare: „ilaritatea creşte seară cu seară, încît tre- 
buie să ne întrebăm cu îngrijorare: unde-o să ajungem cu ilaritatea ?“. În ceea ce pri- 
veste adîncimea și stabilitatea concepţiei sale cu privire la repertoriu, avem o măsură 


1 Relevind bunul exemplu al Mariei Filotti, Rebreanu deplingea lipsa de interes 
pentru cultură a acelor actori care „nu citesc de cele mai multe ori decit ceea ce se scrie 
despre dinşii“ (,Gazeta Transilvaniei“, 1911, p. 41). 

2 „Respectul pentru ceea ce a făcut Teatrul Naţional cu Caragiale nu vrea să fe 
deloc o anchilozare în niște forme învechite. O adevărată operă de artă își arată viabilitatea 
tocmai rezistind tuturor încercărilor novatoare“ (.Románia*", 25 noiembrie, 1923). 

excelentă în lectura listelor de piese sub cele două directorate ale lui Rebreanu la Tea- 
trul Naţional din București. Preluînd, în 1928—29, de la Corneliu Moldovanu, stagiunea 
în curs, criticul de teatru are prilejul de a-și realiza, parţial, vederile. Într-un timp 
scurt (părăsește direcţia în plină desfăşurare a stagiunii imediat următoare) el pune 
bazele unui Studio, destinat anume dramaturgiei originale inedite și experienţelor de 
literatură străină nouă. Deschizînd activitatea acestei scene secunde cu Muşcata din fe- 
reastră de Victor lon Popa, el mai joacă aci pînă în vară încă cinci piese necunoscute 
ale unor autori români contemporani. În același timp joacă pe prima scenă pe Shake- 
speare şi Gozzi, pe Ibsen şi Shaw, iar în stagiunea următoare pe Maeterlinck și Pi- 
randello, alături de șapte premiere ale unor piese originale. După ani de zile, între 
1941—1944, direcţia sa la Nationalul bucureștean a cunoscut, în pofida unor imixtiuni 
nefericite ale directivelor dictaturii de tristă amintire, o serie de înfăptuiri remarcabile, 
legate şi ele de vechile nâzuinte ale criticului. Ne amintim astfel, la întîmplare, de 
„Săptămîna Caragiale“, care a programat în montări noi principalele piese ale marelui 
dramaturg, de competiţia celor trei Hamlet (G. Vraca, G. Calboreanu, V. Valentineanu) 
şi de Horaţiu în două distribuții (,tinerii^ şi ,consacratii^), de rejucarea Mioarei şi de 
experimentarea piesei lată femeia pe care-o iubesc de Camil Petrescu, revedem parcă 
Mincinosul de Goldoni şi Revizorul de Gogol, cucerind publicul alături de piesele lui 
Hauptmann, Pirandello și Bontempelli. Directoratele lui Rebreanu merită, de altfel, o 
cercetare completă, care să nu piardă din vedere contradicţiile și să nu uite iniţiativele 
complementare spectacolelor (programul-revistă lunară, reeditarea „Bibliotecii Teatrului 
Naţional“, reluarea îmbunătăţită a „avanpremierelor“ si altele). 

În ceea ce priveşte drumul sáu în critica dramatică este firesc să evocăm, alături 
de cultura aleasă şi delicateţea frazei sale, o fermitate, o dirzenie a judecăților, care 
a ştiut să contureze răspicat adevărul, fără a da curs invectivelor joase, fără a cultiva 
vreodată tehnica descalificârii adversarului printr-o supralicitare licentioasâ. De alt- 
minteri, Rebreanu, criticul dramatic, a avut în vedere manifestări criticabile şi nu 
oameni destinati unei antropofagii publicistice. El a scris, de pildă, cu deplină linişte 
că, pentru realizarea unui spectacol cu Hangi(a de Goldoni, Olimpia Bîrsan (actriţă de 
rimă mărime) nu posedă calităţile necesare acestui rol, în vreme ce regizorul piesei 
бага Nottara !) nu este potrivit pentru a conduce acest spectacol. Lipsindu-i preju- 
decata unei scări de valori împietrite, Rebreanu s-a rostit limpede asupra lucrurilor, 
manifestînd totodată repulsie pentru epitetul dizgratios si pentru încriminarea pâtimaşâ. 
lată de ce, într-un articol din 1932, el a putut afirma cu deplină autoritate: „Artistul 
nu se sperie niciodată de critică, dar se scirbeşte de figânie. Critica stimulează tot aşa 
precum injuria deconcertcazá*. 

Este de crezut cá, in opera lui Liviu Rebreanu, paginile de analizá a literaturii 
in general, cele închinate dramaturgiei şi teatrului in special, oferă un material vast 
cercetării şi meditaţiei. Dramaturg, critic si director, acest mare autor de proză a vibrat 
pentru destinul teatrului românesc, cu o intensitate care impresionează prin exceptionala 
sa constanfâ. O valorificare atentă și cuprinzătoare a întregii sale contribuţii pe această 
аата sensibilă a operei sale impune cercetătorului un complex și tulburător caiet 
e sarcini. 


Y. Mîndra 

Teatrul National „l. L. Caragiale“ 


„DOAMNA LUI IEREMIA" 
de Nicolae lorga 


Dina Cocea (Doamna) și Emil Liptac (Dascălul Cosma) 


Scenă din spectacol 


Teatrul Naţional „IL. Caragiale“ 


„REGELE MOARE" de Eugen lonescu 


Aura Buzescu (Regina Margareta) 


Valeria  Gagealov (Regina Maria) çi 
S. Mibhăilescu-Brăila (Regele Béranger 1) 


CUM 
STAM 
CU CRITICA 
TEATRALĂ? 


1 Cum apreciați aportul criticii dramatice la dezvoltarea mișcării 
teatrale (dramaturgie, arta spectacolelui) ? In ce măsură sprijină 
critica tendinţele înaintate în teatrul românesc și cît de activ com- 
bate ea răminerile în urmă, manifestările conservatoare sau feno- 
menele de psesdoinovafie ? 


În cadrul principiilor mari de estetică marxistă ce conduc critica 
noastră, care sînt criteriile specifice care trebuie, după părerea dv., 
să-l dirijeze pe critic în aprecierea unui text și a unui spectacol? 
Cum operează raportul dintre judecata obiectivă și interpretarea 
subiectivă (care, să nu uităm, poate să fie și creatoare) în activitatea 
criticilor ? Puteţi semnala manifestări neprincipiale in presa teatrală $ 


Care trebuie să fie obiectul central al actului critic în teatru: studiul 
textului sau analiza fenomenului de artă a spectacolului ? 


Continuarea anchetei din nrele 10 şi 11/1965. 

4 Cum apreciați raporturile presei cu teatrele din țară : publicaţiile dau 
un ajutor calificat acestor teatre ? Funcţia critică acționează eficient 
la diferite niveluri ale presei — ziar, sáptáminal de cultură, revistă 
literară lunară ? Ce calitate critică au intervențiile cronicarilor care 
semnează în publicaţiile regionale ? 


5 Cum apreciați raporturile criticii cu publicul ? lzbuteste cronica să 
orienteze spectatorii spre spectacolele de calitate, contribuind la 
formarea conştiinţei socialiste și desăvirșirea educației estetice a 
ublicului ? Puteţi semnala concesii făcute unor gusturi îndoielnice 
arm eter pentru spectacolul bulevardier, snobism etc.) ? 


6 Ce fel de pregătire dă competenţă specifică cronicarului dramatic ? 
Este necesar ca el să pătrundă în laboratorul muncii scenice concrete, 
sau vi se pare suficientă aprecierea rezultatelor finite ale muncii 
de creație ? 


7 Reușește critica noastră să exprime un punct de vedere propriu în 
raport cu fenomenul teatral universal ? Ajută ea publicul și oamenii 
de teatru să cunoască în profunzime arta dramatică contemporană 
(mai cu seamă cea occidentală) și s-o aprecieze în lumina ideilor 
socialiste ? 


8 va rugăm să formulati o apreciere asupra activității revistei noastre 
(în ce priveşte reflectarea vieţii teatrelor românești, calitatea cronicii, 
efortul teoretic, materializat in studii și dezbateri, oglindirea reali- 
tății teatrale mondiale, capacitatea de informare, periodicitatea, as- 
pectul grafic). 


C. DINISCHIOTU 


Regizor la Teatrul din Constanţa 


„NU POATE EXISTA O DEZVOLTARE 
A MIȘCĂRII TEATRALE ÎNAFARA CRITICII“ 


Aş vrea, mai înainte de a răspunde la întrebările respective, să-mi exprim satis- 
facţia cá, în sfîrşit — cu acest prilej —, se iniţiază o asemenea dezbatere, cunoscut fiind 
aportul criticii, atît în ceea ce priveşte procesul de creaţie — interesul celor ce realizează 
fenomenul artistic — cit şi în ce priveşte educarea gustului publicului. 

De asemenea, iniţiativa revistei „Teatrul“ are, mai ales pentru mișcarea teatrală 
din regiuni, o covirşitoare importanţă, căci — de ce să nu fim sinceri? — fenomenul 

teatral de pe tot cuprinsul ţării se explică arareori cu prilejul unor premiere pe tara 
sau analize „de profil“. În rest, totul se concentrează în jurul activităţii din Capitală. 
Desigur că acest lucru e firesc: aici sînt multe teatre, de aici pornesc tendinţe novatoare 
regizorale, scenografice, si tot aici existind majoritatea oamenilor de teatru, se realizează 
lucruri deosebite ; așa că, o mai mare atenţie pentru fenomenul teatral bucureştean este 
necesară. Dar acolo unde presa locală, tot cu prilejul unor premiere, mai scrie — Şi 
cum scrie — cîte o cronică, acolo unde nu ai termeni de comparaţie, unde nu există 
multitudinea specialiştilor, nu-i oare nevoie de aportul unei critici competente, calificate ? 
Cum să ne verificăm într-altfel, mai ales că şi spectacolele noastre, atunci cînd sînt 
analizate, nu sînt tratate, cum e și just, cu altă măsură decît a unei sporite exigente? 
Munca în teatrele regionale nu este deloc ușoară, iar răsplata unor analize temeinice, 
dese — cît mai dese — şi în diverse organe de presă, creează un stimulent foarte 
necesar procesului de producţie. 

1. Pornind de la cele cîteva lucruri enunțate mai sus, se desprinde cu claritate 
că nu poate exista o dezvoltare a mișcării teatrale înafara criticii. Este, dacă vreţi, 
un proces dialectic firesc, pentru că raportul critică-progres teatral, sub toate aspectele, 
nu-l poate contesta nimeni. Trebuie să spun însă că ar fi foarte important dacă critica 
dramatică ar analiza textele (mă refer în special la cele originale) cu mult înaintea spec- 
tacolelor. Valoarea textului dramatic poate fi și trebuie să fie discutată înainte de a se 
porni la realizarea lui scenică. 

Initiind asemenea analize, critica dramatică va contribui, după părerea mea, 
mai substanţial la dezvoltarea dramaturgiei originale ; iar, cu prilejul spectacolului, va 
putea să se oprească mai îndelung la analiza concepţiei regizorului, care se poate în- 
timpla să spună, pe respectivul text, ceva diferit, în funcţie de personalitatea lui. 

Sint nefireşti, cred, atît cronicile ce vorbesc despre text pe trei coloane şi despre 
realizarea lui scenică în cîteva rînduri, cit și cele în care se discută prea mult despre 
- lipsurile piesei, aşa cum ele apar din spectacol. 

Ceea ce lipseşte momentan criticii pentru a sprijini mai activ valorile noi, sau 
pentru a combate râminerile în urmă este, susțin şi eu, ca şi tovarășul Cojar, prompti- 
tudinea. Cronicile apar tîrziu ; şi dacă se scriu după ce spectacolele se epuizează, nu le 
mai înţeleg rostul. Cred în cronica vie, combativă; ea poate argumenta pro sau contra 
unui spectacol, dar să vină la timp. İnlântuirea operativă a realizării spectacolului cu 
analiza lui va ajuta, neîndoielnic, la mersul înainte al muncii noastre teatrale. 

2. Punctul de vedere al oricărui cronicar trebuie să pornească de la analiza 
obiectivă a ceea ce se realizează pe scenă. Nu există scuze în spectacol. Nimeni nu 
poate spune că acolo sau dincolo sînt unele lipsuri „fiindcă“... sau „dacă“... Aceste 
scuze nu interesează. Cronicarul are datoria să sesizeze ceea ce este pozitiv si să ne 
arate ce ţine în urmă munca noastră. Cunoașterea părerilor lui nu obligă la adoptarea 
uneia sau a alteia dintre ele. De aceea, mie nu mi se pare nefiresc să existe opinii 
contradictorii ale diverșilor cronicari asupra unui spectacol. E bine să fie aşa. Noi tre- 
buie să preluăm cu seriozitate și atenţie ceea ce ni se sesizează, chiar cînd nu ne con- 
vine, sau, la prima lectură, ne supără. Are cineva interesul să se spună neadevăruri? 
“Categoric, nu. De aceea, cred că opiniile criticilor sint de un real folos creatorilor si 


trebuie preluate cu discernâmint, pornind de la seriozitatea şi cinstea cu care ele au fost 
"expuse. 


3. Cred că este nevoie ca actul critic să constituie o îmbinare precisă a studiului 
asupra textului cu analiza realizării spectacolului. O cerinţă s-ar referi la modul în care 
se analizează, cu fraze stereotipe, creaţiile actoricești : cutare e bun pentru că a... cutare 
a... etc. Actul creator actoricesc se realizează cu migalâ, după o muncă temeinică, de 
luni de zile chiar. El nu poate fi — chiar şi cînd spaţiul nu ne ajunge — expediat, 
pentru că descurajează, demoralizează, demobilizează. Poate că metoda cu „va urma“, 
folosită de „Luceafărul“ în analiza piesei și spectacolului Omul care şi-a pierdut omenia, 
ar trebui preluată, dînd posibilităţi de spaţiu pentru analize mult mai largi. 

. , 4 5 Publicul are nevoie de critică. Ea il iniţiază asupra unui spectacol, îl deter- 
mină, în bună măsură, să meargă sau să nu meargă la teatru. În regiuni, nu există, 
din cîte cunosc, pagini teatrale scrise cu competenţă. Se fac concesii, se scrie numai 
uneori. Presa din Capitală, la rîndu-i, scrie rar despre teatrele din provincie. Deşi despre 
cel din Constanţa s-a scris, aceasta nu poate să mă facă să cred că lucrurile stau bine. 
Am numeroase exemple: despre Anna Christie, spectacol O'Neill reluat la noi după 
foarte mulţi ani, s-a scris si tîrziu și foarte puţin (revista „Teatrul“, „România liberă“). 
Avem nevoie de păreri obiective. Oamenii din regiune cunosc părerile presei centrale, pe 
care o citesc cu regularitate, dar materialele care apar sînt departe de a fi suficiente. 
“Cronicile rare, informaţiile rare determină anumite reacţii ale spectatorilor. Nu mai 

vorbesc de televiziune, în special, și de radio — mijloace foarte largi de informare —, 
care se îndreaptă spre regiuni, şi ele, rar, extrem de rar. 

Un fenomen care trebuie să ne dea de gîndit tuturor este faptul că publicul 
merge adeseori tocmai acolo unde este informat că spectacolul sau piesa nu sînt bune. 
Această neconcordantá de păreri ar trebui să creeze o analiză a criticii. Ce ne facem 
cu un spectacol despre care se afirmă că regizorul a greşit, textul e slab, actorii sînt 
nu mai ştiu cum, şi — totuşi — publicul, seară de seară, umple pînă la refuz sălile? 
Cred că nu trebuie făcute concesii, dar părerile criticii trebuie să ţină seama si de 
„măria-sa publicul“. Într-altfel, opiniile cronicarului devin pentru realizatori neconclu- 
dente, împărțind succesul de „stimă“ cu lipsa spectatorilor și invers. 

6. Aprecierea unui spectacol trebuie făcută la munca finită. Nu ştiu cît trebuie 
să-l intereseze pe cronicar — deci spectator — greutăţile şi necazurile noastre. Specta- 
torul vine la teatru, plătește bilet, și nu are nevoie de „explicaţii“, ci de spectacol. N-aş 
vrea să reiau o teză susținută şi de alti colegi, cu diverse prilejuri: cá e mai ușor să 
faci un spectacol, ca regizor, cu actori de talia celor din București, lași sau Cluj, şi mai 
reu să realizezi același spectacol — judecat și prin comparaţie — la un teatru regional. 
Condiţiile, din toate punctele de vedere, nu-s deloc asemănătoare ; în schimb, la analiza 
rezultatelor, criteriile sînt identice. E bine să fie așa. Pe cronicar nu trebuie să-l intere- 
seze decît efectul ; asupra cauzelor reflectăm, cu competență mai mare sau mai scăzută, 
noi, realizatorii. 

Fără îndoială că există o competență specifică a cronicarului dramatic, care se 
realizează printr-o activitate susţinută în acest domeniu. Nu cred că există „reţete“ 
pentru a se crea cronicari dramatici, si nici „şcoli“ speciale. Mi se pare că avem un 
sector de critică teatrală respectat pentru competenţa cu care abordează problemele. 
Mărturisesc că-mi plac şi cronicile violente în conţinut; dar mă necăjesc cele cu vio- 
lente în formă, în limbaj. 

8. Caracterul lunar al revistei „Teatrul“ o face inoperantă. Totuşi, modalitatea de 
a aborda sistematic problemele unor teatre, în ultimul timp, a reușit să stirncascâ un 
mai mare interes. 

Organizarea mesei rotunde din noiembrie 1964, cu teatrul nostru, sprijinul eficient, 
tovârâşesc, cinstit, primit cu acest prilej, ne-au fost de un mare ajutor. Analiza făcută, 
competenţa cu care s-a discutat atunci activitatea colectivului nostru, au determinat un 
reviriment în viața si preocupările lui. Cred că asemenea mese rotunde dau totdeauna 
rezultate bune. 

Promovarea unor texte din dramaturgia originală, publicarea lor, constituie un 
prilej de mindrie al redacţiei, care ar trebui poate urmat si de alte publicaţii. Poate 
că la capitolul informaţii de peste hotare, analiza fenomenului teatral în lume, ar fi 
unele lipsuri ; poate că ar trebui unele articole de generalizare, care să stimuleze noi 
discuţii, pentru a se ajunge la o dezvoltare a teatrului românesc; poate că s-ar putea 
realiza unele schimburi de experienţă, pe baza acelorași texte (în special a celor pu- 
blicate de revistă) — iată cîteva deziderate la care se adaugă ultimul si cel mai de 
seamă : apariţia cel puţin bilunară, pentru ca analiza fenomenului teatral să se facă 
mai la obiect și mai din timp. 


ION LUCIAN 


Directorul Teatrului ,,lon Creangă” 


„CRONICARUL — CREATOR DE OPINIE PUBLICĂ“ 


„Poate cá, discutind despre o problemă atit de specială, ar trebui să reîncepem 
prin a aminti un adevăr general admis, dar uncori uitat: şi anume, că profesiunea criti- 
cului se bizuie pe o forţă uriaşă — forţa cuvîntului tipărit. Ginduri, impresii, obiecţii, 
aşternute cu un stilou oarecare pe o simplă foaie de hirtie, dobindesc, odată tipărite, o 
mare autoritate, devin capabile să certifice sau să infirme un act artistic. Calitatea de 
creator de opinie publică conferă criticului o răspundere de cea mai mare importanţă ; or, 

nu întotdeauna, în ceea ce se scrie, se simte că criticul are conştiinţa acestei răspunderi. 
Poate ar fi bine ca el să-și repete, cit de des, că ceea ce rămîne, peste ani, de pe 
urma imensului efort investit în spectacol, de pe urma unor personalităţi strălucitoare, 
pot fi chiar aprecierile sale eliptice, grăbite sau nedrepte. Spun asta pentru că de multe 
ori ne jenează şi ne îndurerează, în ceea ce citim, un anume ton categoric, de sentință 
definitivă, de parcă semnatarul ar deţine „adevărul absolut“. S-ar putea ca asta să 
vină din faptul că cronicarul se simte cumva înafara teatrului, chemat să dea verdicte 
asupra unor produse ce sînt supuse judecății sale, şi nu element al acestuia, încadrat 
in cuartetul autor-realizator-critică-public. 

Desigur, au existat întotdeauna două concepţii în legătură cu locul cronicarului; 
multi cred şi acum în cronicarul-autoritate absolută, in cronicarul-cenzor, în cronicarul: 
judecător. Cind am fost la Paris cu turneul Teatrului de Comedie, am simţit cit de 
temut este acolo Jean Jacques Gauthier: trupa, cu directorul în frunte, stă literalmente 
agâtatâ, în aşteptarea apariţiei cronicii, căci — nu încape discuţie — de cuvintul lui 
depinde dacă publicul va veni la spectacol sau dacă montarea va cădea. O asemenea 
autoritate se cucereşte nu numai foarte greu, ci trebuie și păstrată inalterată ; n-ai voie 
să greşeşti niciodată, n-ai voie să fii părtinitor, să te lași furat de propria-ti putere 
pentru a da glas unor simpatii și antipatii personale. Pentru mișcarea noastră teatrală 
cred însă că este cu mult mai necesară o critică ce se simte implicată, o critică animată 
de dorinţa de a sprijini, de a ajuta, de a preveni. 

Lucrul acesta se întîmplă in mare măsură; dar, faţă de caracterul momentului 
actual în teatrul românesc, nu cred că se face destul. Simpla urmărire a spectacolelo: 
din ultimele două stagiuni este suficientă ca să ne dăm seama că teatrul a ajuns la o 
treaptă pe care tendințele se despart hotărît, în care se precizează anumite curente; 
cîteva montări „de cotitură“ (de pildă, spectacolul Caragiale-lonescu) au prilejuit şi cro- 
nicarilor severe încrucișări de spade, cei de formaţie mai modernă găsindu-le virtuţi, 
ceilalţi negîndu-le violent. Păcat însă că, în focul polemicii, unele dintre articolele 
respective s-au desprins de pe terenul concret al spectacolului, au expus poziţii cate- 
gorice İn sine, cu un anumit „parti-pris“, fără a le argumenta concret. În această 
situaţie, criticii şi creatorii rămîn fiecare pe poziţiile iniţiale, nu mai poate fi vorba de 
a convinge pe cineva, de a face operă de influențare intelectuală. Numitul aspect al 
problemei devine și mai important atunci cînd ne gîndim la public. Troilus şi Cresida. 
de pildă, stirneşte şi în rîndurile spectatorilor aceleași reacţii vii şi diametral opuse pe 
care le-a stirnit şi în rîndurile creatorilor ; unii pleacă din sală ostili, alţii sînt cuceriti 
de îndrăzneala montării. Foarte bine pentru cei din urmă; dar ce facem cu cei care 
pleacă, ce facem ca ei să nu ocolească, în următoarele luni, acest gen de teatru, și să 
se ducă iar și iar la „divertismente“ cuminţi, plate, conservatoare, banale? Aici începe 
datoria — una din datoriile — criticului ; el trebuie, prin discutarea foarte aplicată și 
atentă — si în limbajul potrivit — să deschidă publicului gustul pentru ceea ce even- 
tual, la primul contact, l-a şocat pînă la nonreceptivitate. Concluzia mea la această 
problemă ar fi deci că, chiar dacă cronicarii şi-au delimitat într-adevăr poziţiile, ei nu 
le susțin încă cu suficientă înţelepciune și profunzime — cu alte cuvinte, cu suficieni 
folos. În fond, teatrul de bună calitate joacă o partidă împotriva celui desuet — și cine 
dacă nu critica, îl poate ajuta s-o cîştige? 

2. S-a vorbit mult despre aceste criterii, și n-aș vrea să repet... . 

O anumită optică a unor cronicari mi-a pricinuit însă dificultăţi în activitatea de 
organizare a Teatrului de copii si tineret; și cum ea se poate manifesta în multiple îm- 
prejurări, cred că e bine să discutăm despre asta. E vorba despre deprinderea de a 
judeca lucrurile după tipare prestabilite. Cronicarii la care mă refer — si sînt destui — 
apreciază, de pildă, spectacolul adresat copiilor după criteriile de subtilitate şi maturi- 
tate estetică pe care le pretind spectacolului pentru adulţi. Să nu fiu greșit înţeles: nu 
pretind rabat artistic. Dar teatrui pentru copii cuprinde o bună doză de „pedagogie a 
esteticii”, şi a rupe spectacolul de cel căruia i se adresează, a neglija spectatorul, aceasta 
se numeşte lipsă de discernâmint. Pe de altă parte nu pot fi de acord cu genul de cronici 
$i „pastile“ ale revistei „Flacăra“, care se vor „sintetice“ şi nu sînt decît negatii uneori 
denigratoare. 

Aş mai adăuga un lucru: mi se pare că si critica este tributară unor mode. Citeva 
succese reale creează voga unei personalităţi, în jurul căreia se tese apoi o asemenea 

atinosferă, încît devine aproape mit. Nenorocirea începe odată cu primul eşec, aşa cum 
se întîmplă în cariera fiecăruia. Atunci, critica se simte obligată să improvizeze explicaţii 
mai degrabă jenante, pentru că nu se simte îndemnată să vorbească pe şleau despre un 
adevăr neplăcut. Dar asemenea atitudine protectoare face mult rău. Și chiar fără să 
apară eșecul, osanalele cîntate în permanenţă frineazâ evoluţia artistului. Să luăm printre 
multe exemple pe acel al lui Dinică, una din valorile tinere cele mai sigure ale teatru- 
lui nostru. Drumul lui e departe de a se fi încheiat, el are valenţe nedescoperite ; de ce 
le-ar mai căuta, dacă ştie cá tot ce face, chiar fără efort, este considerat ca perfecțiune 
indiscutabilă ? L-am ales pe Dinică pentru că mi-e coleg şi prieten şi m-ar îndurera 
o plafonare. Dar citi actori au fost împinși spre ,manierism* şi ,sablonizare^ de o ase- 
menea „atmosferă“ apologetică ! Și „reversul medaliei“ mi se pare la fel de dăunător 
şi neprincipial. Atmosfere negative create de o nereușită sau din subiectivism urmă- 
resc unii actori ani de zile, scufundă în anonimat unele realizări, împing spre descu- 
rajare, îndoială, apatie. Cit de vinovaţi se fac unii cronicari care trec indiferenți pe 
lingă bijuteriile lucrate pe unele „roluri secundare“, trecute dureros sub invariabilele 
„buni ceilalți“ sau „restul, în notă“! 

3. 6. La noi se acordă, în majoritatea cazurilor, prea mult spaţiu „analizei literare“, 
în dauna discutării spectacolului. Nu cred însă că e vorba de un simplu raport de 
spaţiu ; mai degrabă, terenul criticii literare stă mai sigur sub picioarele unor cronicari, 
care au, din acest punct de vedere, o formaţie corespunzătoare, în timp ce „fenomenul 
spectacol“, mobil și dinamic, li se arată uneori închis. Cred că insuficienta receptivitate 
faţă de elementele spectacolului se leagă de o insuficientă pregătire, realizată in cunoaş- 
terea vieţii concrete a teatrului ; de aceea, am preferat să grupez răspunsurile la două 
întrebări diferite în așa fel încît să reiasă că e vorba de două feţe ale aceleiași pro- 
bleme. Facultatea de teatrologie nu poate să ofere decit, maximum, un punct de plecare; 
e nevoie de o pătrundere a criticii în viaţa teatrului. De asta ar profita și criticul şi 
creatorii, care s-ar putea bucura, pe parcursul realizării spectacolului, de sugestii, mai 
greu de incorporat după premieră. Am ţinut mult să realizez cu anumiţi critici o ase- 
menea legătură permanentă, de lucru, apropiindu-i de teatrul „cel de toate zilele“. N-am 
reușit încă, dar nici n-am renunţat. 

4. N-aș putea să vorbesc despre toată presa locală. Dacă ce se întîmplă la Bacău 
poate constitui un indiciu, sînt bucuros să spun că tinâra revistă de cultură de acolo — 
„Ateneu“ — a reușit, în abia un an de existență, să încline serios balanţa interesului 
pentru teatru ; iar cotidianul local își face și el datoria cu promptitudine și competenţă. 
Asta are o importanţă mai mare decit s-ar putea crede, impune un anumit nivel şi tea- 
trelor din Capitală, care simt că nu se mai poate pleca în turneu „cu orice“. E un 
exemplu la care se poate medita. 

5. Am vorbit despre asta la punctul 1. 

7. Aş întoarce putintel optica consacrată, intrebind critica dacă nu se simte întru- 
cîtva vinovată de modele ce bintuie in repertoriile teatrelor. Eu cred са are o parte de 
vină, pentru cá se mulțumește să preia o situaţie și s-o consemneze, si nu se află cu 
un pas înaintea mișcării teatrale, semnalindu-i, prin comentarii ample, domenii demne 
de interesul său. Critica are o falsă indulgență pentru creaţia occidentală, pe care o 
acceptă foarte ușor, și, în schimb, este foarte severă cu piesele românești. Ea nu semna- 
lează destul creaţiile reprezentative din ţările socialiste. 

8. Revista reflectă bine viaţa teatrală românească, a reușit, cu un efort susţinut, 
să cuprindă activitatea scenelor din provincie. Cronica pe care o publică este net supe- 
rioară celei din alte publicaţii. Ar fi obiecţii de făcut modului cum se realizează efortul 
teoretic: aici se simte încă pretiozitatca, stilul alambicat. 

Domeniile în care a rămas grav datoare sint două: studiul complet al unor autori 
români și străini, şi viaţa teatrului în lume. Simtim foarte puternic nevoia să fim mai 
informaţi. Avem nevoie de bibliografii periodice, de portrete analitice, de informări 
ample. Dacă, asa cum s-a cerut şi de către alti participanţi la anchetă, işi va schimba 
periodicitatea, aș propune ca trei numere pe lună să fie o revistă vie, bogată în eveni- 
mente cotidiene, prezente în actualitatea artistică, și un număr mai teoretic, cu o proble- 
matică consistentă. 

ION MANITIU 


„UN CLIMAT FAVORABIL CRITICII EXIGENTE“ 


1. Sînt de părere că aportul criticii noastre la dezvoltarea dramaturgiei si artei 
spectacolului este, în momentul de faţă, nesatisfăcător si mult sub nivelul trebuintelor. 
De ce? Pentru că, datorită unor cauze mai mult sau mai puţin „obiective“ (în marea 
lor majoritate uşor remediabile), actul critic nu se poate nici manifesta și nici împlini, 
ca în literatură bunăoară, în toată plenitudinea si cu toată eficienţa cuvenită, 

Care sînt aceste cauze? 

lată-le, după mine, pe cele mai importante, pe cele mai acute: 

În primul rînd, lipseşte o publicaţie săptămînală de teatru (cum a fost, 
să zicem, pe vremuri, „Катра“), in măsură să cuprindă și să dezbată în profunzime 
fenomenul teatral românesc, problemele celor peste 40 de teatre de proză. Absența 
unei astfel de publicaţii nu poate fi, bineînţeles, suplinită nici de ziare și nici chiar 
de revistele literare sau culturale. După cum se știe, ele rezervă un spaţiu foarte mic 
pentru problemele de teatru, dar si atunci cînd îl rezervă preferă materialului de atitu- 
dine şi de răspundere cronicheta constatativă şi cáldutá, care nu servește nimănui. 

În al doilea rînd, ca o consecinţă a lipsei de interes manifestate de redactii faţă de 
problemele teatrale, numărul celor ce scriu efectiv şi cu regularitate despre teatru este 
încă foarte mic. Se întîmplă, mai cu seamă la unele redactii regionale, ca sarcina cro- 
nicii de teatru să fie încredințată unui redactor începător, de obicei și cronicar sportiv, 
socotindu-se, cu o dulce si ignorantă candoare, că între spectacolul de pe scenă si cel 
de pe stadion deosebirile nu sînt de structură, ci de gen... Ceea ce mi se pare însă mai 
alarmant este faptul că din rîndurile celor ce scriu despre teatru absentează persona- 
lităţi literare si artistice proeminente, cum au fost — ca să amintesc doar cîteva nume 
— un Liviu Rebreanu, un G. Călinescu, un Tudor Vianu sau un lon Marin Sadoveanu, 
care, mai de mult, solicitati fiind de redaţii, au scris — şi trebuie spus că au scris 
strălucit şi cu folos — pentru teatre şi despre teatre. 

Şi, în sfîrşit, o altă cauză care face ca aportul criticii teatrale să nu satisfacă 
este ceea ce aș numi o anumită „specializare“ a cronicarului teatral in vehicularca 
unui limbaj pseudoştiintific si a unei terminologii menite nu să sesizeze carentele, ci să 
le estompeze, nu să-și exprime sincer părerile despre un spectacol slab, de pildă, ci să 
și le camufleze într-o neutralitate binevoitoare... 

Evident că în felul acesta tendinţele înaintate în teatrul românesc nu pot fi 
sprijinite cum s-ar cuveni, iar râminerile în urmă, manifestările conservatoare sau fe- 
nomenele de pseudoinovaţie nu pot fi activ şi cu eficacitatea trebuincioasá combătute. 

2—3. Întrebările nu mi se par a avea o importanţă practică deosebită. În ce 
priveşte raportul dintre judecata obiectivă și interpretarea subiectivă, sînt de părerea 
dramaturgului Al. Mirodan, expusă în nr. 10 al revistei „Teatrul“, cu atît mai mult 
cu cît, pe lîngă faptul că e inteligentă, nu obligă la o atitudine precisă și la un răspuns 
precis. 

La întrebarea — banală — care trebuie să fie obiectul central al actului critic 
in teatru: studiul textului sau analiza fenomenului de artă a spectacolului ?, cred că 
răspunsul trebuie să fie și el, neapărat, banal: de la caz la caz. Ceea ce trebuie să-l 
intereseze în primul rînd pe cronicarul teatral este spectacolul, căci dacă n-ar fi așa, 
el ar fi cronicar literar şi nu teatral. Dar, în timp ce un Hamlet, de exemplu, îl invită 
să se refere cu precădere la spectacol, o piesă nouă — și mai cu seamă una originală 
— îi solicită referiri ceva mai amănunțite la text, bineînţeles fără a neglija şi a punc 
pe plan secundar analiza fenomenului de artă a spectacolului. 

4. lată o problemă importantă: raporturile presei cu teatrele din ţară, dar şi... 
invers, raporturile teatrelor cu presa. Din păcate, aceste raporturi nu sînt dintre cele 
mai pilduitoare, mai principiale. Exemple? Aş da numai două. Primul se referă la 
raporturile dintre revista „Tribuna“ — unde lucrez — şi Teatrul National din Cluj; 
pentru a nu fi iritată susceptibilitatea unor tovarăși din teatru, cu care intretineam le- 
gături principiale de prietenie, ani întregi am evitat foarte meprincipial să vorbim 
despre unele spectacole slabe, iar despre altele, cum a fost cel de acum doi-trei ani cu 
Omul care ride, dramatizare după Victor Hugo — una dintre cele mai spectaculoase 
căderi din istoria de aproape o jumătate de veac a teatrului clujean, dacă nu chiar 

cea mai... spectaculoasă — n-am scris nici un singur rind... Un alt exemplu se referă 
la o foarte amară și tristă experienţă pe care semnatarul acestor rînduri a trâit-o in 
urmă cu vreo patru ani la Timișoara. Am făcut atunci într-o cronică la spectacolul- 
premieră cu Passacaglia de Titus Popovici citeva aprecieri ceva mai aspre la adresa 
unui interpret, actor excelent de altfel, care mi s-a părut că se repetă. Că am avut 
sau n-am avut dreptate în aceste aprecieri — nu știu. Ştiu, în schimb, că interpretul in 
cauză, foarte nemulțumit de cronică, a protestat în scris, dar nu pe adresa revistei sau a 
subsemnatului, suspectîndu-mă de legături cu unii detractori din orașul unde nu stă- 
tusem decît cîteva ore, atit cît a durat şi spectacolul. La o întîlnire ce am avut-o nu 
peste multă vreme la Timișoara, a declarat — lucrul acesta se întîmpla la o şedinţă 
a Consiliului artistic al teatrului unde intrasem fără a ciocăni la ușă — că prezenţa 
mea la spectacolele timişorene, unde joacă d-sa, este de „acum înainte“ nedorită. De 
atunci n-am mai fost la Timișoara, și nici n-am mai avut putinţa să-l văd pe acest — 
repet — excelent actor, care, ca interpret — mărturisesc sincer — mi-e nespus de drag, 
decît acolo unde prezenţa nu poate fi controlată, adică la... televizor ! 

Vă puteţi imagina, desigur, cu ușurință ce fel de relaţii există uneori între presa 
și teatre, dacă actorul în cauză este artistul emerit Gh. Leahu, cunoscut și prin desă- 
virşita sa urbanitate. Patimile, ieșirile nechibzuite, intempestive, izvorind din suscepti- 
bilitâti bovarice, maladive, încă nu s-au stins, mai persistă în teatre. Fără îndoială că 
principala răspundere pentru această stare de lucruri revine presei, respectiv cronica- 
rilor teatrali. Ocolind temele gingaşe, ferindu-se să supere, neconcepind că în materie 
de spectacol poate exista cădere (ah, de ani întregi n-am mai avut nici o cădere din 
саге să învăţăm ceva !), ei n-au contribuit si пісі nu se simte că ar contribui cu ceva 
la crearea acelui climat de critică şi autocritică necesar teatrului, așa cum pentru orga- 
nismele vii este necesar aerul. 

În ceea ce privește calitatea critică a intervențiilor cronicarilor care semnează 
în publicaţiile regionale, ne-am spus părerea ceva mai sus. Există, însă, unele fericite 
excepții: mă gîndesc la unii cronicari bine pregătiţi ca Mihai Nadin („Drumul nou“ — 
Braşov), S. Dima („Drapelul roșu“ — Timișoara) sau Mircea Micu („Flacăra roşie* — 
Arad), a căror colaborare a început a fi solicitată și de ziarele sau revistele centrale. 
Totuși, mai sînt încă unele intervenţii mult în afara teatrului... Citez cronica apărută 
în ziarul „Viaţa nouă“ din Galaţi, despre spectacolul cu Citadela sfărimată de H. Lo- 
vinescu, prezentat la sfîrşitul lunii octombrie a.c.: despre text se vorbeşte într-o sin- 
gură frază, și anume că este un „text reușit și de actualitate...“ Citez, de asemenea, 
cronica la Capcana lui Robert Thomas, apărută tot în același timp în „Flacăra roșie“ 
din Arad: cei doi autori ai ei, reporteri, nu fac pe parcursul a patru coloane (!!!) nici 
o obiecţie, atît spectacolul cit şi textul fiind perfecte. 

5 7. Mai e nevoie de adăugat ceva? 

8. Repet butada artistului emerit Gh. Leahu: revista „Teatrul“ este cea mai bună 
revistă teatrală din ţara noastră. p neajuns este cá nu are o soră — ca să zic 
aşa, mai zgomotoasă, şi o apariţie cel puţin sâptâminali — mai operativă. 


ANA MARIA NARTI 


Critic dramatic 


CAUZE DE NEMULTUMIRE 


Oricum am privi răspunsurile pînă acum publicate în această anchetă, un lucru 
rămîne sigur: creatorii au foarte multe nemulțumiri în raport cu critica. Desigur, putem 
socoti că uneori în spatele acestor nemulțumiri nu se ascunde insatisfactia profesională, 
ci doar mărunta pornire născută în lipsa elogiilor aşteptate (şi, uneori, ştim sigur că aşa 
se întîmplă), putem să contraargumentăm, să atacám una sau alta din afirmaţiile regizo- 
rilor şi actorilor amintind ве s-a scris. Dar chiar dacă avem dreptate, tot noi, cronicarii, 
vom ieşi înfrînţi: faptul că micile reacţii personale trag mai mult în cumpănă decît 

disputele teoretice şi de principiu pe care noi le-am purtat (sau am crezut că le purtăm), 
faptul că, atunci cînd sigur am avut dreptate, nu am izbutit să ne facem ascu tati, că 
ceea ce am spus si am scris nu s-a reţinut, nu a rămas fixat măcar entru un timp în 
cercul de preocupări ale lumii teatrale, pledează împotriva noastră. Un critic care nu 
reuşeşte să impună, cît de cit, nu convinge, nu stabileşte unele jaloane îndezbaterile 
vremii lui, nu poate considera că şi-a îndeplinit menirea. 

Sincer vorbind (si nu cu prea multă plăcere), imaginea pe care ne-o făcusem despre 
noi înşine era cu totul alta decit cea descrisă de creatori, nu numai în ancheta de faţă, 
dar şi în alte luări de cuvînt (în „Lupta de clasă“ şi in „Scinteia”): credeam cá am 
făcut pentru evoluţia teatrului românesc mai mult decît spun regizorii, dramaturgii, sce- 
nografii. Şi dacă am încerca să discutăm concret — nu atit de vag, de general şi de 
comod, cum au preferat să o facă cei care au răspuns înainte —, nu ne-ar fi greu să 
aducem dovezi în favoarea noastră : să vorbim, cum au mai făcut şi alţii, chiar în cadrul 
acestei anchete, despre coloanele atit de interesante dedicate teatrului de „Scînteia“, mai 
ales în ultima vreme, sau despre cuprinzătoarea arie de informare şi comentarii a „Con- 
temporanului* în raport cu toate teatrele din ţară, sau chiar despre dezbaterile iniţiate 
de revista noastră şi despre ecoul lor în opinia teatrală (bineştiutele mese rotunde despre 
Cum vă place şi Umbra, numărul dedicat generaţiei tinere, discuţia despre dramaturgia 
originală, prezenta anchetă privitoare la critică). În ce mă priveşte, nu sint deloc o admi- 
ratoare a falselor modestii, şi mi-aş autocita fără şovâire citeva cronici şi articole pe care 
le consider nu numai izbutite, dar şi folositoare, apărute la vremea la care puteau inter- 
veni pozitiv în actualitatea teatrală ; le-aș cita, zic, dacă n-aș fi convinsă că o ciorovă- 
ială la bani mărunți nu-şi are rostul, și cá oricîte argumente readuc în discuţie ele n-au 
valoare, atîta vreme cît ceea ce am publicat nu şi-a găsit de la sine drum spre atenţia 
şi înţelegerea oamenilor de teatru. 

Chiar felul în care se poartă acest schimb de păreri dovedește că vorbim altă 
limbă decît cei care fac efectiv literatura scenică și spectacolul. Că nu am găsit cele mai 
bune puncte de contact cu creaţia, că nu izbutim să menţinem o legătură vie cu munca 
artistică. De aceea, mi se pare cá dozajele minuţioase — се а văzut şi ce nu a văzut 
Esrig cînd a scris că în general critica de teatru este letargică, citâ dreptate a avut sau 
n-a avut Pintilie negind critica teatrală ca specie a gazetăriei şi cerîndu-i să devină 
literatură — nu merită atenţie. Important devine să elucidăm împreună întrebarea care 
acum se conturează limpede: de ce există asemenea neînțelegeri între critică si creaţie, 
ce le-a provocat şi cum pot fi ele depășite? Problema mi se pare atît de însemnată pen- 
tru dezvoltarea teatrului si criticii încît cred că rezolvarea ei merită efortul fiecărei 
părţi de a învinge resentimentele provocate de nedreptăţile voite sau nevoite, reale sau 
prezumtive, acumulate între noi. Tăcerea în care s-au refugiat și creatori și critici din 
cei mai cunoscuţi nu promite nici o soluţie, pentru că nemulţumirile există, chiar dacă 
ne-am face cà nu le vedem, si în prezenţa lor principala acţiune a criticii — aceea de 
factor dinamic de legătură între creatori si public — devine anevoioasă. Nu spun nici 
o noutate dacă reamintesc că, în această relaţie cu trei termeni, fiecare este egal şi 
reciproc determinat de comunicarea continuă cu ceilalţi ; că, pentru spectator, critica tre- 
buie să se infâtişeze ca avanpostul cel mai viu al creaţiei, care să lămurească ceea ce nu 
este foarte clar de la bun început, să dezvăluie mecanismul intim, ascuns al actului 
artistic; şi că dacă unul din firele acestei triple comunicări reciproce se întrerupe 
întregul organism al artei are de suferit. 


O parte din răspunderi pentru starea actuală a raporturilor dintre scriitori, reali- 
zatori de spectacole şi critici le revine primilor. Cu regret trebuie să spun că o tradiţie 
a dezbaterii deschise, purtate franc, fără complimente şi gingâşii de circumstantâ şi fără 
insinuări sau atacuri răuvoitoare, nu s-a împămîntenit definitiv în teatrul nostru. Dintr-o 
experiență destul de amară știu cá pot număra pe degetele unei singure miini creatorii 
care nu s-au simţit personal jigniţi, atunci cînd am îndrăznit să discut sub unghi critic 
— adică aşa cum mi-o cere meseria — realizările lor. Există scriitori care nu admit 
ca moua lor piesă să fie analizată, cercetată din punctul de vedere al unei posibile 
îmbunătăţiri, chiar dacă ea are neajunsuri evidente: regizori care declară că ultimul lor 
spectacol este „cel mai bun“ din cîte au realizat în viață, chiar dacă ştiu foarte bine — 
$i nu se poate să nu stie, dacă sint cu adevărat calificaţi în profesia pe care o fac — că 
el este cel mai slab din cîte au lucrat; actori gata să se simtă nedreptăţiţi la cea mai 
politicoasă obiectie formulată pe marginea jocului lor. Nu este vorba, în toate aceste 
reacţii, de regretul normal şi lesne de înţeles al celui care pricepe că nu a reuşit şi 
suferă din pricina asta (ar fi absurd să aşteptăm ca cercetarea defectelor să provoace 
entuziasm), ci de lipsa dorinţei şi deprinderii de a discuta aprofundat, profesional, reuşi- 
tele şi nereugitele tuturor, de aşezarea micului orgoliu individual înaintea interesului pen- 

tru problemele mari ale mişcării teatrale. În privința asta trebuie să ne obișnuim cu 
gîndul că o tradiţie a discuţiei înalt profesionale nu se va consolida foarte uşor, că 
disciplina socialistă a criticii constructive se naște în urma unui proces de educaţie si 
autoeducatie, care nu este nici lesnicios, nici de scurtă durată. Știind asta, nu ne rămîne 
decît să ne batem, cu fiecare cronică, însemnare sau noti(á pe care o scriem, pentru fun- 
damentarea unei asemenea atmosfere si să dăm noi înșine exemplul unei înalte etici 
comuniste în munca de fiecare zi. 

Căci destule păcate apasă și pe umerii noștri, ai cronicarilor. În primul rînd, se 
cuvine să vorbim despre consecvență, sau, mai curînd, despre inconsecventá, si asta nu în 
ceea ce îi priveşte pe cei mai capricioşi sau mai subiectivi dintre noi, ci în legătură 
cu activitatea celor mai buni. lată un exemplu. Valentin Silvestru și Andrei Băleanu, 
doi cronicari de autoritate si indiscutabil prestigiu, au susţinut cu cea mai mare căldură 
spectacolul Troilus şi Cresida, încă înainte de bineştiutul succes parizian. Pentru asta 
le: revine meritul de a fi afirmat primii, cu mult curaj, valoarea unei realizări artistice 
îndrăzneţe şi înnoitoare, care avea să sufere mai tîrziu nejustificate atacuri. Dar cînd pri- 
mul dintre ei găseşte cuvinte mari pentru montarea cu Ulaicu-Uodâ de la Teatrul National 
iar al doilea se osteneşte să ne convingă că spectacolulcu Fizicienii de la Teatrul de 
Comedie este fără cusur, poziţia lor față de nou și vechi sau, mai simplu, faţă de ceca 
ce e izbutit şi neizbutit nu mai e clară. Nu este ușor de înţeles cum poate să-i placă 
versiunea scenică recentă a piesei lui Davila unui om entuziasmat de Troilus şi Cresida, 
după cum devin greu de înţeles unităţile de măsură, criteriile în funcţie de 
care un critic poate să adere la amîndouă spectacolele amintite de la Teatrul de Co- 
medie. Deci, continuitatea unui punct de vedere, consecventa criteriilor sint dificil de 
urmărit de la o cronică la alta. Cred că dacă am cerceta în amănunt toate cronicile 
publicate în ziarele şi revistele mari am descoperi, aproape la fiecare cronicar, asemenea 
salturi de dispoziţie critică. În felul acesta am procedat şi eu, cînd, de pildă, am privit 
cu foarte multă ingâduintâ spectacole ca Richard al IIl-lea, de la Teatrul National din 
laşi — sau cînd, şi mai rău, am evitat să scriu despre acele subiecte care nu concordau 
confortabil cu posibilitatea de a-mi expune punctul propriu de vedere, acele montări 
a căror apreciere deschisă ar fi putut să-mi aducă neplăcerile unor discuţii prea aprinse. 
Or, un critic care nu işi spune părerea în toate problemele de prim interes ale vieții 
teatrale, care ocolește cu seninătate momentele mai dificile din activitatea lui profesională, 
nu cred cá işi îndeplinește pînă la capăt obligaţiile faţă de creaţie și faţă de public. 

Uneori, lipsa de unitate a criteriilor si de continuitate a preocupărilor devine evi- 
dentă în aceeași pagină sau în același număr al unei reviste. Anumite alăturări de cronici 
pot să-l arunce pe cunoscător în braţele celei mai depline perplexitâti şi pot să provoace 
confuzii grave în judecata spectatorului neinitiat. Faptul că, de pildă, împreună cu alte 
reviste, „Teatrul“ a elogiat spectacole ca Școala nevestelor şi Iubesc pe al șaptelea, fără 
să atragă atenţia asupra vulgaritâtii soluţiilor scenice şi asupra tinutei mediocre a jocului 
care se practică adeseori (şi mai ales în aceste piese), la Teatrul „Delavrancea“, nu poate 
să consolideze autoritatea redacţiei în faţa oamenilor de teatru, pentru că tulbură, înce- 
toşeazâ „programul“ ei, face neclare obiectivele care ne conduc. Plătim încă un tribut 
prea mare dorinţei de a nu supăra, timidităţii şi prudentei, grijii de а nu ne expune — 
prin entuziasm sau vehementá. Si cînd la această atitudine se mai adaugă si pornirile 
nejustificate şi subiective ale unor cronici (mai des din „România liberă“, „Luceafărul“ 
şi ,Tribuna*), atunci imaginea generală a mișcării teatrale işi pierde contururile în 
oglinda criticii : spectatorul înțelege putin şi fragmentar din această imagine, iar creatorul 
o respinge. Tocmai datorită folosirii criteriilor variabile si etaloanelor inconstante, croni- 
cile distructive se fac mult mai puternic auzite decit cele care încearcă să construiască, 
iar continuitatea afirmativă a convingerilor si preocupărilor noastre nu se manifestă 
destul de ferm. Ar trebui să dovedim mai perseverent că știm că partinitatea comunistă 
presupune în artă pasiune pentru suflul noului, dragoste pentru valoarea umană, stimă 
pentru talent și disciplină, ar trebui să demonstrăm asta prin iniţiative mai sigure și mai 
susținute, pentru a căpăta autoritatea pe care ne-o dorim. 


Oricine poate gregi, e un lucru pe care nu-l uit vorbind despre consecvență și con- 
tinuitate, dar bunăvoința, dispoziţia receptivă au aici un rol hotăritor şi pot să 
împingă în planul doi greșelile intimplâtoare. În critică, mi se pare că bunăvoință în- 
seamnâ în primul rînd curiozitate, dorință de a înţelege, spirit deschis: să nu intri în 
sala de spectacol cu capul gata astupat dinainte cu reţete tradiţionale sau snoabe, pretins 
moderne, despre cum „trebuie“ sau „nu trebuie“ să fie un spectacol; să nu te aşezi în 
fotoliu cu gîndurile împrăștiate în nu știu cîte alte direcţii ; să fii gata în faţa cortinei, 
pentru a primi spectacolul — aşa cum, pe trambulină, un bun atlet este gata pentru 
marele salt, asa cum la gong un bun actor este gata pentru prima replică, gata să pună 

în ea întreaga existenţă de pinâ atunci a personajului şi germenii viitorului destin dra- 
matic. Să poţi privi cu ochi primitori, cu atenţie în stare să fixeze la fel de ascuţit și de 
precis mersul întregului si valoarea fiecărui detaliu, cu o sensibilitate spontană, neopa- 
cizată de prejudecăţi şi de mimetisme, cu o bucurie a jocului grav si angajat egală cu 
aceea a adevăratului artist sau cu nemulțumiri si indignări la fel de vii ca ale lui. Îmi 
lipseşte foarte puţin pentru a defini talentul critic drept receptivitate — dar definiţia 
aceasta nu este justă, pentru că este prea largă : Puşkin spunea că inspiraţia — adică 
momentul de maximă activitate a talentului — este „înclinația sufletului spre o recepti- 
vitate vie a impresiilor, deci spre o rapidă asociere de noţiuni, ceea ce și contribuie la 
limpezirea lor“. „În poezie — spune marele poet — inspiraţia e tot atit de necesară 
ca şi în geometrie“. Se poate continua, fără teamă, şi în critică. Prima calitate a croni- 
carului este atenţia sensibilă, capacitatea de a primi şi a urmări inspirat faptul de artă. 

Să lăsăm însă divagatiile încîntătoare despre o meserie atît de bogată ca a noastră, 
şi să ne întoarcem la nemulţumirile de la care am pornit. O altă cauză a acestora cred că 
este lipsa de strălucire a criticii teatrale. Precauţiile, şovăielile, timiditâtile, obiceiul de a 
explica totul prozaic şi senten(ios în formulele care circulă, cam în manieră de referat, 
uniformizează articolele, ne fac să semănăm prea mult unii cu alţii. Din pricina asta, 
ceea ce spunem nu capătă destulă strălucire, nu reţine prea mult atenţia, nu se memo- 
rează. (Să nu ne supărăm, deci, cînd ni se dovedeşte că n-am fost inteleşi sau nici măcar 
citiți!) Nu strălucire de dragul strâlucirii (şi mai ales nu gălăgie de dragul gălăgiei). 
ci precizie, concentrare, limpezime, forţă plastică, variaţie de nuanţe, gradare a tonurilor, 
adică tot ce face gratia și eleganța (cu alte cuvinte stilul) unei scrieri este firesc să nu 
lipsească пісі din critică. Aici s-ar putea începe o polemică amănunțită cu Lucian Pintilie : 
ce e gazetăria, ce e literatura, unde se suprapun si unde se despart ele. I s-ar putea cita 
un anumit articol al lui Eliot în care poetul-critic definea gazetăria înaltă a lui Swift 
drept o specie literară extrem de prețioasă, cu nimic mai prejos decit beletristica, deşi 
deosebită, structural, de ea. La noi, Călinescu făcea în „Cronica optimistului“ asemenea 
gazetărie. Dar discuţia e de prisos, pentru că e limpede ce vrea Pintilie: el se ridică 
împotriva acelei gazetării care se incropeşte în pripă pe colt de masă, împotriva stereo- 
tipiilor si opacităţii ei, şi în asta are dreptate, chiar dacă generalizările lui ne supără. 

Ultima din pricinile de nemulţumire care cred că e util să fie cercetată priveşte 
pregătirea criticului, nu fiindcă unul sau altul, sau toţi împreună, nu am avea studiile 
şcolare şi universitare necesare, dar pentru că lucrăm într-un domeniu în formare, ne 
integrăm unei discipline care abia se structurează ca estetică a artei spectacolului, mai 
ales în înţelesul pe care-l dă contemporaneitatea acestei noţiuni, ca unitate a tuturor 
«forturilor creatoare sub semnul viziunii regizoral-scenografice ce domină ansamblul. 
Ştiinţa spectacolului modern nu s-a constituit încă — așa cum s-a constituit, în muzică, 
teoria şi practiea dodecafonică şi serială, așa cum în teoria prozei moderne s-au cristalizat 
principiile monologului interior —, iar cea a spectacolului vechi, fie el antic, medieval, 
din Renaștere sau din epoca iluminismului, este greu de reconstituit, pentru că nici n-a 
existat ca ştiinţă, ci doar ca tradiţie efemeră, orală, a grupărilor de interpreţi. De aceea, 
cronica teatrală este încă (nu numai la noi) mai aproape de literatură, de pagina scrisă, 
decît de spectacol, de scenă. Nu există deocamdată o disciplină riguroasă şi clară а 
proceselor intime de creaţie scenică — așa cum în muzică există armonia şi contra- 
punctul, sau, în pictură, legile perspectivei. Teatrul a fost, pinâ la sfîrşitul secolului XIX, 
© artă empirică, iar experienţele foarte bogate și diverse ale secolului XX nu s-au sedi- 
mentat. Dar aceste experienţe sint consemnate de la Antoine, Craig si Stanislavski la 
Peter Brook şi Tovstonogov ; ele pot fi studiate, şi numai pe baza lor se poate diseuta 
despre teatru, astăzi. Faţă de critici, creatorii au superioritatea de a cunoaşte şi verifica 
practic unele aspecte ale acestei uriașe „arte poetice“ noi a teatrului. Pentru a preciza, 
am să dau numai două exemple. Primul se referă la educaţia actorului. Există o întreagă 
bibliotecă a studiilor și manualelor de valoare, de la Stanislavski la Brecht și la şcoala 
americană, biblietecá pe care criticul ar trebui să o cerceteze nu numai pentru a aprecia 
caMtatea metodelor şi procedeelor folosite la Institutul de teatru, dar si pentru a putea 
urmări efectiv evoluţia actorilor maturi, desâvirşirea lor profesională, înarmat cu cunoş- 
tinte tot atît de precise ca acelea de care dispun muzicologii buni în cercetarea creşterii 
sau descreşterii valorice a unui cintâret si pentru a putea să judece munca regizorului cu 
actorul stăpînind datele preblemei. Al doilea exemplu priveşte scenografia. Dacă am 
urmări mai atent ceea ce au scris în ultimele luni scenografii noştri — mai precis, 
Perahim, Ciulei și Bortnovschi —, atunci ne-am da seama că, pentru a evalua munca 
unui scenograf, nu ajunge să ai cultură plastică generală, adică să, cunoşti istoria și teoria 
picturii şi sculpturii, că pentru asta ai nevoie să fii iniţiat în arhitectură și istoria costu- 
mului, să ai o vastă cultură a obiectului, ornamentului, detaliului de mobilier și de 


26 


WWW .cimec.ro 


Teatrul Mic 


„CU TOT SOARELE PE MASĂ" 
de Dan Tărchilă 


Tatiana lekel (Femeia) 


4DACTILOGRAFII" 
de Murray Schisgal 


Irina Petrescu (Sylvia) și Va- 
sile Gheorghiu (Paul) 


îmbrăcăminte ; şi, mai ales, iti trebuie un exerciţiu special al spiritului de observaţie si 
al sensibilităţii plastice dinamice. Scenograful ca stilist al vremii contemporane, ca ani- 
mator al artei şi chiar al vieții, este o personalitate complexă şi nouă; munca lui nu 
poate fi măsurată cu vechile unităţi. 

Toate acestea se pot învăţa și este pasionant să fii exploratorul unor terenuri abia 
descoperite, pe care tu însuţi eşti chemat să trasezi drumuri, să dai nume. Este o ade- 
vărată muncă de creaţie să sintetizezi cunoştinţe atit de vaste, să selectezi din ele ce 
este mai preţios, să oferi viitorului o imagine clară asupra experienţelor prezentului. Din 
punctul acesta de vedere sîntem de invidiat: ne așteaptă o muncă foarte atrăgătoare — 
noua știință a spectacolului —, o muncă nemăsurat de frumoasă, ca orice activitate care 
se află încă la primii pași. 


* + + 


Nu mă hotărăsc să închei fără să adaug cîteva cuvinte despre critica pe care 
aş vrea s-o fac — nu acum, mai tîrziu, după ce voi citi mult, voi scrie mult, voi sta 
mult în sălile de repetiţii si spectacole. O critică limpede pînă la transparenţă, rece în 
expresie. dar care să comunice vibrant şi dens emoția și gîndul, o critică fără epitete, 
fără înflorituri, fără efuziuni, geometric de precisă ; o critică riguroasă, care să nu adauge 
creaţiei artistului nici o intenţie sau o interpretare inexistentă în ea şi să nu-i răpească 
nimic, ci să o evoce în toată plenitudinea, făcînd frumosul aproape palpabil pentru cititor 
şi iluminînd puternic fascinanta structură lâuntricâ a creaţiei vii; o critică larg cuprin- 
zătoare, care, prin opera de artă şi dincolo de ea, să dezbată marile principii ale esteticii 
şi să discute contradicţiile și conflictele din realitate. să vorbească oamenilor despre 
viaţă... 


DAN NEMTEANU 


Scenograf la Teatrul de Comedie 


„UN PUNCT DE VEDERE PROPRIU, CONSISTENT, 
FAȚĂ DE FENOMENUL TEATRAL UNIVERSAL“ 


1. În viaţa teatrului, critica este un element la fel de necesar ca şi celelalte com- 
ponente ale spectacolului (regia, actorii, scenografia), devenind în cazuri optime aproape 
o artă interpretativă. 

La noi, după ani de monotonie, criticii au început să se diferenţieze oarecum 
ca gusturi, și opţiuni timide pentru o formulă sau alta de spectacol se întrevăd în cro- 
nicile dramatice. 

Din nefericire, există încă о doză de prudenţă funcţionărească ce frineazá sin- 
ceritatea opiniilor. La un spectacol mai dificil ca probleme, se așteaptă politicos ca 
nume importante, autorităţi afirmate să dea tonul, după care „opiniile“ proprii, sur- 
prinzător de asemănătoare, capătă un caracter de masă și părerile coincid cu can- 
doare de la o publicaţie la alta. Exemplul cel mai proaspăt este reacţia critică faţă de 
spectacolul Scaunele, de la Studioul Teatrului „Nottara“. La aproape o lună de la pre- 
mieră, înafara unei consemnări mai mult informative făcute la Televiziune, nici un 
ziar sau revistă nu a publicat nimic. Poate fiindcă teatrul nu organizase încă spec- 
tacolul oficial cu presa, și cronicarii — discreti — nu au vrut să vină neinvitati. 
De altfel, această practică mi s-a părut întotdeauna nelogică. Nu văd nici un motiv 
pentru care premiera nu е considerată și spectacol demn de prezentat și presei. Aceasta 
ar obliga şi critica la mai multă promptitudine. Dar trebuie să semnalez şi un exemplu 
bun, pe care-l doresc cit de mult repetat, şi anume analiza serioasă, ştiinţifică şi sen- 
sibilă, pe care majoritatea publicaţiilor au făcut-o într-un timp destul de scurt remarca- 
bilului spectacol Jocul ielelor de Camil Petrescu. 

2. Un critic cu personalitate este în primul rînd un spectator la pătrat, prin de- 
finitie, cu o sensibilitate mărită și cu gusturi bine precizate, informat şi cu dorința 
latentă de a vedea realizindu-se și dezvoltindu-se un anumit fel de teatru, pe gustul 
lui (lucru foarte firesc, de altfel). Desigur că se impune şi o permeabilitate la diferite 
alte forme de spectacol. Dincolo de înclinațiile personale, trebuie să existe însă criterii 
obiective, care să-i permită criticului judecăţi de valoare pertinente și în orice caz 
constructive. Înafara acestora, criticul trebuie să urmărească dacă legile proprii ale ori- 
cărui spectacol au fost urmărite consecvent de către realizatori. Această fidelitate faţă 
de niște norme pe care si le fixează creatorii înșiși creează armonia și logica inte- 
rioară a spectacolului. Urmărind acest lucru, criticul nu va mai fi șocat de aparente 
bizarerii „moderniste“ sau „desuete“, şi va primi spectacolul în totalitatea lui, cînd 
regulamentul de ordine interioară a fost respectat, sau îl va respinge cînd unitatea 
de concepţii nu a fost realizată. 

Poţi să fii atras de armoniile stinse ale tablourilor lui Pallady, sau să te lași 
amefit de incandescentele lui Țuculescu. În orice caz, în fata unui Picasso din perioada 
albastră nu ţi-e permis să te scandalizezi pentru că feţele oamenilor au aceeași culoare 
cu cerul. Ai doar dreptul să respingi global formula sau să aderi definitiv. 

3. Mi se pare că alternativa e falsă în sensul în care, într-o cronică bine fă- 
cută, nu contează numărul coloanelor dedicate exegezei textului, raportat la numărul 
celor care analizează spectacolul. Poate la unii critici care au abordat fenomenul tea- 
tral, veniţi însă din domeniul literaturii, se resimte încă o necunoaştere a componen- 
telor spectacolului. Valoarea unui text se verifică numai prin înscenarea lui. Analizind 
primul, implicit te ocupi şi de celălalt. 

4. Activitatea teatrelor din regiuni e prea putin urmărită, majoritatea specta- 
colelor nu-și găsesc consemnarea în presa centrală. În ultima vreme, revistele şi ziarele 
locale se ocupă cu seriozitate de viaţa teatrală, dar întotdeauna termenii de comparaţie 
sînt necesari, o analiză făcută prea de aproape poate crea perspective false. Cred că 
ar fi necesară apariția unei publicaţii care să constituie un buletin de ştiri al tuturor 
teatrelor din ţară, de la notițele informative pînă la cronicile ample, asta impunind 
însă şi o mult mai mare mobilitate a criticilor, constituirea unor brigăzi permanente, 
care să circule eficient printre toţi creatorii. Ambele părţi vor avea de învăţat și sint 
convins că nivelul general al teatrelor va crește. 

6. Critica fiind o profesiune în care trebuie să ai talent, e greu de răspuns cum 
poţi deosebi un om înzestrat pentru acest domeniu de unul care e numai informat și 
sîrguincios. Într-un fel, în critică începi să-ţi dai examenul de admitere, după o absol- 
ventá mai mult sau mai puţin impersonală, iar după ani de zile se poate vedea un 
rezultat concludent, în mod paradoxal, prin creaţia altora, cărora le-ai fost de folos. 

7. Nu constat că presa de specialitate are un punct de vedere propriu, consis- 
tent faţă de fenomenul teatral universal. Dacă facem abstracţie de nişte criterii estetice 
cu caracter general absolut necesare, un fenomen continuu de analiză la obiect a mis- 
cării teatrale mondiale nu există. Notite informative, impresii teatrale dintr-o călătorie, 
interviuri, oricît de sclipitor ar fi scrise, nu sint suficiente. Revista „Teatrul“ nu poate 
îndeplini singură şi acest deziderat. Cred că este necesară apariţia altor publicaţii, di- 
ferenţiate ca specializare, care să pună la dispoziţia creatorilor o literatură tehnică 
variată, la fel de necesară ca şi în arhitectură, de pildă. ATM-ul a iniţiat un buletin 
foarte necesar, bine alcătuit, pentru informarea internă a teatrelor. Cum acest caiet are 
totuși un circuit restrins, cred cá ar fi necesară şi publicarea unei colecţii de texte dra- 
matice, vechi și noi, româneşti şi străine, colecţie care ar fi urmărită cu interes şi de 
omul de specialitate şi de iubitorul de teatru. Un exemplu concludent îl oferă epuizarea 
în numai cîteva zile a teatrului lui Dürrenmatt, publicat în „Biblioteca pentru toţi“, si 
unde acest autor e reprezentat doar prin trei piese. Într-o colecţie bine alcătuită s-ar 
putea publica complet operele dramaturgilor, obtinindu-se o cunoaștere completă a po- 
ziţiei autorului. La nivelul în care se găsește teatrul nostru, nu mai poate fi admis 
faptul că Brecht nu e tradus nici pe jumătate în românește, sau că dramaturgia mo- 
dernă a ţărilor prietene e încă atit de accidental cunoscută la noi. 

8. Revista „Teatrul“ are o poziţie serioasă. Personal, găsesc că este redactată 
totuși cu prea multă modestie în prezentarea opiniilor. Mai multă vehemenfâ nu i-ar 
strica, pentru o definire mai clară a punctelor de vedere proprii. Apariţia mai mult 
decît lunară uneori o handicapează, obligind-o la un fel de neutralitate, ca să poată 
fi lipită cap la cap de la un număr la altul, fără inadvertente vizibile. Tensiunea 
necesară într-o campanie de presă vie e anihilată de o întrerupere prea lungă, interesul 

se diluează în timp. E ca şi cum te-ai certa cu pauze. Reluarea pe același ton ridicat 
e ridicolă, şi atunci automat preferi un timbru mai potolit. Stilul unor redactori ar 
mai putea pierde din prefiozitate, o formulare limpede o întotdeauna mai convingă- 
toare. Cred că revista are un format prea mic. Şi din acest motiv, precum şi al tipa- 
rului destul de prost, materialul vizual nu e atractiv, nici prea sugestiv, ansamblul fiind 
doar corect, dar fără viaţă. Reviste străine, ca „Divadlo“, „Sipario“, „Theater heute“, 
„Plays and players“ sint exemple bune de urmat, căci ilustratia bogată şi diversă, 
ponm în pagină modernă nu prejudiciază cu nimic seriozitatea cu care sînt redactate 
textele. 


ILEANA POPOVICI 


„CA ORICE CREATOR, CRITICUL ARE UN CREDO" 


Deci (aşa reiese din răspunsurile la ancheta revistei, fie cá sint mai ascufit-cri- 
tice, fie că sînt mai vag-amabile) ; oamenii de teatru sînt serios nemulţumiţi de modul 
cum se practică la noi critica dramatică. Sigur, nici unul dintre cei care (mai de mult, 
sau mai de curînd) scriem cronică, n-avem de ce să ne bucurăm, în faţa unui verdict 
atît de categoric. Chiar dacă e, în destule cazuri, nedrept; chiar dacă nerealizările sau 
erorile, sau părerile preconcepute, ajung să capete, Dumnezeu stie de ce, o greutate spe- 
cifică mai mare decit studiul aplicat și onest — acest verdict există, şi nu are rost să 
încerc cu să-l combat. Altceva vreau să spun: că explicaţia râminerii în urmă a criticii 
prin mentalitatea ei gazetărească riscă să acrediteze alte false criterii, nu mai puţin 
dăunătoare decît cele incriminate. Ceea ce vreau să apăr aici nu este un cuvînt sau o 
formulă, ci un punct de vedere despre o profesie, a cărei nobleţe intelectuală nu rămîne 
cu nimic în urma altor profesii artistice. Mi se pare necesar să afirm că o cronică 
proastă, superficială si necompetentă este pur şi simplu o cronică proastă, superficială 
şi necompetentâ, și nu o cronică gazetáreascá ; cá se poate face jurnalistică la nivelul 
cel mai înalt, după cum se poate face jurnalistică îngust, schematic sau chiar iresponsabil. 
Și că avem nevoie, în aceeași măsură, în mişcarea teatrală, de critica-eseu, de volumul 
de teorie, ca si de cronica de gazetă. 

Dar ce înseamnă, la urma-urmei, mentalitate gazetărească? Doar n-am ridicat 
problema numai ca să contrazic scînteietoarea filipică a lui Lucian Pintilie (care, atunci 
cind işi alege exemplele pentru argumentaţie, are în multe privinţe dreptate...). După 
părerea mea, a fi ziarist înseamnă a lua atitudine faţă de faptul despre care — mai 
pe larg sau mai concis, mai liric sau mai sobru — scrii. Cronicarul-gazetar care scrie 
despre un spectacol nu alcătuieşte o fișă pentru o arhivă de istorie a teatrului. El nu 
descrie, nu consemnează, cu simplă exactitate științifică. Prin poziţia pe care o ex- 
primă (şi o poate exprima chiar într-o notă de 20 de rînduri), prin ceea ce susţine şi 
prin ceea ce combate, el luptă pentru o idee, pentru o tendinţă, pentru un fel de artă, 
sau se opune alteia, scriind astfel, de fapt, istoria, cot la cot cu creatorii. Actul său 
are forță si eficiență imediată și, într-un fel, netezește drumul celor ce vor avea ră- 
gazul să filtreze, să sintetizeze, să teoretizeze; dar nu e mai putin fapt de cultură. 
Despre această funcţie a criticii — poate că nu e prea mult s-o numesc militantă — 
s-u vorbit, cred, prea puţin, și cu un nejustificat dispreţ naiv-aristocratic. Căci dacă e 
nevoie de competenţă (si e nevoie !), aceasta, singură, nu înseamnă nimic: e ca şi cum 
ne-am pregăti munitia, fără să avem arma la care s-o folosim. 

Nu e întîmplător că teatrul, în mai mare măsură decît oricare dintre arte, are 
nevoie de acest fel de critică: spectacolul — componentă mobilă (şi atît de efemeră) a 
atitor eforturi conjugate — nu poate aștepta, în liniștea muzeului sau a bibliotecii, con- 
firmarea istoriei. El există în prezent, în actualitatea multilaterală, în viaţa socială ; e 
condiţionat de întîlnirea unor personalităţi creatoare diverse, de o anume atmosferă 

de interes, si mai cu seamă de public. Toate acestea presupun o politică a culturii tea- 
trale pe care n-o realizează nimeni altcineva decit cronica gazetărească — promptă, 
vie, capabilă să discearnă rapid și să apere energic ceea ce se arată nou, ceea ce merită 
să cîştige teren. Nu e un secret pentru nimeni: şi în teatru, ca oriunde în cultură, ca 
oriunde în viaţă, se înfruntă concepții contrare. Ele se reflectă în selecţia pieselor, în 
conturarea programului unui teatru, în configuraţia generală a repertoriului, în modul 
de a interpreta ideatica unei opere, în viziunea regizorală... Pe acest teren, criticul este 
(sau trebuie să fie) un combatant de mina întîi. De aceea, mi se pare necesar să ju- 
decăm „cum stăm cu critica dramatică“ nu atît — sau nu numai — prin prisma unui 
decalog de exigente academizante (toate, evident, justificate, și pe care nu se va găsi 
nimeni să le combată), cît prin prisma aceastui criteriu fundamental: al punctului de 
vedere al criticului față de fenomenul de artă discutat. De ce să n-o spunem sincer: 
acesta este punctul în jurul căruia se învirtesc toate nemulţumirile oamenilor de teatru ; 
de aici vin falsele canoane, inconsecventele, formulările în doi peri, ocolirea judecăților 
limpezi şi râspicate. 

Prin sensul profund ce se desprinde din scrierile sale succesive, fiecare critic are, 
de fapt, un loc în mișcarea noastră teatrală. Nu e vorba aici dacă, în marele monolog 
din actul II, protagonistul i s-a părut lui X genial, iar lui Y, să zicem, numai (urîtă 
vorbă !) „corect“. Asemenea divergențe (de gust, de receptivitate, de dispoziţie doar) 
sînt inevitabile, fireşti. Chestiunea e alta: dacă cel care scrie situează întotdeauna, în 
deplină responsabilitate, simplele sale păreri sau impresii în raport cu ceea ce, progra- 
matic, susține sau combate. Dacă, în general, susține sau combate ceva. Dacă are si el, 
ca orice creator, un „credo“. 

Să vorbim concret despre acest aspect al problemei. Ce se întîmplă dacă, într-un 
moment de eclipsă a temutei tale intransigente, sau în numele unei simpatii omenești, 
te apuci să lauzi, să zicem, İnlilnire cu îngerul? Bineînţeles, nu invoci gustul tău su- 
biectiv (e prea puţin), ci te blindezi cu principii, acreditînd o melodramă banală drept 
„o piesă despre etica nouă“. Poate fi acesta un gest fără consecinţe? Categoric, nu; 


la nici şase luni după, teatrele — mai ales cele din provincie — sînt literalmente in- 
vadate de producţii inspirate din sus-numita, tot piese despre „etica nouă“ (căci ce 
melodramoletă sau comedioară cu „triunghi“ — sau patrulater — n-a încercat să se 


acopere cu această etichetă generoasă ?). lată că, fără să vrei poate, ai răsturnat cri- 
terii cu greu instaurate, ai împins teatrul (şi dramaturgia românească) cu un pas 
înapoi. Să nu existe oare nici un critic care să fie, măcar în parte, responsabil că s-au 
născut în serie piese ușurele ca Ulise şi... coincidenjele, Căsnicia nu-i o joacă şi altele 
asemenea ? Şi dacă, iritat cumva de platitudinea agresivă cu care, firește, nu-ţi recunosti 
nici o legătură, devii subit nereceptiv tocmai în fata a ceea ce merita atenţie, haosul va 
fi perfect: nimeni (nici creatorii, nici publicul) nu va înţelege ce aştepţi din partea tea- 
trului, către ce îl îndemni să se dezvolte. 

La drept vorbind, nu cred că acest mod iresponsabil de a scrie caracterizează viaţa 
criticii noastre. Dacă cei care îl practică au polarizat atenţia celor ce răspund la anchetă, 
este pentru că aprecierile nedrepte si jignitoare se întipăresc întotdeauna mai puternic 
decît ar merita. Mi se pare însă util şi pentru creatori și pentru critici, pentru orien- 
tarea mișcării noastre teatrale în general, ca tot ceea ce se scrie să fie gîndit, citit si 
apreciat mai puţin „ca atare“, în sensul consemnării limitative, izolate, şi mai mult în 
perspectiva telului pe care îl serveşte. În acest mod, apele se vor limpezi mai uşor şi bă- 
nuielile de subiectivism vor trece pe planul doi. (Își găsesc mai greu un loc aici erorile 
pe care le comit, de altfel cu bunăvoință, unele publicaţii şi unii oameni ai condeiului. 
Necunoscînd viaţa teatrului, aceștia scriu spontan, sub imperiul unei impresii subiective 
efemere, sau practică un exerciţiu critic „în sine“, ca divertisment intelectual, fără rapor- 


tare la criterii ideologice, estetice și profesionale ; dar aceste intervenţii — care au de 
fapt autoritatea unor opinii de spectator şi ar fi, în această calitate, cît se poate de bine 
venite — îmbracă uneori, nepotrivit, tonul unor judecăţi definitive, care-i deruteazá pe 


cititori și-i nemultumesc, pe drept cuvint, atit pe creatori, cit şi pe critici. Poate că n-ar 
fi rău ca redactiile să mediteze la aceasta.) 

Asa că, dacă aş fi regizor, azi, la noi, n-aş reproşa criticilor mentalitatea 
lor gazetáreascá, ci le-aş cere, dimpotrivă, să facă, în fiecare rind pe care-l tipăresc, 
gazetărie de cea mai bună calitate. Și le-aş aprecia talentul în funcţie de punctul de 

vedere pe care-l aduc în mişcarea teatrală, de consecvenţa cu care-şi respectă acest punct 
de vedere. Nuanţele încep pe urmă: dacă scrie la o revistă de specialitate, i-aș сеге cri- 
ticului subtilitate, detalii. argumentări teoretice de cel mai înalt nivel; dacă scrie la 
„Informaţia Bucureștiului“, să scrie concis, limpede, accesibil. Esenţa judecății sale nu 
suportă însă rabat; consemnarea neutră și superficială demască întotdeauna echivocul 
gîndirii, neclaritatea telului. 


DUMITRU SOLOMON 


Critic dramatic 


CRITICA CRITICII CRITICII 


(Simple marginalii la o discuție) 


Mărturisesc că, văzind titlul anchetei iniţiate de revista „Teatrul“, am intrat în 
panică. „Cum stăm cu critica teatrală“ — scrie cu litere mari și negre pe prima pagină 
a revistei (nr. 10), după care urmează un semn de întrebare imens, negru, prevestitor 
de rele. E si natural să te tulbure o asemenea întrebare. Cînd ai ajuns să te întrebi — 
şi să-i întrebi și pe alţii — cum stăm cu ceva, înseamnă că stăm prost, catastrofal, pe 
marginea prăpastiei. După ce au trecut primii fiori de groază, am constatat cu stupe- 
facţie că stăm cu critica teatrală nu mai prost decît cu critica plastică, muzicală sau 
cinematografică. „Ba din contra” — iti vine să exclami uneori, cu formula unui celebru, 
pe vremuri, specialist în răspunsuri la orice fel de interviuri și scrisori, din orice domeniu 
al activităţii omeneşti. 

Încîntătorul şi foarte talentatul regizor Lucian Pintilie e îngrijorat că în critica 
dramatică nu există voci de autoritatea şi prestigiul intelectual „al celor din critica lite- 
rară sau cea plastică (Crohmălniceanu, Cioculescu, Streinu, Tertulian, Matei Călinescu, 
Lucian Raicu, sau Comarnescu, Frunzetti, Hăulică etc.)* Cine e vinovat de această 
situaţie ? „Vocile“ fără autoritate si prestigiu intelectual care scriu critică dramatică, 
sau „vocile“ cu autoritate și prestigiu intelectual care nu scriu critică dramatică ? În 
treacăt fie consemnat, au mai scris critică dramatică, pînă nu de mult, şi un Tudor 
Vianu, şi un G. Călinescu. Tot în treacăt: chiar Tertulian sau Matei Călinescu, precum 


şi cîţiva de la ,etc.", au fost surprinși semnind — şi nu clandestin — cronici dramatice. 
Şi absolut în treacăt: ce rost ar avea să гергоѕат, de pildă, regizorilor noștri — sau 
chiar să constatăm apropo de regia de teatru — că în proză există voci de autoritatea 


şi prestigiul lui Preda, Stancu, Barbu, Popovici, Velea, D. R. Popescu, Neagu etc., real- 
mente etc, că în poezie..., că în plastică... etc. etc. ? Nu știu dacă trebuie să-i fie ne- 
apărat ruşine criticii dramatice cu „voci“, mai mult sau mai putin prestigioase, ca — 
citez la întîmplare — V. Mindra, Biberi, Silvestru, Narti, Tornea, R. Popescu, Şelmaru, 
Ripeanu, Băleanu, Elvin, dar mai toate „vocile“ citate au făcut şi mai fac critică lite- 
rară, descind deci, într-o măsură sau alta, de la rubrica „etc.“ a criticii literare. 

Dar dacă tot s-a dat alarma, să ieşim din adăposturi în întîmpinarea tirului. 


* * * 


Programatic, mulţi dintre participanţii la ancheta revistei „Teatrul“ au ţinut să 
declare: „Pentru mine, critică înseamnă critici“, „Nu există critică, există critici“, dar, 
practic, ci nu au citat nici un nume de critic. Pe neobservate, s-a preferat formula 
„critică teatrală“, mai confortabilă, așa că nu un critic sau altul, ci critica este gazetă- 
rească, nu un critic sau altul, nu o cronică anume, ci critica e în divorţ cu publicul, 
critica se practică la un nivel foarte scăzut, critica trebuie să ştie, critica trebuie să vadă, 
critica trebuie să tindă, critica trebuie să ajungă... Prin urmare, nu există critică, există 

critici. Dar, dacă există critici, înseamnă că există și critică dramatică ! Să ţinem seama 
deci de existenţa ci, şi nu numai cînd avem să-i adresăm reproşuri, ori să-i dăm sfa- 
turi de bună conduită. 


* * * 


Eficienţa criticii... Ion Cojar are, în răspunsul sáu, şi următoarea observaţie : „...cri- 
tica poate fi eficientă şi poate interesa numai dacă apare prompt, imediat după apariția 
obiectului discuţiei. Diagnostic după insânâtoşire sau după deces e mai mult decît inutil.“ 
De acord cu imperativul promptitudinii ; critica făcută cu întirziere devine pe trei sferturi 
istorie (literară, teatrală etc.). Dar în legătură cu eficiența criticii dramatice ar fi fost 
teribil de concludente cîteva — cît de puţine — exemple de spectacole îndreptate, îm- 
bunătăţite în urma unor observaţii ale criticii. (Evident, observaţii juste, pertinente şi 
prompte.) E adevărat, nu cunosc nici exemple de picturi care să fi fost modificate ca 
urmare a aprecierilor criticii plastice, deşi aceasta dispune de voci cu autoritate şi pres- 


tigiu intelectual... 


* * = 


Obiectivitatea criticii... Toată lumea cere obiectivitate, fireşte în limitele subiec- 
tivităţii, ale gustului şi preferințelor personale. Valeriu Moisescu vorbeşte, foarte aproape 
de adevăr, de o critică principial obiectivă. Dar cine poate conferi măsura obiectivităţii ? 
O apreciere care nu-ţi convine este bineînţeles subiectivă pentru tine, poate obiectivă 
pentru alţii. O apreciere care te flatează nu poate fi în nici un caz subiectivă, dar altora 
li se pare ca atare. De aici, vinovăția criticii, care n-a făcut, n-a ajutat, n-a îndrumat... 
Vinovátia datează de aproximativ două milenii şi va dăinui cit critica. Să admitem 
totuși, pentru buna convietuire a artei și criticii, că orice apreciere argumentată (stiin- 
tific) este viabilă pînă la contraargumentare. Altminteri, ar trebui să se constituie o 
comisie care să ateste prin vot majoritar caracterul obiectiv al cronicilor dramatice. Dar 
cum și comisia ar fi compusă din oameni, cu gusturi şi păreri personale... 

Nu înțeleg de ce aici, cu privire la critica dramatică, se formulează cu atita 
îngrijorare o problemă care, în alte domenii ale criticii și, în general, ale gîndirii este- 
tice, nu mai torturează de multă vreme somnul nimănui. 

Crin Teodorescu visează la un cod al criticii și, în ultimă instanță, la o „critică 
cibernetică“. Excelentă idee pentru epoca în care spectatorii vor fi roboţi. Probabil că 
pe spectatorii-roboti îi va „interesa“ exclusiv gradul de perfecţiune (tehnică) al spectaco- 
lului. Critica neciberneticá e imperfectâ, ca orice proces de recepţie-emisie a unor valori 
artistice, imperlectâ са înșiși spectatorii, pentru care se face teatru, imperfectá ca însăși 
arta teatrului (în înţelesul cel mai dialectic cu putinţă!). Dar e umană, sensibilă, ome- 
neşte, la valoare si nonvaloare, ca atare de același rang (şi, dacă vreţi, de același regn) 
cu arta teatrului şi „consumatorii“ (cel mai inestetic termen al esteticii!) ci. Din acest 
punct de vedere seamănă perfect cu critica literară, plastică etc. 

Nu cred că trebuie căutate cu orice preț — în numele unei obiectivităţi abstracte 
şi relative — emoţii în spectacolele care nu ne emoţionează. Receptivitatea criticului nu 
presupune neapărat acceptarea oricăror formule sau modalităţi artistice. Dar și refuzul 
de a accepta trebuie explicat. A fi cult nu înseamnă a gusta totul. Dar nici a respinge 
totul. Dacă avem, cît de cît, încredere într-un critic, să avem încredere şi în părerile lui, 
chiar cînd nu corespund părerilor noastre. (Încredere, în înțeles de stimă și nu de adop- 
tiune silită.) 

Cînd nu este critica teatrală obiectivă ? În primul rînd, cind ignoră sau amestecă 
— din interes ori nepricepere — criteriile judecății de valoare. După apariţia unor 
cronici elogioase la, să spunem, Marele fluviu işi adună apele, nu-ţi prea dă mina să 
mai faci obiecţii, oricît de sincere, unei piese ca Moartea unui artist. Este acel sentiment 
penibil de confuzie a criteriilor, sentiment pe care îl definesc cumva Ana Maria Narti 
în articolul „De-regizarea, problema пг. 1 ?* (,Teatrul^, nr. 10/1965) si V. Moisescu in in- 
terventia sa (nr. 11). De aceea, anumite concesii, făcute de anumiţi critici în anumite 
cronici, dau inipresia de derută a criticii dramatice în general, de instaurare, în locul 
ierarhiei valorilor, a anarhiei valorilor. 

Are dreptate absolută L. Pintilie: „critica dramatică este o specie a literaturii, 
nu a gazetăriei“. Ea nu se poate face fără talent. (Nici gazetăria nu se poate face fără 
talent, însă cred că toată lumea a înţeles exact ceea ce vrea să spună Pintilie.) Dar, mai 
ales, nu se poate face fără receptivitate, cit mai largă, cit mai puţin rigidă. Nu tot 
ceea ce nu place criticului este ilicit, nereprezentativ, dăunător etc. Părerile proprii — 
dacă sînt valabile — se impun, nu sint impuse. Criticul oficiază, nu oficializează. Fireşte, 
nu poţi să argumentezi totul, de pildă de ce actorul X е crispat. Dar depinde de aerul 
pe care-l dai constatării: verdict sau opinie. 

De ce-l indispune pe Pintilie (şi pe noi toţi) critica gazetărească ? Fiindcă e con- 
fectionatâ — și multe cronici sînt confecţionate astfel — pe principiul parafrazei. Cro- 
nicarul rezumă, reproduce, parafrazează „ce a văzut el la acel spectacol“. Pentru treaba 
asta nu trebuie talent: elevii fac lucrul acesta curent, uneori cu multă aplicaţie. De 
Sanctis: „Criticul este asemenea actorului: ambii nu reproduc pur și simplu lumea 
poetică, ci o integrează, umplu lacunele.“ M. Ralea: „Criticul e un creator de puncte de 
vedere noi, în raport cu o operă. El o face iubită şi din alte motive, înţeleasă 
şi prin alte prisme, îi aduce noi aderenti, formează un nou prozelitism, pentru că tre- 
zeşte noi interese, atrage cititori și oameni pe care vechile aspecte nu-i interesau.“ 
Rezumatul gazetăresc, chiar compus cu talent narativ, este mai puțin, nu mai mult decit 
opera însăși, deci perfect inutil. Dacă nu minimalizant. Apar în presă unele cronichete 
(cochetă denumire !), din care cititorii află despre ce e vorba în cutare spectacol sau 
despre ce nu e vorba. Critica e informare? Pentru asta există publicaţii și rubrici 
speciale. Cum să înghesui, într-o sfrijită şi rezumativă colonitâ de gazetă, cultură, 
inteligenţă, puncte de vedere noi? 


* * * 
O dificultate, dacă nu chiar o suferință a criticii noastre dramatice — dar nu 
numai a criticii dramatice şi nu numai a criticii noastre — este pășirea treptei саге 


desparte impresia de judecată : se rezistă mult şi dirz pe teritoriul nelimitat şi neangajant 
al impresiei. Opera de artă excită gustul estetic al criticului, declanșează o serie de 
impresii, care sint notate brut (uneori brutal), eventual elegant-metaforic sau difuz-in- 
congruent, iar aceste simple sau complicate manifestări rudimentare ale gustului, ale 
receptiunii artistice, trec drept replici critice la spectacolul teatral. Nu doar în unele 
cronici din „Contemporanul“ (cîteva — admirabile prototipuri ale ,genului*), dar şi în 
multe dintre cronicile pe care le scriem cu convingerea de a fi edificat solide şi organizate 
judecăţi, recitindu-le lucid, vom descoperi zone ale impresiei pure, culori fără contur, 
contururi fără miez, descărcări grăbite ale sensibilităţii critice elementare. „Dar toate 
aceste impresii delicate — scrie Tudor Vianu — ajung să fie bine întemeiate și intră 
în sigura noastră stâpinire intelectuală numai atunci cînd le transformăm în judecăţi. 
Raţionalitatea profundă a gustului permite această promovare a impresiilor în judecăţi 
și face posibilă lucrarea de comentare a criticii literare şi artistice.“ Judecăţile sint, 
în fond, liniile de înaltă tensiune ale criticii, prin care circulă decisiv şi viguros gindirea 
creatoare, revelatoare de puncte de vedere noi asupra operei de artă, substanţa și fina- 
litatea însăşi a actului critic. Intelegem uneori judecăţile ca simple evaluări estetice sau 
etice („cutare are sau nu are talent“), iar răsfirarea impresiilor se simte perfect blindată 
in vecinătatea acestor „judecăţi“. După părerea noastră, judecata critică nu presupune 
numai o exactă apreciere a valorii unei lucrări de artă, ci şi asocieri, disocieri, ierarhizări, 
sublinieri, dezvăluiri care, toate, compun actul critic major. 

Ceca ce a realizat viabil critica noastră dramatică se bazează în primul rînd 
pe aceste judecăţi complexe, emise pe temeiul adincirii analitice a fenomenului teatral 
contemporan. Esenţial este că — asemenea criticii care se ocupă de proză sau poezie — 
critica dramatică a fundamentat nişte criterii, deduse din însăși ierarhia valorilor teatrale 
din ţara noastră si din restul globului, din direcţiile de dezvoltare si din stilurile artis- 
tice, în fine, din creaţiile cele mai reprezentative pentru cutare direcţie sau stil. Desigur, 
s-au dat lupte pentru ciştigarea dreptului de a vehicula aceste criterii, dar lupte s-au 
dat peste tot în gîndirea critică contemporană. Discutia mult discutată în jurul specta- 
colului Cum vă place nu e singulară şi nu dovedeşte o dezorientare a criticii de 

specialitate. Să ne amintim cà şi „Moromeţii“ şi „Groapa“ au fost intimpinate, la apariţie, 
cu rezerve și chiar cu invective, iar critica literară a luptat (cu ea însăși, cum s-ar 
spune) ca să impună aceste opere magistrale ale prozei contemporane. Mai recent, 
discuţia în jurul povestirii „În treacăt“ de Nicolae Velea a demonstrat încă о dată că 
noul artistic nu se instituie fără spadă. 

Aş cuteza să afirm, înfruntînd toate riscurile, că un anume grad de conservato- 
rism este normal, inerent si deloc criminal în contactul criticii cu opera de artă nova- 
toare. În definitiv, receptind cu prudenţă inovaţia, criticul o face în numele unor valori 
verificate. Numai cînd respinge o creație pentru motivul că e nouă, că nu s-a mai 
„experimentat“ şi nu are încă „tradiţie“, criticul devine dogmatic și-și omoară singur 
creditul moral-estetic. Să-i admitem deci si criticului — aşa cum admitem poetului, 
dramaturgului sau regizorului — dreptul de a intra în conflict cu el însuşi, de a ezita 
şi chiar de a se înșela uneori în aprecierile sale. i 

În disputele interioare sau exterioare se naşte şi se cristalizează profilul autentic 
al criticii dramatice, structura ei contemporană. 

Din nefericire, însă, unii critici au fobia discuţiei, a schimbului de opinii. Dacă 
Radu Popescu se ridică împotriva „supraregiei“, iar Ana Maria Narti se angajează în 
replică, sustinind un punct de vedere profesional, pentru Margareta Bârbutâ aceasta 
înseamnă „falsă problemă“, „tendința greșită de a transforma o opinie personală în 
directivă“. Dacă un critic scrie: ,..credem în posibilitatea de a înlătura tirania absolută 
a subiectului, convinși fiind că publicul contemporan este deopotrivă receptiv la tensiunea 
ideilor ca şi la cea a intrigii“, pentru Margareta Bârbutâ aceasta înseamnă a „proclama 
abolirea subiectului în piesa de teatru, identificind drama de idei cu piesa fără subiect 
şi făcînd dintr-o problemă de gust personal o problemă de principiu“. Unde se proclamă 
abolirea subiectului ? Unde se identifică? Unde se face o problemă de principiu? De 
ce unii critici au oroare de păreri ? ! 

Unora dintre critici le lipseşte sarea, altora stilul, altora claritatea, altora punctul 
de vedere personal. În ansamblu însă, situaţia nu mi se pare dezastruoasă. Cit priveşte 
discuţia de faţă, e utilă, deși nu-i prima, nici ultima. 

De cîte ori în literatură s-au mișcat niște lucruri, s-au clătinat niscai valori si 
s-au înălțat altele, de cîte ori au apărut nu știu ce bazaconii — versificate sau nu —, а 
doua zi uitate, criticii s-au chemat reciproc (sau au fost chemaţi de scriitori) la ordine, 
iscîndu-se lungi, dar igienice — pentru primenirea aerului literar — dezbateri. La fel 
se petrec, cred, lucrurile în viaţa teatrală. Foarte bine. Sá ne confruntăm, ca să facem 
puţină mișcare, ca să nu ne anchilozăm, ca să ne verificăm prin opinia artiştilor. 


ж ж i 


„Dar cine aduce vreodată o cit de mică laudă acestor anonimi batjocoriţi de toată 


lumea în unanim acord ?“ (Mihai Ralea). а 

ION SAVA 


căutătorul de teatru 


A scrie despre Sava este și necesar si tentant, cum ar fi de altfel și despre 
Soare Z. Soare, V. 1. Popa, A. L Maican sau G. M. Zamfirescu, despre eforturile cele 
mai reprezentative de a anima viaţa teatrală românească dintre cele două războaie, des- 
pre acei căutători curajoși, nemulţumiţi, care, plecind de la ideea spectacolului pentru 
marele public, au încercat atunci să înțeleagă frâmintârile adinci, sensibilitatea aparte, 
psihologia publicului care se arăta cu totul altul decit la sfirşitul secolului XIX. Despre 
noul om de teatru în formare, angajat, G. M. Zamfirescu scria că: „începe să fie un 
ales, un suflet din sufletul vremii lui, născut şi cálit în apa tarc a frâmintârilor contim- 
porane, un deschizător de drumuri şi creator de valori sufleteşti, un misionar şi nu un 
negustor profesionist, un animator care să aibă ochi să vadă în vreme, o sensibilitate 
care să vibreze în vreme, o inteligenţă care să înțeleagă în vreme“. Un asemenea om 
de teatru a fost Ion Sava. Valorile creaţiei sale au fost cîndva comentate la suprafaţă, 
şi nici măcar în scris, numai oral. Era o vreme cînd Sava a fost etichetat ca „expresio- 
nist“, ca adept al „supramarionetei“ lui Craig sau al „primatului regiei”. I se dizolva 
astfel personalitatea, i se uita importanta contribuţie spectacologică. Nu fără rost scria 
Perahim pe atunci: „au existat în teatrul nostru creatori de stiluri ca Sava, Maican, 
Victor Ion Popa — prea repede au fost uitaţi“. 


* * ж 


În adevăr, între Sava şi Maican s-au stabilit de timpuriu legături durabile, arta 
unuia invâtind din a celuilalt. 

Stagiunea 1930—1931, la Naţionalul din Iaşi, a fost pentru Sava o harnică verifi- 
care a aptitudinilor sale regizorale, sub conducerea directorului de scenă A. I. Maican. 
Odată cu Maican apăruse în teatru un curent novator: tînărul regizor înlocuise rampa 
printr-un prosceniu, apropiindu-l fizic pe interpret de public, trata fiecare piesă în spec- 
tacole de diferite stiluri, eliminînd pe cit putea vechiul joc declamator, emfatic, şi vechile 
montări obișnuite împrejurul cuştii suflerului, introdusese decorurile diferit stilizate, după 

ărerea sa mai potrivite artei teatrale, pentru că nu sufocă jocul actoricesc si stimulează 
imaginaţia publicului. În mijlocul prefacerilor si întrebărilor creatoare, provocate de Mai- 
can, Sava găseşte mediul prielnic uceniciei regizorale. 

La început, cînd abia cunoaște tehnica și posibilităţile spectacolului, cînd este 
dornic să le cunoască în varietatea lor, înclinația lui Sava pentru experimentul teatral 
nu cuprinde şi suficient discernâmint. Contradicţia cea mai des intilnitâ la Ion Sava, pe 
această treaptă a dezvoltării sale artistice, se evidenţiază între ideile sale estetice si 
rezultatele artistice concrete, în favoarea acestora din urmă. Între părerea sa (frecventă 
în cronicile plastice din „Universul literar“, 1928) — cum că arta este o „suprarealitate“, 
o lume de reprezentări ce nu suportă judecată — și arta sa, prin genul ei eminamente 
popular, strîns legat de realitate: caricatura, discrepanta apare izbitoare. 

Din ideile estetice afirmate în „Universul literar” şi care i-au dirijat iniţial stilul, 
desprindem : 

— necesitatea atitudinii conștiente si active a artistului față de lumea înconjură- 
toare („vina e că artistul nu caută un motiv în natură, ci ia natura ca motiv“) ; 

— selectionarea aspectelor vieţii şi realizarea sintetică a frumosului în artă, „minat 
de alt gînd decît acel satisfacerii de moment” ; 

— interesul în artă pentru sentimentele omenești, ele dind valoarea operei. Despre 
un tablou, o „Marină“, Sava spunea: „n-ar conta în fantezia creatoare apa cu spuma, 
corăbiile, bărcile sau pescăruşii, ci dorul de aventură, tentatiunea valurilor, teama de 
nemárginit" ; 

— ostilitatea faţă de naturalismul care nu poate reliefa o idee nu poate inspira 
sentimentul intenţionat, din lipsa unei interpretări artistice, unci gindiri creatoare. Atunci 
cînd se interpretează artistic şi nu se copiază naturalist, ,stilizarea nu € numai haină, 
ci trebuie să fie însăși ideea creatoare“. 

Importantă caracteristică pentru originalitatea unui artist, varietatea operelor sale 
este „în conţinut“. Combâtind acele „forme variate, dar cu acelaşi conţinut“, Ion Sava 
afirma progresul gîndirii creatoare. 

Sava s-a dedicat cu trup și suflet noii profesii, spectacolele sale vor purta am- 
prenta unei puternice personalităţi, care se va defini continuu prin: 

— o vitalitate copleșitoare şi o sete de muncă şi de acumulare a cunoştinţelor 
(artistice, scenotehnice etc.) ; 

— o imaginaţie şi o îndrăzneală a soluţiilor care se remarcă încă de la debut, de 
la Simunul, şi stăruie în cele mai diverse ocazii, pînă la sfirşit — pînă la Macbeth cu 
măşti şi Frumoasa adormită ; 

— o tendinţă către o vizualizare maximă, o plastică pregnantă, căutînd corespon- 
аспе concrete, senzoriale în spectacol, pentru semnificaţiile piesei ; 

— о înţelegere ascuţită a psihologiei personajelor — de multe ori pe laturile ei 
surprinzătoare — într-o strinsă corelaţie cu psihologia interpreţilor, ceea ce a făcut ca 
şirul realizărilor lui Sava să nască o vastă şi memorabilă tipologie socială. 

Încă din 1933, se simte o schimbare în atitudinea artistului Sava, atunci cînd singur 
alege o piesă ca Scene de stradă de Rice, o piesă ce am numi-o „neorealistă“, un reportaj 
dramatic din viaţa unui cartier muncitoresc new-yorkez, cu tristetile si visurile sale sfă- 
rimate. Acest spectacol desâvirşit, de mare plenitudine artistică, va fi considerat de presa 
progresistă românească, alături de Domnișoara Nastasia de G. M. Zamfirescu si Călătoria 
din urmă de Sheriff, printre cele mai însemnate spectacole ale epocii. Erau caldă umani- 
tate, şi generozitate, şi intenţii de critică socială în această valoroasă montare. 

Evoluţia prin care trecea artistul se vâdeşte concomitent în opera sa plastică : dacă 
la expoziţia de pictură din 1932 se observase orientarea sa spre viaţa celor de la fundul 
societăţii, viaţă întunecată, mâcinind aspiraţiile şi gindurile, începînd din 1934, Sava are 
o activitate susținută în revista progresistă, antifascistă, „Manifest“ (condusă de George 
Ivașcu), Sint anii în care realismul său critic — în stilul său original, pătrunzător — se 
purifică în mare măsură de balastul unor influenţe estetice idealiste. Contradictia dintre 
creaţia şi ideile estetice afirmate de regizor se atenuează. 

: Subiectul Principal al graficii lui Sava în „Manifest“ este proletarul, cu chipul 
său aspru, adincit de mizerie, cu privirea ginditoare, sau proletarul obosit de munca grea, 
sau proletarul cu familia sa, exprimind, toţi, viaţa de lipsuri si exploatare. Grafica lui 

Sava de la „Manifest“ are ceva din patetismul nuvelelor lui Sahia. După cum va declara 
mai tîrziu, Sava dorea să infâtişeze „viața adevărată, viaţa celor multe şi multi, de la 
spicul de griu care se ridicâ pe firavul lui pai, pinâ la muncitorul anonim care-şi riscâ 
viaţa pentru susţinerea bolţii sociale“. Într-un interviu („Facla”, 24 iunie, 1935), Sava 
este pentru „o pictură amară... cu momente de expresie din viaţa celor multi şi necăjiţi“. 

Pe această treaptă a dezvoltării sale artistice, regizorul Sava montează satira 
socială a lui Nuşici — Doamna ministru Popovici, montează Hamlet, în care fixează 
ideea spectacolului : „evadarea dintr-o lume viciatá^. Nu se poate omite Madame Sans 
Gene, care, cu prologul adăugat de el, devine în ochii olicialităţii un spectacol cu ,ten- 
dintâ de stinga“ şi Ni de o interpelare in parlament. De asemenea, montarca unor 
piese generoase ca Mansarda de Gehry, la seama, Giacomino de Pirandello şi altele, 
ironizarea prin spectacol a unor piese mediocre, pe gustul burgheziei, demonstrează atitu- 
dinea critică a regizorului Sava la lași şi Bucureşti, pînă la 23 August 1944. Deseori, 
această atitudine are un maximum de relief, este „intenție realizată cu energie şi violenţă”. 

Între ideile sale estetice din tinereţe (din „Universul literar”) şi cele pe care le 
afirmă după Eliberare, în noile sale cronici plastice din „Veac nou“ (1945—1946), 
deosebirea este izbitoare. : | Dus 

O altă perspectivă se deschidea artistului (care nu mai este „singur, părăsit de 
toţi, jupuit de esenţa vieţii lui“, cum îl vedea Sava in 1928), alte condiţii sociale i se 
oferă, în care are drepturi, dar şi obligaţii. Acum există „acel mediu în care se poate 
naște și inchega un gînd de artă”, dorit altádata de Sava. : 

Contemporaneitatea artistului este o coordonată a eficienţei sale. („Artistul anului 
nou va trebui să se insufleteascá din marile idealuri de libertate, înfrățire şi fericire a 
omenirii^. Totdeauna, artistul adevărat a fost legat de vremea sa şi a exprimat-o („cari- 
caturile minunate ale lui Iser definesc epoca lor mai bine decit toate documentele de 
orice fel“). Artistul nu trebuie să-și trădeze misiunea, prin „ușurință, superficialitate, 
lustru exterior“, ci să aprofundeze „viaţa adevărată”. Numai atitudinea și sensul creaţiei 
sale îi delinesc valoarea, nu virtuozitatea pentru ea însăși („sinceritatea, spontaneitatea, 
intuirea culorilor, toate acestea de la un anumit punct încolo sint vorbe goale. Laborato- 
rul organic din om nu se mulţumeşte cu tratamentul capricios al capriciului artistic, ci 
se cere pus în toate funcțiunile sale și dirijat către un sens, un punct de vedere, o atitu- 
dine“). Arta reflectă viaţa omului în complexitatea sa, avind — tocmai de aceea — o 
influenţă complexă. 

După Sava, sufletul artei şi menirea ei trebuie să fie dezvăluirea adevărului vieţii, 
în aspectele esenţiale. Pentru aceasta işi iubeşte posibilitățile caricaturii : „caricatura-i 
adevăr... Acei care se tem de caricatură sint oameni mici, puţini, o mînă de burghezi pe 
care-i întărită instinctul lor de conservare...“ İn sprijinul poziţiei sale aminteşte de 
Breughel, Michelangelo şi Goya. În consecinţă, teatrul, prin caracterul său popular și 
forţa de a răspîndi adevărul, este pentru Sava „о încoronare a caricaturii... Teatrul mi-a 
apărut ca o soluţie mai eficientă decît cartea scrisă, pictura sau tribuna“. 

Dorinţa unora de a deveni artişti „originali“ cu orice preţ, prin procedee artifi- 
ciale, lipsite de profunzime, prilejuieşte ironia, zeflemeaua- lui Sava: „funcţionează toti 
cu aceeași optică: optica găinii. Găina vede la un metru și rotește ochii... Ea nu «se 
duce», şi nici nu «caută»... Dacă stă sub fereastră prea aproape, sucindu-şi capul peste 
cap, o vede strimbâ, în falsă perspectivă, şi atunci e o «găină modernistă»“. Îndrăzneala, 
căutarea sint în profunzimea artei, în conținuturile noi de viață pe care le aduce, iar 
aceste conţinuturi impun noutatea procedeelor de expresie. Sava este pentru adevărata 
îndrăzneală artistică, pentru „nebunul“ care „depăşeşte regula, strică gardul şi dezvăluie 
orizonturi noi, lărgește perspectivele“. 

kokok 


^+ 


Între cele două războaie, са regizor al scenelor naţionale, lui lon Sava îi vor 
reveni şi montări ale unor piese ca Nu te mai cunosc, Un asasinat, Aventura de la 7 bis, 
O femeie îndrăcită, Gelozie.. Era un tribut de саге artiştii noştri de frunte nu se 
puteau feri. 

Repertoriul bulevardier nu aducea probleme general-umane, reda cazuri neesen- 
tiale, nu frâmintârile unei epoci. Sensul pe care-l da Sava muncii sale în teatru — să 
exprime prin spectacol adevăruri „de sinteză“, larg cuprinse în viață — era subminat 
de astfel de „piese naturaliste, maladive, prolixe, pedant psihologice, analitice, diluate, 
explicative, pline de falsă morală“, cum — dezlănţuit — le numea. 

. . Sub avalanșa pieselor de import sau imitate după modele străine, Sava remarcă 
inâbuşirca adevâratei dramaturgii româneşti, cu probleme si caractere specifice ţării noas- 
tre. Sesizind continuitatea unor probleme si tipuri sociale din trecut în epoca sa, el dorea 

reluarea, la un alt nivel de înţelegere, a „eroilor noștri de dramă si comedie atit de 
numeroși în istorie cît şi în literatura noastră populară“. Folclorul, istoria patriei, 
viața contemporană ar fi alimentat inspiraţia autorilor. Din dramaturgia originală, 
Sava montează Mirtil şi Chloe de Asachi, Fran(uzitele de Facca, Baba Hirca de Millo, 
Coana Chiriţa şi Canţonetele lui Alecsandri, Noaptea furtunoasă şi Schifele de Caragiale, 
Neamul Şoimăreştilor de M. Sadoveanu si M. Sorbul, piese de Z. Birsan, V. Eftimiu. 
Sava leagă destinul mișcării noastre teatrale, originalitatea și eficienţa ei, de existența 
unei dramaturgii româneşti valoroase. 

Atitudinea lui Sava față de textele dramatice ce i se ofereau era una concret-activă. 
Se pot aminti intervenţiile lui: de la suprimarea lungimilor şi pasajelor prolixe pînă la 
îmbogățirea caracterelor, reliefarea conflictului, adincirea semnificatiilor (ca la Rataţii, 
Scene de stradă, Madame Sans Gene), sau tratarea ironică (Două orfeline, şi altele). La 
Rataţii dublează fiecare tablou dramatic cu altul creat de el, un „tablou de atmosferă“, 
menit să pregătească scena următoare sau să dea concluzii scenei anterioare. Prin „ta- 
blourile de atmosferă“, Sava căuta să extindă semnificaţiile restrinse, freudiene ale dra- 
mei, intenționa să le dea o motivare socială. 

Altădată, Sava se răzbuna pe anumite piese care nu aveau nimic comun cu prefe- 
rintele sale estetice. Cînd trebuie să monteze comedia uşoară O femeie îndrăcită de Steve 
Passeur, de pildă. Intriga piesei ne lămureşte: o femeie „matură“ isi înşeală amantul cu 
logodnicul nepoatei sale. Presa burgheză era extaziată de „abilitatea“ autorului, de ,adin- 
cimea dramei” îndurate de eroină. Dar Sava nu o trateaza ca о dramă a ,imbâtrinirii". 
Spectacolul devine un prilej de observaţii critice asupra familiei și moralei burgheze. 
Presa se agită şi pretinde că Sava nu relevă umanitatea personajelor! Dar Sava reliefase 
tocmai calitatea umană a personajelor, apartenența lor socială. Era contribuţia creatoare 
a regizorului, care folosea în sensul opiniilor sale artistice tot ce avea la indeminâ. În 
spectacol, „biata Alice“, nepoata amăgită de mâtuşâ, apărea ridicolă si, chiar mai mult: 
o mâtuşâ în devenire, cu aceleași apucături morale în perspectivă. 

Mai tîrziu, cînd are de montat Hero și Leandru de Grillparzer, Sava realizează 
prin spectacol o distantare ironică faţă de text; nu faţă de tragedia eroilor, ci faţă de 
concluziile ei romantice, contemplative. Anumite sublinieri ale interpretilor, o scenografie 
grandilocventă ca proporţii, dar în culori rozacee — și piesa a căpătat altă vibraţie 
pe scenă. Era, totodată, ironia lui Sava pentru înduioșarea opacă şi lacrimile de glicerină 
ale publicului monden. 


ж ж ж 


Poziţia regizorului Ion Sava față de cerinţele textului dramatic reiese și din cer- 
cetarea propriei dramaturgii, domeniu aproape necunoscut al creaţiei sale. În tragicomedia 
într-un act /ov dramatizeazá şi exemplificá polemica artiștilor din acea vreme — dintre 
naturalişti, care spun: „Ce-i spectacolul ? Viaţa !... O felie de viaţă tăiată cu indeminare 
după cuprinderea ochiului, înțelegerii şi simtirii fiecăruia“, şi „fantezişti“, care nu vor 
să copieze viaţa, dar nici măcar să se adreseze ei, considerind propria lor gindire atot- 
creatoare. Plecînd de la aceste date ale polemicii, Sava satirizează ambele atitudini, le 
dezvăluie viciul, prin acţiunea piesei, cu exagerări pînă la grotesc. Dacă naturaliștii se 
adresează la întîmplare vieţii, faptelor mărunte care pot duce la false concluzii, „fan- 
teziştii“, idealiştii rupti de viaţă, intră într-un impas al creaţiei, devin sterili. Numai 
viaţa poate alimenta pe artist cu sugestii, caractere, situaţii. Exclusivismul ambelor tabere 
este vicios. 

În altă piesă, Lada (pe care o publicăm în acest număr), Sava realizează echiva- 
lentul modern al Repetiţiei moldovenești a lui Costache Caragiale. Este o satiră la 
adresa „muncii de creaţie“ dintr-un teatru particular, ca multe de atunci. Reintilnim 
stilul dramaturgului Sava, cu aceleași exagerări ale caracterelor comice, cu aceeași prezență 
a fantasticului subliniind trăsăturile realităţii. Într-un teatru se montează Romeo şi Julieta. 
Cu acest prilej, actorii primesc un cadou din Italia: lada în care un alchimist con- 
servase pe adevărații Romeo și Julieta, care vor putea fi inviati. Acţiunea piesei se 
dezvoltă în jurul deschiderii acestei lăzi. Toate viciile teatrului burghez ies la suprafaţă, 
toate aparențele strălucitoare se spulberă. Inviati, Romeo şi Julieta se sinucid „a doua 
cară“, ingroziti de cele ce văd. 

În alte opere dramatice, ca în „pantomima cu zgomote“ Ureau să număr stelele, în 
„reportajul senzaţional“ Ușile, în singura sa piesă de mari dimensiuni, Președintele, 
comicul caricatural se amestecă cu situaţiile patetice, procedeelor folosite li se adaugă 
pantomima, replica în versuri, decorul simultan. Critica societăţii burgheze este prezentă 
în toate: de la ironizarea reformatorilor utopici (Preşedintele — despre care Sava 
spunea : „Viaţa burgheză cu tot ce are mai putred se reflectă în piesa mea. Pentru 

prima oară am folosit satira”) pînă la participarea îndurerată la suferinţa celor multi ce 
caută drumul spre fericire (Uşile). 


ж ж + 


Valoarea multor spectacole regizate de Sava se întemeia pe umanismul mesajului 
artistic, pe rezolvările scenice surprinzătoare. Vitalitatea acţiunii dramatice (in care re- 
gizorul vedea existenţa teatrului de calitate) era interpretată cu toate mijloacele expresive 
de care dispune scena, cra sporită în vigoare şi aprofundată în semnificații — specta- 
colele lui Sava nu se uitau, nu aveau tonul temperat ori didactic. Fără să fie una din 
marile realizări, Otrava (adaptată de el după L'assomoire de Zola) ar fi putut ajunge 
ostentativ moralizatoare. Viaţa nefericită a lumpenproletariatului, care află în alcool un 
narcotic, putea trezi în oricine un sfătuitor. Dar în spectacol, ideea se concretiza printr-un 
personaj care, după fiecare tablou, ieşca la rampă într-o stare tot mai jalnică. Publicul 
judeca datorită imaginii scenice. Sava isi punea problema psihologici publicului, a celor 
mai bune moduri de convingere. Ajunsese la concluzia că publicul nu reacţionează dacă 
îi strigi la ureche ce vrei de la dinsul, dacă-i dai soluţiile de-a gata sau dacă simte 
cà profiti de sentimentalisme. 

Punind in scenâ, Sava pleca de la studiul prealabil al mediului dramatic, cu pro- 
blemele sale (Agatha Birsescu mărturisea că, văzind Scene de stradă, şi-a amintit New 
York-ul pe care îl vizitase). Este exemplară şi împrejurarea cind, trebuind să monteze 
piesa Catiheţii din Humulești, Sava cere posibilitatea de a se documenta, de a se duce 
în satul lui Creangă, pentru a resimti atmosfera „Amintirilor“ (dar directorul teatrului 
consideră aceasta drept „pretenţie absurdă“ !). Sava nu era însă un „empiric“, transcriind 
pur şi simplu cele văzute sau citite. El socotea că regizorului îi sînt necesare cunoștințe 
numeroase, din diferite arte, iar în interviurile si conferințele sale, ca si în practica 
artistică, se arăta un adevărat erudit. În scenografia unor spectacole folosește pe Breughel 
(Îngerul a vestit pe Maria), Chirico şi Douanier Rousseau (Androcles şi Leul), Fernand 
Leger (Gură-cască de Alecsandri). Priceperea sa în problemele muzicii este remarcată cînd 
montează operetele lui Strauss, Lehar, Zeller. Despre lumina în teatru ţine o conferinţă, 
parcurgind o întreagă istoric, argumentind cu citate de la Nicola Sabbatini (Prattica, 
sec. XVI) şi pînă la Fortunio. 

Arta sa regizorală îmbina creator sensibilitatea personală şi studiul într-o viziune 
sigură, de sine stătătoare. Sava era împotriva regizorilor fără personalitate, care fac 


Moment din spectacolul „Scene de stradă“ de Elmer Rice — Teatrul Naţional din lagi. (Stagiunea 1933/1934) 
Regia : lon Sava 


toată viaţa imitații după modele celebre, cei care lucrează „după ureche“, ,pseudo- 
regizorii”. 
ж ж ж 

De acord cu italianul Bragaglia, саге сопсереа spectacolul după „nevoile operei 
dramatice care i se consacră şi care îl inspiră“, care vedea în regizor un „evocator“ al 
sensurilor profunde din text, Sava folosea diferite procedee de expresie scenică, plecînd 
de ia natura dramatică şi ideea fundamentală a textului. Aşa sc explică deosebirea dintre 
spectacolele sale : spectacole cu detalii realiste (Scene de stradă, Mansarda, Simunul), ori 
spectacole stilizate (Oraşul nostru), în care abundă simbolul (Șase personaje în căutarea 
unui autor) sau exagerarea expresivă (Madame Sans Gene, Frumoasa adormită), ori spec- 
tacole tinzînd spre monumental (Neamul Şoimăreştilor, Macbeth, proiectul pentru Hamlet) 
— toate isi află motivarea în textul dramatic. Între piesele aceluiași autor, Sava sesiza 
deosebiri cu consecințe spectacologice — la Molitre: Bolnavul închipuit, Mizantropul, 
Don Juan impun rezolvări scenice distincte. Să nu uităm că primele spectacole la care 
Sava lucra ca regizor de culise, sub conducerea lui Maican, se realizau după acelaşi 
principiu. Sava îl defineşte plastic: „Direcţia de scenă tratează spectacolul după principiul 
medical al îngrijirii bolnavului şi nu a bolii“. 

De la începutul activităţii regizorale, Sava gindea spectacolul ca o dezvăluire a 
semnificatiilor piesei. Atunci cînd modifică indicaţiile scenografice ale lui Lenormand la 
Simunul, nu o face gratuit. Un singur decor, în loc de șapte, desfășurate cinematografic, 
realiza mai bine mediul monoton, copleşitor, în care tînjesc oamenii, „ambianța psihică“. 

Altă dată, cînd montează Hamlet, Sava doreşte un erou uman, complex, la care 
gindirea are un rol principal, fără să fie un „cerebral“, la care meandrele sufleteşti există 
fără să fie „nebun“, la care suferinţa îmbibă orice acţiune, fără să fie „bolnav de tubercu- 
loză sau romantism“. Hamlet trebuia să apară ca un Om — cu O mare — care vrea să 
scape dintr-o lume plină de vicii. La aceste concluzii, Sava rămîne pînă la sfîrșit (în 
discuţia avută cu Bragaglia despre Hamlet, în martie 1942, regizorul italian avea aceeaşi 
concepţie). Însă interpretarea lui Tudor Călin n-a avut intensitatea necesară şi a schemati- 
zat personajul shakespearean. Spectacolul a rămas doar o tentativă, remarcabilă mai ales 
în plastica sa : Sava sugerează atmosfera întunecată, înnegurată de patimi, zidurile masive 
trezind ecoul. Decorul, lumina, muzica serveau tonalitatea emoţională a fiecărui tablou. 
Un rol important revenea luminii. Camera Reginei avea o lumină roșiatică, sublimînd 
instincte oarbe, amintind crima. lar la monologul „A fi sau a nu fi“, lumina cădea pe 
fruntea lui Hamlet („capul, sanctuarul gîndurilor, radia parcă din străfunduri“ — scria 
= A provocind analogia cu rezolvarea contemporană din filmul lui Laurence 

ivier). 

Nu se poate uita nici oglinda din spectacolul Şase personaje in căutarea unui 
autor, soluţie novatoare şi cea mai adecvată, găsită de Sava, care contura jocul piran- 
dellian dintre ficţiune şi realitate, caracteriza precis imaginea teatrală. 

Sava descoperea în text noi interese şi alinitáti actuale, gindirea sa se lămurea în 
toate trăsăturile spectacolului. Nimeni n-ar fi bănuit că Madame Sans Géne ar putea 
isca o discuţie în parlament. Un „prolog“ infâtişind un moment din Revoluţia Franceză, 
într-o rezolvare scenică avintată, patetică, un Napoleon interpretat caricatural: ambițios, 
cabotin, fără nimic „suprauman“, un comic al contrastului dintre scenografia pompoasă 
şi леш mărunt al nobililor parveniti — iată cum își exprima Sava punctul de vedere 
critic. 

E Montind cele 13 canjonete ale lui Alecsandri, tratează ambianța fiecărui tip so- 
cial prin procedee scenografice distincte si nu pentru o simplă demonstraţie de virtuo- 
zitate. Sava voia să trezească în spectator analogii contemporane, să-l dirijeze spre ele : 
regizorul deslusea continuitatea tipurilor pînă în vremea sa si tocmai această evoluţie 
voia s-o exprime. Dacă Herşcu Boccegiul este prezentat cu detaliile realiste ale sărăciei 
de totdeauna, Kera Nastasia se încadrează într-o „modă“ deja demodată, dadaismul, Gură- 
cască devine un „flaneur“ al bulevardelor electrificate, iar conferinţa lui Clevetici ultra- 
demagogul nu poate fi strigată decît într-un decor „expresionist“ : lozinci, afişe tipâtoare. 
Din imaginea scenică se descifra atitudinea faţă de personajul viu care se destăinuia 
publicului. Personajul işi păstra viaţa cu care îl înzestrase Alecsandri, Sava işi luase doar 
libertatea ca, la intrarea lui. să aranjeze putin scena, ca o gazdă... După felul cum îl 
primes, Sava, îşi arăta sentimentul (melancolie, compătimire, ironie) pentru personajul- 
oaspete. 


ж * ж 


Spectacolele sale crau orientate spre semnificaţia umană a dramei. Ca urmare, im- 
portanta dată actorului in rol, acordul obţinut între personaj si interpret dînd uneori 

rezultate uimitoare. Regizorul se apropia cu predilecție de patetismul sentimentelor, de 
modificările sufleteşti ale eroilor, mulţi dintre ei apărind ca un strigăt de protest. Aşa 
au fost înţeleşi : Rose si familia sa (Scene de stradă), El si Ea (Rataţii). profesorul Toti 
(la seama Giacomino), Negrul şi Carmelina (Frumoasa adormită)... Cadrul scenografic 
cerut de autor se schimba, se amplifica pentru ca să cuprindă mulțimile: muncitori, 
şoferi, femei de stradă, poliţişti, copii murdari etc., participînd fiecare în felul său la 
acţiunea dramatică. Sava dorea să sugereze larga însemnătate a problemei dezbătute în 
spectacol, grupind în jurul ei variate manifestări şi mentalități. Bogăția sufletească a 
celor simpli, mîndria, cinstea, omenia lor sînt dezvăluite pe scenă. Ironia şi caricatura 
se folosesc numai pentru cei de soiul Doamnei ministru Popovici sau al ,graşilor de 
catifea“ (Frumoasa adormită)... 

Spectacolele lui Sava sînt exemplare pentru sinteza teatrală. Mult comentatul pro- 
log de h Madame Sans Gene era construit pe coordonarea momentului sufletesc al per- 
sonajelor cu mișcarea scenică și muzica. Prin întunericul iniţial din sală se auzea o 
melodie fragilă, delicată, așa cum ascultau visători nobilii secolului XVIII, la vreun 
ceasornic cu muzică. Brusc, întunericul era tăiat de o rază de lumină câzind vertical 
pe scenă. Se căpăta iluzia unei pieţe. Din fund, din penumbră, apăreau într-o mișcare 
accelerată, cintind „Carmagnola“, mulţimea revoltatilor, plebea și burghezia Parisului. 
Toba şi cîntecul popular acopereau melodia delicată. Lîngă rampă, se ridica surprinzător 
un grup de manechine reprezentind pe nobili. Urma un asalt si capetele nobililor erau 
luate în suliti! În lumina scenei, nu se distingeau manechinele și, mai întîi, publicul era 
surprins, intelegind abia apoi ce s-a întîmplat, descifrind atunci şi simbolul. 

La Sava, imaginea scenică nu este schematizată sau unilateralizată. Poate uneori, 
dimpotrivă, o întîlnim încărcată, susţinută prin mijloace care puteau lipsi, fără ca sem- 
nificatia să se piardă. 

ж ож * 


Care erau opiniile lui Sava despre actor? Definiţia pe care o dă actorului este 
legată de caracterul metamorfic al acestei personalităţi umane. Sava spunea că actorul 
nu se transpune oricum în rol, nu caută doar categoria socială care l-a inspirat pe dra- 
maturg, nici nu urmează strict numai logica reacţiilor sufleteşti așa cum le indică textul. 
Măiestria actorului se dovedeşte substanţială si în raport cu concepţia viitorului spectacol 
— studiul rolului şi întruchiparea lui se vor supune ideii artistice urmărite de regizor, 
procedeelor de expresie alese, stilului dorit. 

Cînd, după Eliberare, va îndruma tinere talente actoricești în cadrul unui cerc tea- 
tral, Sava se apropie deliberat de ideile celebrului regizor Tairov (cunoscute mai ales 
din cartea acestuia, Teatrul descâtuşat). Actorul tairovian este un actor tehnic. El își 
domină fiziologia pentru ca să-şi controleze critic creaţia, îşi dezvoltă voinţa creatoare 
capabilă să provoace emoția necesară şi s-o redea. Ceea ce Tairov numea tehnica internă. 
Actorul nu se va „consuma“, nu va reproduce procesul psihologic al trăirilor din fiecare 
zi. Rolul actorului este să transmită publicului si să-l emotioneze — nu ,interiorizind* 
sentimentele și gîndurile, ci exteriorizîndu-le, găsindu-le o maximă expresie. Actorul 
devine un creator, un constructor: construiește manifestări expresive ale sentimentelor 
şi gindurilor. De la procesul formării interne a ideii artistice la procesul realizării sale 
concrete, intervine tehnica externă: cultivarea expresiei corporale, a vocii... Actorul 
tairovian joacă cu ușurință comedie muzicală, pantomimă sau tragedie. În 1946, Sava ега 
pentru Tairov, pentru actorul său tehnic, pentru spectacolele concepute pe o mare idee 
filozoficà, pentru expresivitatea lor dinamică. 

Primul său succes in munca cu actorii a fost la spectacolul Scene de stradă, atră- 
gind laudele Agathei Birsescu. Revelația fusese Eliza Petrăchescu, distribuită în ciuda 
neîncrederii generale. Sava arată cum se poate transforma un actor. Agatha Birsescu îi 
scria după premieră : „Ai avut încredere în talentul și personalitatea acestei tinere fete, 
este încă o dovadă de adevărata chemare a misiunii de director de scenă“. Pentru această 
piesă se cerea de la actori, mai mult ca oricind, simplitate. Scena neuitată a spectacolului 
cra aceea în care Rose (Eliza Petrăchescu) spunea cuvintele de dragoste către iubitul ei, 
mincind un măr, cu gura plină. Se revoluţiona maniera de a face declaraţii la teatru, se 
renunța la vocea lucrată, patetică, la gestul miinii spre inimă. Pe aceeaşi linie a simpli- 
tăţii expresive, Sava indică eroinei ca, în momentul cînd părăsește casa familiei sale, 
unde visurile i s-au prăbuşit, să mingiie uşor, o secundă, balustrada scării spre camera 
iubitului. 

De la piesă la piesă altfel concepind spectacolul, altul va fi scopul indicatiilor 
regizorale. La repetiţii, Sava căuta să dirijeze creaţia actorului spre evoluţia dramatică 
a personajului, spre cauzele şi sensul ei. Explica momentul scenic, ideea pe care se 

axează. Dădea indicaţii sugestive, dorind să trezească imaginaţia şi participarea profundă 
a actorului la situaţiile piesei. Actorii se dezvoltau continuu, regizorul cerîndu-le mereu 
altceva, altă expresivitate, de la rol la rol. Dintre succesele actoricești realizate sub con- 
ducerea lui, amintim pe C. Ramadan in Cá[eaua, pe Marietta Anca în Şase personaje în 
căutarea unui autor, pe Al. Finţi în Frumoasa adormită... În piesa pomenită, Ramadan, 
pînă atunci comicul Naţionalului ieșean, își descoperă resurse tragice, nuanţe cehoviene, 
depâşindu-şi, imbogâtindu-şi totodată partitura. Ramadan spunea despre această interpre- 
tare: „Nu mai merg la efectul vorbelor şi anumitor gesturi, ci trebuie trăit cu intensitate 
şi mai ales îndelung frámintat, pentru ca să pot reda complexitatea sentimentelor...“ 

Actorul, în regia lui Sava, se formează multilateral, capabil de o gamă variată de 
roluri. Actorii ieşeni vor juca şi dramă, şi comedie, și operetă. Ramadan, Ciubotăraşu, 
Milutá Gheorghiu, Margareta Baciu se maturizează artistic, interpretind cele mai deosebite 
genuri dramatice. Ducind mai departe cele învăţate de la Maican, Sava înlătură jocul 
„onorabil“ al actorilor de pînă atunci, jocul static sau cu mișcări studiate, artificiale, 
jocul în care accentul cădea doar pe cuvînt si mimică. 

În ultimul său spectacol, Frumoasa adormită (pe care unii, pentru perfecțiunea 
lui, l-au propus să facă parte din repertoriul permanent al Naţionalului bucureștean), 
expresivitatea plastică nu ţinea doar de cadrul scenografic, ci şi de interpretarea acto- 
rilor, în care regizorul își făcea simțită şi cealaltă profesie, de caricaturist. Caricaturistul 
Sava iapárea din felul cum erau tratate fata ,graşilor de catifea“, a patroanei Falcă- 
Albastră, ori a notarului Tremurici. Cei doi „grași“ aveau nişte spinări de dimensiuni 
exagerate şi se mișcau, ritmic, împreună. Al. Finti în Tremurici avea convulsii de spaimă, 
ridicole. Pornind de la grotescul cu influențe expresioniste, spectacolul evolua firesc 
spre şoaptă şi reverie în scenele dintre Negru și Carmelina, în prologurile povestitoarelor. 


+ ж * 


Lipsa încrederii în ceea ce fac şi egoismul antiartistic al unor acton ce nu 
voiau să fie acoperiţi de mască au subminat spectacolul Macbeth (acel unic experiment 
în teatrul nostru, realizat în mijlocul unei campanii de presă zeflemisitoare: „Macbeth 
mascat“, „Shakespeare în haină nouă“, „O premieră senzaţională în măști de carnaval. 
27 tablouri interpretate de un ansamblu de 120 persoane“. Indignarea lui Silvian losifescu 
era deplin justificată: „O asemenea respingere superficială a tot ce depășește drumul 
bătut şi mediocritatea este inadmisibilâ. În momentul cind 20 de teatre se cramponeazá 
de un repertoriu de farse, melodrame şi siropoase amestecuri de revistă cu operetă, 
iniţiativa lui Sava pretinde măcar seriozitate în apreciere“). Jocul actorilor nu se 
ridicase la potenţa expresivă a măștii, nu se intensificase, nu se stilizase după chipul 
pe care îl purtau. Chipul esentializa personajul dramatic, dar vocea şi trupul nu o 
făceau. Era o discrepantá, cînd măiestria actoricească in acest spectacol s-ar fi dovedit 
tocmai prin aflarea acordului. Se pretindea o concentrare interioară puţin obișnuită, 
o exteriorizare studiată, ginditâ după trăsăturile măştii şi bine stăpinită. Gestul, atitu- 
dinea, mișcarea se cereau subordonate. Vocea trebuia realizată după principiile teatrului 
radiofonic : o caracterizare pregnantă prin voce, urmind caracterul măștii purtate. Masca 
— expresie sintetică a conţinutului sufletesc al personajului — putea deveni punct de 
plecare în interpretarea rolului (aşa cum este de obicei doar conţinutul său sufletesc). 
Dindu-i expresie prin mască, Sava credea că actorul va fi ajutat să se apropie de 
interpretarea unor eroi cu stări interioare excepţionale, în continuu paroxism, la care 
mimica obişnuită nu ajută sau oboseşte curînd. De asemenea, purtind masca sintetică, 
interpretul ar fi putut relicfa permanent esența personajului în mijlocul stărilor tempo- 
rare, complexe. lar arta, după Sava, ajută la înţelegerea firului conducător şi a esenței 
din aspectele complicate, dramatice ale vieţii. Fără a ocoli aceste aspecte, dar și fără 
a prezenta complexitatea de dragul complexităţii. 


ж ж ж 


În căutarea unei soluţii arhitectonice de teatru, care să permită realizarea oricărei 
viziuni scenice, Sava concepe planul „teatrului rotund“ (prin 1941). Planuri asemănă- 
toare mai fuseseră propuse in alte ţări (de către Meyerhold, Gropius), dar noutatea tea- 
trului imaginat de Sava consta în scena circulară înconjurind publicul. Planurile de 
pînă atunci așezau publicul împrejurul actorilor. Sava işi descria astfel teatrul rotund: 
„Un platou circular, ca o arenă rulantă, pe care stă publicul care... va fi înconjurat de 
о scenă circulară. O scenă cu planuri înclinate si treptificată, pe care va fi posibilă 
montarea a 20—30 decoruri fixe şi izolate sau a unui singur decor grandios, cu posi- 
bilitâti de a pătrunde in el călăreţi, vehicule etc.*. Forma circulară, Sava o alesese 
sprijinit pe citeva consideraţii psihologice: numai în cerc se putea realiza comuniunea 

Schița unei săli de teatru pe plan circular 


spectatorilor, cercul este „figura geometrică a sociabilitàtii". Apoi, in acest teatru, ochiul 
spectatorului va urmări ca în viaţă: „spectacolul mare al vieţii e circular“. Publicul 
va trece normal de la percepţia vieţii la percepţia artistică. Celelalte motive erau de 
ordin scenotehnic. Scena rotundă dădea posibilitatea unei prelucrări de amploarea vieţii, 
permitea îmbogățirea modalitâtilor de reprezentare teatrală, desfășurarea unor mişcări 
infinite (prin iluzia cercului), prezentate cu toate aspectele de pe parcurs. 

A face artă teatrală este, pentru Sava, o acţiune conștientă, cu un scop bine 
determinat: „Teatrul (adevărat) este înainte de toate o idee de teatru“. Teatrul visat 
de Sava este un teatru filozofic, axat pe marile acţiuni umane, inspirat din dramele 
profunde, răscolitoare, cărora le caută o perspectivă, un răspuns. Spectacolul va lua 
aspecte patetice, înălțătoare, angajind participarea spectatorilor într-o comuniune de 
idei şi sentimente cu interpreţii. Teatrul rotund nu era decît expresia acestor intenţii 
creatoare. 


+ ж i 


Ceca ce astăzi poate părea „deja văzut sau elementar, sau neimplinit, pentru 
acea vreme, ca gest începător în teatrul românesc, are o importanță ce nu poate fi 
neglijată. Tocmai numeroasele gesturi inovatoare au făcut ca arta regizorală a lui Sava 
să nu poată fi cuprinsă într-o formulă. Creaţia sa — în care trebuie să distingem şi 
unele eşecuri — devine un manifest contra platitudinii şi mediocritâtii satisfăcute în artă. 
Împotriva teatrului care nu mai spunea nimic „mulţimii“, împotriva spectacolelor con- 
formiste şi sablonarde, a jocului actoricesc obosit şi meşteşugâresc — lon Sava se alătura 
unor regizori ca Victor lon Popa, Aurel Ion Maican, С. M. Zamfirescu. Ei n-au creat 
un „sistem“ artistic, au purificat şi potentat procedee scenice cunoscute, dar au combătut 

tot ce era obstacol nefiresc, anacronic, în progresul teatrului nostru. Regia românească 
se consolida. A fost un drum cu piedici de tot felul, care sporesc valoarea acţiunii. Acei 
regizori au deschis perspectiva, au învins mentalități obtuze, au experimentat pe propria 
lor răspundere — şi pentru folosul celor din zilele noastre. Dacă astăzi multe din ideile 
lor teatrale nu ne mai par noi, aceasta subliniază mai tare, mai clar, meritul primilor. 
Modul în care obţin, în vremea noastră, expresivitatea scenică regizori ca Liviu Ciulei 
sau Horea Popescu, D. Esrig sau Dinu Cernescu nu a apărut pe un loc gol în istoria 
teatrului românesc. Este continuarea unor atitudini si eforturi creatoare susţinute adesea 
cu adevărat eroism. 


Ion Cazaban 


Notă biografică: Jon Sava s-a născut la 10 decembrie 1900, în oraşul Focşani. 
Şcoala primară, liceul şi apoi Facultatea de Drept le va urma la laşi. După 1925, acti- 
vează ca avocat în baroul ieșean, dar peste doi ani părăsește aproape această profesie, 
devenind cronicarul plastic al revistei „Universul literar”. Între 1929—1930, publică 
adesea în presă articole despre arta plastică ori însemnări cu caracter polemic pe teme 
sociale. Anul 1930 este anul intrării lui Sava la Teatrul Naţional din lagi, unde este 
angajat de scriitorul lonel Teodoreanu, pe atunci directorul teatrului. İşi face „ucenicia“ 
ca regizor de culise pe lingă directorul de scenă Aurel lon Maican, cu care lucrează 
la montarea unor piese ca Ploaie de S. Maugham, Jucătorii de cărţi de Gogol etc. 
Primele noțiuni de regie teatrală Sava le primeşte în timpul repetiţiilor, din însăşi munca 
practică de creaţie, aprofundindu-şi apoi concluziile teoretice prin cercetarea revistelor 
şi volumelor de specialitate. Debutează ca regizor independent în stagiunea 1981—1932, 
cu Simunul de Lenormand şi Paravanul de Musset. În urma activității regizorale а lui 
Ion Sava, între anii 1930—1938, la Teatrul Naţional din laşi, sint realizate spectacole 
de deosebit interes cu piesele : Scene de stradă de Elmer Rice, Androcles si Leul de 
Shaw, Rataţii de Lenormand, 13 cantonete de Alecsandri, Hamlet de Shakespeare, Ma- 
dame Sans Gâne de U. Sardou, Mansarda de A. Gehry. Sava se dovedeşte şi un inventiv 
şi spiritual regizor de operetă în montările Geisha, Voevodul ţiganilor, Dunărea albastră. 
În 1938, este numit la Teatrul Naţional din Bucureşti, directorul său fiind Ion Marin 
Sadoveanu. Aici, cantitativ, Sava montează mai puțin ca la lagi, totuşi cunoaşte succese 
memorabile : Şase personaje în căutarea unui autor de Pirandello, Orașul nostru de Th 
Wilder, Cavalcada spre stele de Yeats, Macbeth de Shakespeare, Frumoasa adormită 
de San Secondo. În tot acest timp, la activitatea sa de regizor se adaugă cea de sceno- 
graf (apreciat), dramaturg (şi azi încă ignorat), adaptator, traducător, sau de cineast, iar 
după Eliberare, şi cea de pedagog, în cadrul unui cerc teatral frecventat de numeroşi 
lineri (printre care Liviu Ciulei, Ulad Mugur, Dan Nasta, George Rafael, Crin Teodo- 
rescu). Paralel, Sava publică numeroase articole, atacind cu ascuţit spirit critic diferite 
aspecte negative ale teatrului vremii, fâcind propuneri de îmbunătățire a situației exis- 
tente. Dar Sava n-a fost numai om de teatru : încă din anii studenției, se impune ca ип 
desenator şi caricaturist de puternică originalitate, remarcalü in expoziţii, în paginile 
revistelor la care colabora („Universul literar“, „Manifest“, „România“, ,Ueac nou“, 
„Lumea“), sau în cea înființată de el, „Caricatura“. Prin 1945—1946, va relua cronica 
plastică în revista ,Ucac nou“. Într-un articol scris la moartea regizorului Victor lon 
Popa („Puterea caricaturii“, în „Lumea“, 12/5 1946) citim citeva cuvinte care, mai ales 
„acum, ne tulbură dde sas „nu știu cum arată un cancer la om...“ Boala aceasta il va 
dobori şi pe lon Sava, în anul următor, la 26 octombrie 1947. Despre arta lui Sava, în 
diversele ei ipostaze, ne-au rămas aprecieri elogioase — ele au venit de la Agatha 
birsescu şi Tudor Arghezi, de la lonel Teodoreanu, George Ivașcu, P. Comarnescu, Sil- 
vian losifescu, І. Olteanu, Anatol Vieru, С. Dem. Loghin, N. Argintescu- Amza, Radu 
Bogdan şi alții încă. Sau de la străini mai mult sau mai pulin celebri : la debutul său, 
Simunul, cehul Basch şi regizorul danez Gregor Schwam sint surprinși de măiestria regi- 
zorului, iar Şase personaje în căutarea unui autor, spectacol superior montărilor italiene 
sau franceze, stirneşte admirația lui Georges Duhamel şi a lui Massimo Bontempelli. 
In „Istoria teatrului“ de Silvio d'Amico, cele două fotografii ilustrind aspecte din teatrul 
românesc sînt luate din două montări ale lui lon Sava. 


| Mulţumim pe această cale tovaršsei Lidia Sava, pentru ajutorul preţios pe care 
ni l-a dat, oferindu-ne posibilitatea unei vaste documentări în arhiva rămasă de la 
regizorul Ion Sava. 

comedie intr-un act 


Acţiunea se petrece pe o scenă de teatru. E montat, necomplet, un decor care 
sugerează un balcon, un zid si un boschet. In mijloc este o masă de piatră sculptată, ca un 


sarcofag. La ridicarea cortinei, publicul trebuie să aibă impresia că în curind va 


începe o 


repetiţie. Doi, trei maşinişti trec pe scenă ducind decoruri, iar un electrician leagă cu bandă 
de izolație 1а de la un reflector. Un croitor trece cu un costum spre cabine. Din fund, 
apar patru hamali, purtind pe umeri o enormă ladă, legată în balot de fier, cu fel de fel 
de etichete lipite, cu inscriptiuni, Recuziterul care îi conduce le indică locul unde s-o aşeze, 


care e in stinga scenei, 


RECUZITERUL : Asezati-o aici. (Hamalii 
o aşază căutind s-o izbească cit mai 
puțin.) 

UN HAMAL: Greu al dracului lădoiul 
ăsta ! Dacă știam... 

ALT HAMAL: Mi-a rupt şalele. Asa 
ceva se transportă cu camionul, nu cu 
spatele... 

ALT HAMAL: Ce le pasă boierilor de 
umerii nostri... 

RECUZITERUL : Nu vă e ruşine... Un 
colet de două sute de kilograme la 
patru oameni... asta-i greutate ? 

REGIZORUL ASISTENT (intră din culise 
îmbrăcat în halat, avind un text în 
mină) : Ei, a sosit? 

RECUZITERUL : А sosit. Nu vedeti? 
E cît o vacă. 

REGIZORUL ASISTENT: Eu am avut 
dreptate, e candelabrul pe care l-am 
comandat acum doi ani. 

RECUZITERUL : Candelabrul cred şi eu 
că trebuie să fie... Mă mir însă cum de 
ni l-au trimis pe gratis... 

REGIZORUL ASISTENT: Pe gratis? 

RECUZITERUL : Dar ce? A dat cineva 
vreun ban ? S-a făcut o comandă şi, la 
scrisoarea prin care ni se cerea un 
aconto egal cu jumătate din cost, n-a 
mai răspuns nimeni. 

REGIZORUL ASISTENT : Văzînd cá nu 
răspunde nimeni, s-au gîndit că sîntem 
un teatru serios și solvabil, și ni l-au 
trimis ramburs. 

RECUZITERUL : Nici un ramburs. Uite 
fractul aici. E un colet fără valoare. 

REGIZORUL ASISTENT (apropiindu-se 
şi punind mina pe ladă): Atunci ce 
naiba să fie în ea? 

RECUZITERUL : Vom şti îndată. L-am 
chemat la telefon pe domnul director... 
Este şi o scrisoare care trebuie să lă- 
murească. (Către hamal.) Voi ce mai 
stati, cárati-và ! 

UN HAMAL: Mai căscăm şi noi gura... 

UN MASINIST (trece ducind un decor 
pe care e pictată o casă cu două etaje ; 
se opreşte si se adresează primului ha- 
mal): Ce vă pasă? Ati adus lâdita, 
luaţi gologanii și noapte bună... Halal 
de voi... Nu ca noi, bietii.. Priveşte... 

unul Sigur şi duc cogeamite casa în 
spate. saltă şi iese.) 

RECUZITERUL. Puteţi pleca... Aici 
avem treabă... Treceţi pe la poartă să 
primiţi banii... Uite aici bonul. (Ha- 
malii pleacă.) 

REGIZORUL ASISTENT  (controlind 
lada) : Parca stat în fundul mării... Si 
ce scinduri groase! 

RECUZITERUL: Ambalaj rezistent. Trans- 
porturi se fac astăzi foarte greu... lar 
cînd vine un colet din străinătate, vai 
de mama lui ce pâteşte la vamă... İ) 
trîntesc toţi de nu se vede... 

DIRECTORUL (intrind) : Ei, l-aţi adus? 

RECUZITERUL  (arătindu-l): E cam 
mare, domnule director... Cum spune și 
domnul asistent... trebuie să fie cande- 


labrul. 

DIRECTORUL : Fiţi oameni serioși. Cum 
să fie candelabrul ? N-a expediat nimeni 
nici un ban... 

RECUZITERUL : E şi o scrisoare venită 
odată cu coletul. 

DIRECTORUL : Şi ce mai aştepţi? Dă-o 
încoace. (O ia şi o desface febril.) E 
în italienește. Cine știe italiana aici? 

REGIZORUL ASISTENT : Ferrucio, su- 
fleurul.. el e italian. Să-l chem? 

DIRECTORUL : Sigur. Cheamă-l. 

REGIZORUL ASISTENT (strigă): Fer- 
rucio ! 

DIRECTORUL (privind lada) : În ce hal 
e... Parcă vine de pe lumea cealaltă... 
Cite stampile !... Cite etichete ! 

FERRUCIO (vine mincind): Cine m-a 


strigat ? 

DIRECTORUL : Noi, Ferrucio... Uite... am 
aici o scrisoare în limba dumitale... 
Dacă vrei să ne-o citeşti... Îţi mai aduci 
aminte de Napoli... O sole mio... (I-o 
dă 


FERRUCIO : Mă iertati o clipă, să-mi pun 
ochelarii.. (Scoate, după ce a căutat 
prin toate buzunarele, o pereche de 
pe cu o singură lentilă şi-i bune 
ben 

DİRECTORUL : Dar ce fel de ochelari 
ai? Numai cu un geam? 

TERRUCIO : Păi, la meseria mea nu-mi 
trebuie decît dreptul. Textele de teatru 

astăzi se scriu numai pe o pagină, cea 
din dreapta... la să vedem... (Desface 
scrisoarea şi citeşte, la început mai greu 
şi pe urmă mai curgător.) 


„Onor. Direcţiunii Teatrului 
Melpomena* 
Bucuresti 


Preluind antica întreprindere de colo- 
niale şi delicatese Gambarotta si Mama- 
mella din Verona, casă fondată în anul 
una mie patru sute treizeci și doi, cu toate 
sucursalele și întreg inventarul, şi proce- 
dînd la un control al depozitelor pentru 
lărgirea activităţii noastre în vederea ex- 
portului de măsline marinate, într-una din 
hrubele subterane de la centrala din Ve- 
rona am descoperit alăturatul colet care 
constă dintr-o ladă. Rezultă din cercetarea 
vechilor registre că prezenta ladă a fost 
lăsată în gaj la douăzeci şi trei maiu una 
mie cinci sute douăzeci, de numitul Luigi 
da Porto, pentru cinci butelii cu Chianti 
şi o roată de parmezan. Cum numitul nu 
s-a mai prezentat să achite nota, Gamba- 
rotta şi Mamamella au depozitat coletul 
în magazie spre a-l preda la cerere de- 
ponentului sau împuterniciţilor săi, şi ast- 
fel, trecînd vremea, lada a fost pierdută 
din vedere şi uitată. Găsind lada în zilele 
noastre, specialiştii în coletărie ai casei 
au observat o inscripţie în limba latină 
care, descifrată de expertul casei noastre 
în corespondență de limbi moarte, sună 
astfel : „Dacă voi apuca să mor sărac şi 
nu voi putea achita cinci butelii de Chianti 
şi o roată de parmezan în cost de cinci 
lire, rog ca această ladă să fie expediată 
acelui teatru care va avea programat, pe 
scena sa, piesa pe care englezul Shake- 
speare o va scrie după adevărata istorie 
văzută de mine, și care se cheamă Romeo 
şi Julieta. Cu siguranţă că nota de plată 
va fi achitată și astfel voi avea liniște 
în mormint. Semnat, 


Luigi da Porto“ 


Cum în tradiţia întreprinderilor noastre 
există, sfintâ, dorința de a mulţumi în 
totul onorata clientelă, ne-am interesat si 
văzînd că teatrul Melpomena, ce cu atita 
glorie îl conduceţi, e singurul ce are pe 
program această piesă, v-am expediat cu 
coletărie rapidă lada în cauză, rugîndu-vă 
să o acceptaţi, confirmîndu-ne telegrafic 
de primire şi aducîndu-vă la cunoştinţă 
că, intelegind să participăm şi noi la în- 
cercările grele prin care trece teatrul con- 
timporan, renuntâm la suma iniţială de 
cinci lire în folosul artei. 


Cu stimă, 
Pipistrello et Cacciabue 


4 = Teatrul nr, 12 

Coloniale, delicatese si export de măsline 
marinate. 
Roma, Verona, Milano, Veneţia 


(Directorul ia scrisoarea din mina lui 
Ferrucio, o priveşte de parcă nu-i vine a 
crede, priveşte pe toți, apoi lada, şi ex- 
clamă.) 


DIRECTORUL : Asta-i bună ! 

REGIZORUL ASISTENT : Să nu fie vreo 
farsă, domnule director... 

RECUZITERUL : Vreo maşină infernală 
trimisă de dușmanii dumneavoastră... 
Avem, slavă Domnului... Teatrul de 
vis-ă-vis de-abia aşteaptă să ne prăbu- 


sim. 

DIRECTORUL (care s-a plimbat in ju- 
rul lăzii) : 'Táceti din gură şi nu mai 
vorbiti prostii. Deschideţi lada. 

RECUZITERUL (scojind tesla de la briu 
şi, ca să arate că e un om care înțelege 
să se sacrifice singur în caz de primej- 
die, spune directorului):  Duceţi-vă 
dumneavoastră în birou și cînd va fi 
deschisă, vă poftesc eu... E mai sigur... 
Oameni ca dumneavoastră nu se găsesc 

e toate drumurile... 

DIRECTORUL (erou): Nu fii prost... 
Deschide-o în fata mea! (Recuziterul 
începe s-o desfacă.) 

REGIZORUL ASISTENT: Ce-ar fi to- 
tuşi să fie candelabrul. A fost visul 
dumneavoastră, domnule director. 

DIRECTORUL : Lasă candelabrul. Cit mai 
este pînă să înceapă repetiţia ? 

REGIZORUL ASISTENT : Peste o jumă- 
tate de oră. Acum e nouă şi jumătate. 


(Capacul lăzii este scos şi dind paiele la 
o parte se vede că înăuntru este o altă 
ladă.) 


RECUZITERUL: Asta nu miroase a 
bine... ($i continuă să scoată paiele.) 
REGIZORUL ASISTENT (care s-a apro- 
piat şi cercetează): Stai! Uite o hîrtie 
pe care e scris ceva... (O scoate.) E un 
pergament şi tot pe altă limbă scrie. 

(I-o dă directorului.) 

DIRECTORUL: Un pergament? E în 
latineşte... Cine naiba să traducă ? 

REGIZORUL ASISTENT: Popa catolic. 
Să-l chem ? 

DIRECTORUL : Dă-mi telefonul... Am eu 
un prieten profesor la Universitate... 
(Regizorul aduce telefonul din culise şi-l 
pune pe másu(d. Directorul stă pe scaun 
şi face numărul. Către regizor.) Dum- 
neata ia o hirtie şi scrie ce-ţi dictez 
cu... Alo!... Tu esti, Manole? Uite, dragă, 
ce este... Am în mînă un pergament scris 
în latineşte... Pare un document miste- 
rios... Eu ţi-l citesc şi fii tu bun şi 

descifrează-l... (Regizorului.) Scrie ! (La 
telefon.) Da... uite, citesc! 

„Hac in arca corpora horum qui 
pulcherrimi amantes fuerunt, iuvenes 
nobiles Veronenses, Romeo et Iulia, ia- 
cent.“ În această ladă zac corpurile ace- 
lora ce-au fost cei mai frumoși îndră- 
gostiti tineri nobili din Verona, Romeo 
şi Julieta... „Cum vero praevidissem An- 
glum Shakespeare unam ex suarum fa- 
bularum scripturum esse“... Prevăzind că 
englezul Shakespeare va scrie una din 
piesele sale... „imitans drama apud quod 
ego adfui“... după drama la care eu am 
asistat... „e cum cognovissem eum facta 
non recte narrare, semper cum poeticis 
fictionibus artificiisque linguae еа ver- 
tere quaerentem“... şi cunoscindu-l] că 
denaturează faptele căutînd să le înlo- 
cuiască cu absurditâti poetice şi cu fi- 
guri de stil... „quae ex sua mente sem- 
per vi vini excitata proveniunt"... izvo- 
rite dintr-un creier mereu încălzit de 
puterea vinului... „Cum composui essent, 
ex sepulchro eos sustuli — et quia vera 
mea predilecta ars magia, alchimia et 
astrologia fuit...“ Îndată după imormin- 
tare, i-am sustras din mormint și cum 
adevărata mea ocupaţie a fost cu pre- 
dilectie magia, alchimia şi astrologia... 
„sub palpebris illorum tres guttas longae 
vitae caerulei elixiri distillui“... le-am 
picurat sub pleoape cite trei picături 
din elixirul albastru de viaţă lungă... 
„Quocumque illi excitari poterunt et ve- 
ram eorum fabulam sustineant“. Ei vor 
putea fi oricind treziti ca să-și sustic 
adevărata lor poveste... „siflavi elixiri 
lagena quam in crumena Romae zonae 
deposui sub eorum naso mittatur“... Dacă 
li se pune sub nas flaconul cu elixir 
galben, pe care l-am depus în punga de 
la centura lui Romeo... „Animas verti- 
te !*. Atenţiune !... „Ut odorem illis ad 
inhalandum dabitur...“ Cînd le veţi da să 
miroase... „primum lagenam bene agita- 
tam esse debet“... să se agite bine mai 
întîi flaconul.. „nam aliter suscitabun- 
tur, sed in aeternitatem auditus ver- 
bumque eos deficiunt“... căci altfel se 
vor trezi, dar nu vor auzi si nu vor mai 
putea vorbi niciodată. 

Luigi da Porto 


(În continuare, la telefon.) Ei... ce 
zici ? Crezi că n-am dormit bine? Ne 
vedem diseară la masă să-ţi arăt per- 
gamentul. La revedere... Îţi multu- 
mesc.. (Închide aparatul.) 

REGIZORUL ASISTENT (privind ce-a 
scris): Asta-i farsă, domnule director... 
v-a combinat-o concurența... Le stă în 
git că jucaţi dumneavoastră Romeo si 
Julieta. 

RECUZITERUL (către director, care a 
luat traducerea şi-o recitegte) : Eu sînt 
sigur că în lada asta este altă ladă și 
în lada aceea este altă ladă. Lăzi din 
ce în ce mai mici şi la mijloc o cutie 
cu o pisică moartă... 

REGIZORUL ASISTENT (radios): As- 
ta-i! Farsa clasică... Dumneavoastră 
ştiţi că în teatru cel mai mare ghinion 
e o pisică moartă. De vreo cîteva zile 
a dispărut motanul portarului... As- 
ta-i!.. Cei de la teatrul de vis-à-vis 
au prins motanul, l-au otrăvit şi-acuma 
l-au trimis aici ca să cadă piesa... Pisică 
moartă e cădere sigură... Daţi ordin să 
dea lada afară și chemăm preotul să 
facă o sfeştanie. 

DIRECTORUL (care s-a gindit): la mai 
încetaţi cu prostiile... Nu vedeţi că scri- 
soarea e venită din Italia? Uite măr- 
cile, stampila !... 


REGIZORUL ASISTENT:  Falsificate, 
domnule director ! Nu știți că au pe 
Hlibinschi, pictorul lor, care e dracul 
ol... Acela imită orice... Cînd jucau ei 

acbeth, a pictat lîngă scară un şoa- 
rece. l-a pus mustâti de la o perie de 
haine și-n ochi i-a băgat două ace cu 
gămălie... Сіпа a coborit Lady Macbeth 
—de-şi freca mîinile — şi l-a văzut, a 
tipat, şi-a ridicat poalele şi a rupt-o 
la fugă... A trebuit să lase cortina... 
L-au amendat pe Hlibinschi cu leafa 
pe două luni... Acela е în stare de 
orice... 


DIRECTORUL (care a cercetat scrisoa- 
rea) : Imposibil... (Către recuziter.) N-ai 
adus lada de la vamă? 

RECUZITERUL : De la vamă... Am şi 


actele. 


DIRECTORUL: Vezi? Crezi cá funcţio- 
narii de la vamă se pretează la astfel 
de glume? 


ACTORUL-ROMEO (intrind îmbrăcat ca 
Romeo) : Bună dimineaţa ! Dragă direc- 
tore, eu sint gata. Mi-am pus si costu- 
mul, ca să-l probez... dar șoșonii nu-i 
scot că răcesc mai rău si dau premiera 
peste cap... Curentul de pe scena asta 
m-a nenorocit... Dar ce-i cu lada asta? 

DIRECTORUL: Ce vrei să fie? Să-ţi 
stea mintea-n loc. Stau şi-mi frămînt 
creierii de-un sfert de ceas şi am im- 
presia că innebunesc... (Şi începe să se 
plimbe în sus şi-n jos.) 

AGTORUL-ROMEO (către Regizorul asis- 
tent): Dar ce este? Ce s-a întîmplat? 

REGIZORUL ASISTENT (cu palma la 
gură ca să n-audă directorul) : Romeo ! 
E în ladă! 

ACTORUL-ROMEO : Ce? 

RECUZITERUL (soptit, cu gura strimbă) : 

Da... Şi domnul Romeo şi domnigoara 
ulieta... Amindoi sînt în ladă ! 

ACTORUL-ROMEO (nu-i arde de glu- 
má): Mai avem trei zile pînă la pre- 
mierá si vá ţineţi de fleacuri... 

DIRECTORUL (care a auzit, se râsteşte) : 
Ce fleacuri, domnule... Nici un fleac... 
Pipistrello şi Cacciabue din Italia... ne- 
gustori de măsline marinate ne-au tri- 
mis pe Romeo și Julieta în ladă... Ai 
înţeles ? Eşti mulţumit? ($i începe iar 
să se plimbe.) 

ACTORUL-ROMEO (care a rămas cu 
gura căscată, priveşte pe ceilalţi doi şi, 
văzînd că stau serioşi, incepe să zim- 
bească. Apoi, făcînd semn că Directorul 
e (icnit) : Încolo, totul e în ordine? Mi 
se pare că e ceva putred în Dane- 
marca. (Și urmează o pauză grea.) 


(Directorul, plimbindu-se extrem de agi- 
tat, se opreşte deodată, ca Napoleon, şi 
începe să strige.) 


DIRECTORUL : Deschide lada a doua! 
(Recuziterul e gata să puie tesla.) 

REGIZORUL ASISTENT: N-ar fi mai 
bine, domnule director, s-o scoatem 
afară si s-o deschidă altcineva... Plătesc 


eu ceva... 

ACTORUL-ROMEO (în panică) : Dar ce ? 
E ceva suspect ? 

REGIZORUL ASISTENT : Eu sînt sigur 
că-i o farsă, montată de vis-à-vis... 
Dacă nu-i pisică moartă, poate e ceva 
care sare... Şi, Doamne păzeşte! Se-ntim- 
plă o nenorocire... 

ACTORUL-ROMEO (în retragere): Eu 
mă duc în cabină... să mai repet... Cînd 
veţi scoate lada de-aici, să mă chemaţi ! 
(lese grăbit.) 

DIRECTORUL  (Recuziterului) : Ce te 
uiti la mine ca un vitel la poarta nouá ? 
Ti-am spus. Deschide lada a doua! 
Doar sinteti oameni în toată firea. 

RECUZITERUL: О deschid, domnule 
director... Mie nu mi-e frică... Nu mi-a 
fost mie frică de bombe și-am să mă 
sperii de o ladă ? ($i începe să deschi- 
dă. Cind bagă tesla ca să scoată un 
cui, cuiul scîrțiie şi, în acelaşi moment, 
întră din culise actrița Julieta, în cos- 
tumul clasic, dar cu o bosetë modernă 
în mînă şi cu un palton de blană pe 
umeri. Cînd cuiul a scir(iit, Regizorul 
asistent o vede şi strigă: ера! Actri- 
ta Julieta, speriată, ţipă şi leșină.) 

DIRECTORUL (se repede şi o susține. 
Regizorul se repede şi el): Pleacă, dom- 
nule, de-aici ! Eşti nebun ? Eşti om în 
toată firea şi te porţi ca femeile ! Ce-ai 
făcut ? De ce-ai speriat-o ? 

REGIZORUL ASISTENT: M-am gîndit 


să nu păţească ceva... așa, din greșeală... 


şi dacă se-ntimplă ceva... eu nu pot 
juca poimíine pe Julieta. (О ridică și o 
așază pe un scaun.) 

DIRECTORUL : Strigă să-i aducă un pa- 


har cu apă... 


REGIZORUL ASISTENT : Desfaceţi-o la 
piept... 

DIRECTORUL: Bine. Lasă c-o desfac 
cu... Du-te după apă. (Regizorul asis- 
tent iese.) 

ACTORUL-ROMEO (intră repede) : Ce-a 
fost? De ce a tipat? (O vede pe Ju- 
lieta leşinatâ.) Dar bine, asta-i bătaie 
de joc... (Începe s-o bată peste obraji.) 
Sărmană prietenă... Hai, trezeşte-te! 
(Regizorul asistent intră cu un pahar cu 
ара şi o stropeşte.) Domnule director, 
imi pare rău, dar în condiţiile acestea 
nu pot repeta. Te rog să amîni premiera 
pînă vă veţi hotărî să fiti oameni se- 
riosi. Noi ne mincâm viaţa aici, pe 
scenă, si dumneavoastră vă arde de 
glume... Ruşine ! 


REGIZORUL ASISTENT : Eu zic să 
cercăm cu puţin eter. 

ACTORUL-ROMEO : Ce eter?! Cheamă 
doctorul... O știți doar cit e de sensi- 
bilă... 

DIRECTORUL : Trimite după doctor, ce 
mai aştepţi ? Vrei să închidem teatrul ? 
O ştii doar cit e de sensibilă... (Julieta 
mişcă.) Stai! A mişcat! 

ACTORUL-ROMEO : Să nu i se fi rupt 
ceva... 


ACTRITA-JULIETA (mecanic, udă un 
deget în gură şi, ridicind rochia, opreşte 
să se întindă un ochi care s-a desprins 
la ciorap) : S-a rupt ciorapul, fir-ar al 
dracului. E a cincea pereche de cînd 
repet în piesa asta... Aveţi să mi-i plă- 
titt cu virf şi îndesat... (Văzind pe re- 
gizor.) De ce-ai tipat la mine? Ce-i 
aici ? Facem teatru sau e panoramă? 

ACTORUL-ROMEO: Nu te mai enerva. 
(Ironic. Domnul director are un acces 
de idei moderne... Are pe Romeo şi Ju- 
lieta în ladă... 

ACTRITA-JULIETA (acrindu-se) : Bănu- 
iam cu că se pune la cale ceva... Dacă 
nu-ţi place interpretarea mea, trebuia 
s-o spui de la început... şi să nu mâ 
laşi să bag o avere în montare... 

DIRECTORUL : Linişteşte-te, dragă... Nu 
te potrivi la toate insinuările... (De- 
odată.) Dar ce ? Aţi înnebunit cu toţii ? 

ACTRITA-JULIETA : Am înnebunit eu ? 
N-ar fi rău să-ţi controlezi expresiile... 
Te rog ! Să-mi spuneţi imediat ce este 
în ladă! (Și priveşte fix pe regizor.) 

REGIZORUL (intimidat) : Eu... cred că-i 


o pisică moartă... 


> 


n- 

ACTRITA-JULIETA (tare, către recuzi- 
ter): Ce este în ladă? 

RECUZITERUL : S-ar putea să fie can- 
delabrul... 

DIRECTORUL (intervenind. Tare exas- 
perat): Dar v-am mai spus... Italia, co- 
loniale si delicatese, Romeo si Julieta 
în ladă, Pipistrello, uite scrisoarea, ci- 
teşte... adică nu, că-i pe latineşte : Luigi 
da Porto, elixir albastru şi elixir mi 
ben... miroase şi învie... trebuie agitat 
înainte... 

ACTORUL-ROMEO (luînd pe Julieta de 
braţ şi încercînd s-o retragă): Dragă 
prietenă, cred că-i mai nimerit să-l 
rugăm pe director să ne lase să repe- 
tăm scena pentru care-am fost chemaţi 
la repetiţie... și pe urmă... poate se cal- 
mează şi.. 

DIRECTORUL (urlind) : Nu mâ calmez ! 
Sinteti nişte... nu ştiu cum sâ vâ spun... 
cu toţii. Aveţi puţină răbdare să lămu- 


rim... 

ACTORUL-ROMEO (impăciuitor, ca să 
scape): Bine... bine, avem să lămurim 
totul pe urmă... Întîi să repetăm, ca să 
ne facem datoria pentru care sîntem 
plătiţi... Ne-am îmbrăcat și în costume, 
așa că... (Tare. ) Domnule regizor, sá in- 
ceapă te rog repetitia.. 

REGIZORUL © AS STENT (profesional) : 

a locuri, vă rog! Scena balconului. 

ACT ORUL-ROMEO: Dă ordin să dea 
lada la o parte... Hai, colegă, urcă-te 
la balcon... 

ACTRITA-JULIETA: Mă urc, dar de 
repetat nu cred că voi putea... Sînt 
foarte  enervată... Am să marchez 


numai... 

ACTORUL-ROMEO : În cazul acesta, nu 
văd rostul repetiţiei... Scena balconului 
e repetată cel mai puţin... cînd avem s-o 
punem la punct ? 

ACTRITA-JULIETA (exasperatâ): Dar 
cum vrei să mâ transpun, cu lada asta 
la nasul meu ? 


ACTORUL-ROMEO (tare): Să se dea 
lada afară! Am mai spus şi spun pen- 
tru ultima oară ! 

RECUZITERUL : Dar e grea... Are două 
sute de kilograme... Cine s-o miște? 
DIRECTORUL (cu autoritate) : Vedeti-và 
de treabă si repetafi-vâ scena ! Lada 

nu se mișcă de-aici. 


REGIZORUL ASISTENT: O acopăr eu 
cu ceva... și putem repeta. (Ja din culise 
o perdea şi o pune peste ladă.) lată... 
s-a aranjat. 

DIRECTORUL : Cit repetă ei scena, spu- 
ne portarului să cheme pe comisarul 
de la circumscripţia a șaptea... E aici, 
aproape... 

ACTRITA-JULIETA: Şi poliţia acum... 
Asta-i nemaipomenit... 

REGIZORUL ASISTENT : Să chemăm si 
doctorul de-alături... E mai bine... Pen- 
tru orice eventualitate... 

DIRECTORUL: Cheamâ şi doctorul... 
Dacă-i bal, bal să fie... (Regizorul iese.) 

ACTORUL-ROMEO  (urlind): Repetám 
sau nu repetám ? 

DIRECTORUL : Dar repetá, domnule, cit 
vrei, şi nu mai face pe nebunul... 

ACTORUL-ROMEO : Ai spus , nebunul“ ? 

DIRECTORUL : Da. 


ACTORUL-ROMEO : Află că „nebunul“ 
€ în fata mea, domnule! 

DIRECTORUL: Putin îmi pasă de ce 
vezi în faţa dumitale, eu îţi întorc spa- 
tele şi-am terminat... (Și se îndepărtează, 
plimbindu-se in fundul scenei, agitat.) 

ACTORUL-ROMEO: Ai noroc că s-au 
lipit afişele pe stradă... Altfel ti-aş arăta 
eu ce fel de spate am... Hai sus, iubită 
colega. Datoria înainte de toate... Dom- 
nul director e în criză... (Strigă.) Ferru- 
cio! Treci la cușcă și să nu-mi sufli 
decît începuturile... 

ACTRITA-JULIETA (care a ajuns pe 
balcon) : Ferrucio ! Mie nici un cuvînt, 
afară de acelea subliniate... 

FERRUCIO (care tot timpul a stat de o 
parte, se ridică şi intră în cușcă) : Bine... 
bine... (Cind a ridicat capacul spune ca 
şi cum tot timpul a meditat.) Domnule 
director, eu, cînd eram copil, am fost 
la Gambarotta și Mamamella din Ve- 
rona. Specialitatea lor era „Mortadella“ 

„Gorgonzolla“. 

ACT ORUL-ROMEO (strigind) : Ferrucio ! 
La cușcă ! 

REGIZORUL ASISTENT : Am spus por- 
tarului să-i cheme, domnule director. 
Si pe comisar şi pe doctor! (Ой:іпа 
fața feroce a Actorului-Romeo.) Vreti 

să facem şi ceva lumină? Domnule 
director, treceţi în sală ? 

DIRECTORUL: Fă ce vrei... Eu rămîn 


aici... 

REGIZORUL ASISTENT: 
Lumina ! 

ACTORUL-ROMEO (directorului): Се 
vorbă-i asta: „Fă ce vrei!“ Adică pe 
dumneata nu te interesează ce efect face 
costumul meu în rază de lună? Aici 
nu e teatrul dumitale ? 

DIRECTORUL (supărat) : Tocmai, pentru 
că e teatrul meu, nu-mi place să mi se 
impună acţiuni pe care nu simt nevoia 
să le fac cînd am alte preocupări... 

ACTORUL-ROMEO (cu amărăciune) : 
Alte preocupări... Regretabil ! Pe mine 
mă preocupă rolul în primul rînd! 


DIRECTORUL : Poftim, repetă! Te 


Electrica ! 

он cineva ? lată, ai şi lumină... 

(Tare. Mutâ reflectorul din dreapta 

. ceva mai la stînga ! 

ACTRIŢA. JULIETA : Vă inchipuiti cá 
am să stau o mic de ani cocofatâ pe 
balcon ? Dacă nu se pe donec şi 
după mine... potopul ăcere |... 
(Incep.) Dá-i drumul, omeo ! Sári peste 

zid... 


(Actorul Romeo marcheazá cá sare peste 
zid şi începe.) 


ACTORUL-ROMEO : 


Nici vorbă! Numai cine în lunga 
vieţii goană 

N-a suferit durerea ce lasă-n noi 
o rană, 

Numai acela ride de cicatricea ei... 


(Balconul se luminează.) 


A! Uite o lumină! Fiţi veseli. 
ochii mei! 

Fereastra-i răsăritul şi  Julieta-i 
soare. 


(Julieta aprinde o ţigară şi se plimbă în 
balcon.) 

O umbră ? Julieta ? 

Mijlocu-i se-nmlădie 

Pe-o mînă-și lasă capul... 

Ah! Pentru ce nu sînt mánuge sau 

panglică... 

Sau boarea unui vînt 

Să-i pot uşor atinge obrazul... 
ACTRITA-JULIETA (marcat) : 

Vai! Vai mie! 
ACTORUL-ROMEO (aparte) : 

O! Mai vorbeşti încă, 

Izvor de melodie ! 
ACTRITA-JULIETA : 

О, Romeo, Romeo... 


ACTORUL-ROMEO : 
M-a chemat? 


ACTRITA-JULIETA : 
De ce eşti tu Romeo? 


ACTORUL-ROMEO : 
Ce chin! Chin blestemat ! 


ACTRITA-JULIETA : 


Reneagă pe-al tău tată; 

Te leapidá de nume. 

Sau, dacá nu se poate, fá legámint 
că-n lume 

Vei fi al meu, si-atuncea... 

Sint gata să renunţ 


A fi o Capoletă... 
ACTORUL-ROMEO (neauzit de ea): 
Nu ştiu... să mâ denunţ 


Îndată, răspunzîndu-i ? 
sau să-i impun răbdare ? 


ACTRITA-JULIETA : 


Nu tu, ci al tâu nume mi-e inamic. 
Nu-mi pare râu câ tu eşti Monte- 
chio, 
Căci orice-ai fi eşti tu. 
Montechio nu-i nici жи, 
Nici ochi, nici gură, nu.. 
(Se opreşte şi se adresează ийй. ) 
uflă, Ferrucio... n-ai subliniat aici ? 


FERRUCIO (suflă tare): Nici orice altă 
parte... | 


ACTRITA-JULIETA : 
Nici orice altă parte din corp... 


(Către director.) Ti-am mai spus să-mi 
schimbi fraza aceasta... E groaznică... 
Cum să spună o fată ca Julieta așa o 
grozăvie... 


DIRECTORUL : Asta-i culmea! Acuma 
ai vrea să colaborezi cu Shakespeare! 
Ti se pare groaznică pentru că te gin- 
deşti la prostii și n-o intonezi cum tre- 
buie. Treci uşor peste ca şi ai să vezi... 
că merge. 


ACTRITA-JULIETA (accentuind) : 


Nici orice altá parte din corp... 

Deci, totul este să porţi alt nume. 

Floarea, pe care vreo poveste 

A botezat-o roză, tot dulce-ar mi- 

rosi, 

Chiar de-ar chema-o altfel. 

Aşa și tu; ai fi același scump 
Romeo... 

(Directorul bufneşte în ris.) 


rizi ? âseşti că sînt cara- 
„De ce ? Găseşti c 


oasă ? 

DIRECTORUL : Nici gind, dragâ... Mi-a 
venit in minte scrisoarca. Dacâ e ade- 
vărat ? Dacă Romeo şi Julieta cei ade- 
varati sînt în ladă? Îţi dai seama? 
(Ride din ce în ce mai tare.) Mi-aduc 
aminte c-am citit într-o revistă un stu- 
diu în care se spunea că într-adevăr la 
Verona sînt mormintele lor... dar tru- 
purile nu s-au găsit... Nu le-a văzut 
nimeni niciodată... Dacă-s în ladă? 

ACTRITA- JULIETA (uitindu-se cu ciudă 
la director, către actorul Romeo): 
Dă-mi replica, dragă, prevăd că am 
să-nnebunesc. 

ACTORUL-ROMEO (tare) : 

Primesc tot, tot ce spui, 

lubito. Spune-mi numai că mâ iu- 
beşti, 

Şi-ndatâ nu voi mai fi Romeo. 


DIRECTORUL (ca pentru el): Formida- 

bil. Sá mai spui că în secolul nostru 
nu se P intimpla minuni. 

ACTOR ROMEO (Julietei) : Îţi dai 
seama, 0 că пи putem repeta în аѕе- 
menea condiţii... Eu plec... şi te las... 
Îmi pare rău dar n-am ce face. 

ACTRITA-JULIETA : Plec şi eu... Ce 
crezi... Dacă-l bufneşte risul n-are decît 
să şi-i puie pe cei din ladă... 

DIRECTORUL : Dar, dragii mei... vă su- 
păraţi degeaba. Mă mir ce fel de oa- 
meni sinteti... Ati venit la repetiţie şi-n 
loc să găsiţi totul ca în toate zilele... 
ati văzut ce mi s-a întîmplat... Lada şi 
scrisorile stau în fata noastră. O ladă 
închisă şi-nâuntru... Romeo şi Julieta. 
Adevâratii Romeo şi Julieta. Voi n-aveti 
suflet? N-aveti imaginaţie? Nu vă 
vine să sâriti în sus? Dumneata esti 
femeie... Nu mori de curiozitate ? Nu- 
mai la gîndul că asa ceva ar putea să 
se întîmple, nu vi se înfioară pielea, nu 
vă stă inima în loc? Dacă, în clipa 
aceasta, ar cădea capacul și ati vedea 
deodată pe faimosii eroi ai celei mai 
ideale iubiri, in carne și oase, n-aţi 
rupe-o de fugă ? 

ACTRITA-JULIETA : Fantezie... Şi încă 
de prost-gust. Sintem în una mie nouă 
sute patruzeci şi cinci. Mai bine pune să 
scoată lada afară, să nu ne trezim cu 
vreo explozie în scenă. Camaradele mele 
sint în stare de orice... 


DIRECTORUL : Camaradele tale... Le cu- 
nosc cu... Ti-ar fi trimis mai degrabă o 
cutie de bomboane otrăvite decit să 
cheltuiască atitia bani сї{ї trebuie pen- 
tru o maşină infernalâ... 

REGIZORUL ASISTENT (intrind) : Vine 


domnul doctor... 


ACTORUL-ROMEO : S-a dus repetiţia... 
Punem cruce şi aminâm premiera. 

DOCTORUL (intrind) : Sînt la dispoziţie ! 
Ce s-a întîmplat ? 

ACTORUL-ROMEO  (luind-o înainte): 
Domnul director nu se simte tocmai 
bine... Pretinde că în lada aceasta sint 
doi oameni... Două cadavre... 


DIRECTORUL : Te rog să nu te ames- 
teci ! În lada aceasta, expediată din Ve- 
rona, un alchimist din evul mediu pre- 
tinde că a putut conserva corpurile lui 
Romeo și al Julietei și că, dacă le dăm 
să miroase elixir galben, pot reveni la 
viaţă... 

DOCTORUL (privind pe cei din jur gi 
văzînd că stau serioşi şi atenţi, se duce 
la ladă. Regizorul a tras repede per- 
deaua de pe ea. Doctorul o atinge cu 
mina, apoi o pipâie şi, în cele din urmă, 
o miroase): Curios. Miroase mai mult 
a peşte. 

DIRECTORUL: A stat cîteva secole în- 
tr-un magazin de coloniale. 

DOCTORUL : Unde-a stat? 

FERRUCIO (din cușcă, scojind capul): 

a „Gambarotta și Mamamella*... 

DOCTORUL (speriat de intervenția lui 
Ferrucio. Cu ezitări): Vedeţi... Eu am 
lăsat nişte clienţi la cabinetul meu şi 
n-aş vrea să... 

DIRECTORUL : Dar, doctore... 

DOCTORUL : Văd... Sinteti foarte ener- 
vat... Surescitat, mai bine zis.. 

DIRECTORUL : Sigur că sînt surescitat... 
Înnebunesc. Dumneata iti dai seama 
ce-nseamnă pentru mine, artist, om de 
teatru, să-mi bage cineva în cap o ase- 
menea absurditate ? Mi s-a fácut mo- 
rişcă în creier... Nu știu ce să mai cred... 
Imaginati-vá că acest lucru ar fi posi- 
bil. Dacă n-ar fi decit o farsă... Cum 
spuneţi, sau numai ideea... şi tot ar fi 
halucinant... 

DOCT ORUL : Mda... Ca idee... Nu stiu, 
nu má pot pronunfa, nu-mi dau seama 
cît ar fi de originală... dar ca farsă, cu 
toate că nu sînt om de teatru, cred că 
ar fi complet deplasată. 

ACTRITA-JULIETA : Rezultă altceva, 
mult mai grav, din toate acestea, dragă 
directore. Rezultă că nu ai încredere în 
actori și te gindesti la himere... Dacă, 
prin imposibil, ai avea, aici în ladă, 
pe Romeo si Julieta, ne-ai svirli afară 
din teatru, pe noi, imediat, si te-ai pune 
să faci spectacolul cu ei... Recunosc că 
din punct de vedere comercial ar fi 
lovitură, dar din punct de vedere artis- 
tic, ţi-o Aen catastrofă... 

REGIZOR ASISTENT: Uite şi pe 
domnul dun. 

DOCTORUL : Si comisarul ? 

DIRECTORUL: L-am chemat să asiste 
la deschiderea lăzii... ca să avem toate 
acoperirile... toate garanţiile. În materie 
de miracole, medicina Şi poliția merg 
de obicei mînă în minâ.. 

COMISARUL : Bună dimineaţa ! Ei, care-i 
cazul ? 

DIRECTORUL (grăbit): Aici avem о 
ladă, domnule comisar. Noi nu ştim ce 
conţine, dar o scrisoare care a sosit 
odată cu еа spune că înăuntru ar fi 
corpurile a doi îndrăgostiţi care s-au 
sinucis şi care au fost scoase din mor- 
minte. 

COMISARUL (sub musteajâ) : Profanare ! 

DIRECTORUL : Profanare, neprofanare, 
ce facem ? O deschidem sau n-o deschi- 


dem ? 

COMISARUL : E adresată dumneavoastră 
personal ? 

DIRECTORUL: Da. Sigur. Uite adresa. 
Vine din Italia. 

COMISARUL: N-are acte de vamă? 
Fract ? Cum a fost declarată ? 
RECUZITERUL : Actele sînt la mine... 


Pe fract scrie : „conţine mostre fără va- 


loare*. 

COMISARUL: Atunci... S-o deschidem. 
Dacă ar fi fost ceva suspect... ar fi mi- 
rosit ei, cei de la vamă... În orice caz, 
daţi-vă mai la о parte... Mai bine 
puţină precaufiune.. (Toti se îndepăr- 
teazâ şi rămîne mai aproape numai co- 
misarul, care, în cele din urmă, se in- 
depărteuză şi el.) 

RECUZITERUL : Pot să încep? (Toți se 
privesc.) 

DIRECTORUL : Deschide-o ! 

COMISARUL ; Deschide-o ! 


(Recuziterul începe să desfacă scindurile, 
şi după ce scoate nişte paie se vede al 
treilea capac.) 

REGIZORUL ASISTENT (care a urmărit 
cu înfrigurare, sare în sus): Farsă ! Am 
spus cu... Ladă-n ladă și la mijloc o 

pisică moartă. Pun rămășag. 

RECUZITERUL (care a continuat să 
scoată paiele) : Stati! Uite altă scri- 
soare din aceea veche — pe pergament... 
(O scoate.) 

DIRECTORUL (luind-o) : Tot pe latineşte, 
dar asta se pricepe ușor... ,Silentium ! 
Silentium ! Silentium !“ Asta înseamnă : 
Tácere! Tácere! Tácere! De trei ori 
tácere ! (Se uitá la cei din jur.) 

DOCTORUL: Oamenii maturi cad de 
multe ori în mintea copiilor... Cine face 
farse cunoaște și psihologia umană si 
mizează pe toate elementele de suges- 
tie... Tăcere, tăcere, tăcere! Adică să 
tăcem ca efectul să se producă în plin... 
neaşteptat... 

RECUZITERUL (tare): Să-l deschidem 
şi pe al treilea, domnule director ? 
DIRECTORUL: Sssst! Vorbeşte mai încet, 

că nu-s s 


ACTRITA- -JÜLIETA : Dar deschide-o 


odată, că m-am săturat... Asta-i cul- 
mea !... Îmi vine rău !... 
DIRECTORUL: Doamnă, dacă nu vrei 


să stai liniştită si să asişti in liniște, 
te rog să te retragi la cabină. Sîntem 
destul de enervati ca să mai asistăm şi 
la alte scene. Farsâ, nefarsâ, e un mo- 
ment pe care eu vreau să-l creez păs- 
trind indicatia : Tăcere ! Tăcere ! Tà- 
cere! Mà enervează si pe mine destul, 
ca sá má opresc la mijloc si sá nu 
merg pînă la capăt. Nu-ţi închipui cred 
că ar putea cineva răbda să nu deschidă 
şi al treilea capac... Să tăcem deci si. 
dă-i drumul, deschide-l ! 

(Pecuziterul începe să deschidă al treilea 

capac. Сіпа de-abia a mișcat o scindurâ, 

se aude vocea lui Ferrucio din cușcă.) 

FERRUCIO : Asta-i păcăleală !... Porca 
miseria ! 

DIRECTORUL (тоў): 
de treabă ! 

RECUZITERUL (care se opreşte): Să 
deschid mai departe ? 

COMISARUL (enervat) : În numele legii, 
deschide ! (Toți sînt cu atenția foarte 
sporită. Recuziterul, care a desprins toa- 
te scindurile de sus, le dă pe toate jos, 
deodatá.) 

REGIZORUL ASISTENT: E un balot. 
un oni legat cu fringhii. Trebuie des- 


COMISĂRUL : Taie fringhiile, domnule, 
ierdem vremea 

RECÜZ ZITERUL (cáutindu-se) : Un cuţit... 
Dati-mi un cuţit... 

DIRECTORUL : Un cuțit. Cine are un 
cuțit 7 

REGIZORUL ASISTENT  (cáutindu-sc) : 
Eu n-am. Mă duc să cer portarului, 
că el are la bucătărie. 

COMISARUL : Ce naiba, domnilor, n-are 
nimeni un cuţit, un cutitas ? 

ACTRITA-JULIETA : Pumnalul ! Romeo, 
uite, ai pumnalul la costum. 

ACTORUL-ROMEO (scofindu-l): Inutil. 
E de lemn. 

FERRUCIO (scojind mina din cușcă): 


Uite cá am cu... ($i arată un cujilaş 


mic.) 

DIRECTORUL : Şi de ce taci ? Eşti ne- 
bun ? Dă-l încoace, (la cujitaşul şi-l dă 
recuziterului.) 

RECUZITERUL ( privind cu[itagul) : 
Aoleu ! Âsta-i bun de tăiat „broaște. Nu 
tai frînghiile astea nici pînă mîine.. 

FERRUCIO (revoltat) : E Ë lingen ! L-am 
ci chiar ieri. Poţi să te bărbiereşti 
cu el... 

DIRECTORUL: Hai, domnule, odată... 


Încearcă ! Auzi că taie! 


Ferrucio ! Vezi-ti 


(Recuziterul începe să taie [ringhiile.) 


REGIZORUL ASISTENT: Pe-o mie de 
lei că vine alt capac. 

DIRECTORUL : Dacă mai scoţi o vorbă, 
te dau afară, nenorocitule ! (Recuziterul 
a reuşit să taie fringhiile şi acum des- 
pică sacul.) Umblă încet cu cuțitul să 
nu atingă ceva... 


(Recuziterul a crăpat sacul pe care-l 
dă la o parte şi se vede un strat de 
vată. Se apropie cu toții, pipăie şi în- 
cep să tragă din vatâ. Recuziterul, sco- 
(ind o bucată mai mare, cam de la 
mijloc, exclamă.) 


RECUZITERUL : Doamne! O mînă! O 
mînă de om! 

COMISARUL (luindu-şi meseria in pri- 
mire): Stati pe loc... Nu se mai atinge 

nimeni! Daţi-vă la o parte! Nu! 

Înapoi ! 

(Se apropie numai el, şi, începînd să dea 
jos vata, bucată cu bucată, descoperă două 
superbe corpuri, în mărime naturală, ți- 
nindu-se de mînă şi reprezentind pe Ro- 
meo şi Julieta, în minunate costume. Sînt 
amindoi de o frumuseţe răpitoare.) 
REGIZORUL (care se apropie pe furis 

şi- i atinge cu mina): Parcă stau gata 

să vorbească. 

COMISARUL (dindu-i peste mînă): Nu 
pune mîna, domnule ! 

DOCTORUL (apropiindu-se): Îmi dați 
voie... 

COMISARUL : Nu... încă nu... Să vedem 
întîi despre ce este vorba. 

DOCTORUL : Sint medic, domnule co- 
misar.. 

COMISARUL (retrâgindu-se politicos) : 

ardon, scuzati... Poftim... 

DOCTORUL (se apropie şi examinează, 
pipăind feţele şi căutînd să miște pleoa- 
bele): Sint două păpuși de ceară, admi- 
rabil executate... 

DIRECTORUL : Ce splendoare ! 

RECUZITERUL (mut de admirație) : Aşa 
o Julietă n-avem noi la spectacol, dom- 
nule director ! 

ACTRITA-JULIETA (sărind arsă) : Ce-ai 
spus? Şi dumneata te-amesteci? Si 
dumneata iti dai părerea ? 

RECUZITERUL : Spuneam si cu aşa... ca 
om... la priviţi ce frumuseţe. S-o mă- 
ninci, nu altceva... 

ACTRITA-JULIETA (cu dispreţ): Fru- 
museţe ! Ştii dumneata ce-i frumu- 
sete ?!! 

DIRECTORUL : Degeaba te superi. E fer- 
mecătoare ! Aşa am visat-o totdeauna 

e Julieta. 

ACTRITA-JULIETA : Gusturi... O fetiş- 
cană ca oricare... Ce legătură are ea 
cu Julieta pe care o joc cu... Julieta 
lui Shakespeare... 

DIRECTORUL: Are legătură. Shake- 
speare, cînd a scris piesa, pe cine-a 
avut în faţa ochilor? Pe tine sau pe 


dinsa ? 

ACTRITA-JULIETA : Nici mâcar nu co- 
respunde cu textul. Julieta trebuie să 
fie blondă... Julieta trebuie să fie plă- 
pindâ, gingaşâ... uite-aşa... şi ca are O 
figurâ energicâ, voluntarâ... Nu e deloc 
tipul care rezultâ din text... 

FERRUCIO (din cușcă, ieşind afară, vio- 
lent): E tipul adevărat de italiancâ. La 
Verona toate fetele sint ca ea.. (Plin- 
gind.) Ce bine seamáná con la mia 
sorella. O cara mamma ! O bella Ita- 
lia ! O sole mio! 

DIRECTORUL : Ce ai, Ferrucio ? 

FERRUGIO : Nimic, domnule director. 

Mi-am adus aminte de sora mea, care a 
murit otrăvită... Seamănă cu ea... 

DIRECTORUL : Bine, bine, să lăsăm as- 
tea acuma... 

ACTORUL-ROMEO : Ei, acum cred că 
v-aţi răcorit... V-aţi liniştit! Ai primit 
în ladă două manechine minunate şi 
punct. Dă ordin să le scoată si să le 
pună afară, în vitrina teatrului. Lumi- 
nează-le frumos şi vom avea o reclamă 
de zile mari. Așa ceva n-ar putea să 
facă nimeni la noi în ţară... Sînt o 
capodoperă... Zic, să le pui chiar aşa 
cum sînt... Sub el, scrii pe-un carton 
numele meu, și sub ea, numele minuna- 
tei noastre prietene. 

ACTRITA-JULIETA: Da, asta ar fi o 
idee bunâ. Dar cu o conditie. Sâ-i scoa- 
teti peruca asta brunetă şi să-i facă o 
perucă blondă la fel cu asta, ca să se- 
mene cu mine... la staţi! Am o idee... 
Ce-ar fi să-mi schimb rochia cu a ei. 
E foarte frumoasă. Domnule regizor, 
cheamă te rog croitoreasa... 

ACTORUL- ROMEO : Eu nu. Îl prefer 
e al meu... E mai de teatru... Păcat că 
-au îmbrăcat cu un costum autentic... 
Nu face efect. Teatrul e altceva... 

CROITOREASA : Da, doamnă ! 

AGTRITA-JULIETA : la vezi tu, dragă, 
n-am putea să schimbăm rochiile? Să 
i-0 pui ci pe-a mea şi s-o îmbrac eu 
e aceea ? 

CROITOREASA (scoate repede metrul şi 
măsoară talia manechinului): Nu se 
poate, doamnâ... are la talie cincizeci şi 
cinci... şi dumneavoastră aveţi optzeci... 

ACTRITA-JULIETA : Păcat... Mi-ar fi 
stat foarte bine... 

CROITOREASA : Mai aveţi nevoie de 
ceva ? 

DIRECTORUL : Cum stai cu costumele ? 

CROITOREASA : Stau bine ! Mai trebuie 
să întăresc la spate chiloţii domnului 
Romeo, si-s gata. (Jese.) 

ACTORUL-ROMEO: Orice s-ar spune. 
Viaţa-i una, teatru-i alta. Cum ar pu- 
tea, pe scená, sá joace rolul meu, un 
báietandru ca ăsta... Adis n-are nici 
optsprezece ani... Şi ea... n-are nici 
paisprezece... E posibil ? 

DIRECTORUL (luînd repede textul de la 
Ferrucio, citeşte) : „Mama: Ascultă... 
Fata începe să se mărească... Doica : 
Știu, cum să nu-i ştiu eu vîrsta !?! 

Ar trebui să fiu uitucă... Ani, în 
Capăt nici paisprezece n-are.. 

AGTRIȚA- JULIETA : Si ti se pare că eu 
nu arăt vîrsta rolului? Nu te uita la 
mine de aici de pe scenă... Să te duci 
în sală, la spectacol, cînd sînt grimată, 
fardată, cu peruca pe cap... şi sînt 
aprinse reflectoarele.. Am o cutie de 

„Ѓопа de teint" tocmai de la Holly- 
wood... Iluzia, dragă directore, iluzia... 
Noi aici nu vindem publicului reali- 
táti.. vindem iluzii... 

DIRECTORUL : Să nu fie numai o iluzie 
a ta... Citește ziarele... Au și început să 
te ia în primire... Eu n-am avut înco- 
tro, pentru că ai adus banii... dar presa 
nu vrea să stie... Ai citit „Ecoul teatral“ 
de ieri ? 

ACTRITA-JULIETA: Nici nu-mi pasă. 
Acolo e unul care a vrut ceva si eu 
l-am refuzat. Ce scrie ? 

DIRECTORUL : Scria că faimosul Institut 
de frumuseţe la care te aranjezi tu a 
chemat un mare epidermist ca să-ţi în- 
tărească pielea de lingă ureche... Zice 
că nu mai suportă o nouă cusătură... 

ACTRITA-JULIETA : Idiot. Ai face 
bine să nu mai citeşti toate porcăriile 
din presă. Calomnii plătite de dușman- 
cele mele... 

ACTORUL-ROMEO : Totuși, n-ar fi rău 
dac-ar fi evitate... Domnul care scrie 
poate fi potolit cu citeva bancnote... 
Nu de altceva... dar se răsfrînge și asu- 
pra mea... Eu am bănuit că are să se 
intimple astfel. Birfeala a început, dar... 
Pentru motivul acesta am evitat întot- 
deauna să joc piese cu prună... 

DOCTORUL : Piese cu ce? 

ACTORUL-ROMEO : Cu prună. Aşa le 
spun eu la piesele acestea unde ambele 
roluri principale sînt egale. Ştii? Ca 
la o prună cînd o rupi în două jumă- 
тап... Dacă într-una din ele găsești un 
vierme, o svirli şi pe cealaltă... 

ACTRITA-JULIETA : Te rog să-ţi ex- 

lici metafora. 

ACTORUL-ROMEO: E fără explicaţie... 
Desemn fără cuvinte... 

ACTRITA-JULIETA (са la piață): Şi 
dumneata crezi că mie-mi place să joc 
piese cu „prună“? Viermele e în pi- 
cioarele dumitale... Mă sufocă salicila- 
tul cînd te-apropii de mine! Romeo cu 
şoşoni ! 

ACTORUL-ROMEO : Reumatismul meu e 
la picioare... nu la „figură“. 

ACTRITA-JULIETA : Ninon de Lenclos 
a fost frumoasă pînă la optzeci de ani... 

ACTORUL-ROMEO: Da, dar avea si ea 
un necaz, şi-a lăsat o cugetare: „Dum- 
nezeu a făcut o greșeală... trebuia ca 
ridurile la femeie să se facă numai la 
cálciie*... 

DIRECTORUL: E posibil să existe pe 
lume atîta lipsă de bun-simţ? E nevoie 
de contraste pentru a se detașa un lu- 
cru frumos? E atît de lipsit de forță 
un lucru frumos încît nu poate anula 
urdorile dinprejur ? În clipa aceasta în- 
teleg pe acela care-a cîrpit două palme 


unuia care-şi sufla nasul privind pe Ve- 

nera din Millo ! 

COMISARUL : Domnule director... după 
cîte văd aţi trecut la treburile dum- 
neavoastră de casă... Cred că nu mai 
este nevoie de prezenţa mea... Aţi văzut 
şi dumneavoastră. Nu e nici un „caz“. 

DIRECTORUL : Da... bine faci, domnule 
comisar. Se pare că instinctul dumitale 
funcţionează mai sănătos decit... ratio- 
namentele... dumnealor... Îţi mulţumesc 
şi te rog să mă ier(i că te-am deranjat. 

COMISARUL : Nu face nimic. Mi-a fă- 
cut plăcere să viu și eu pe „scenă“. Zic, 
totuși, să-i puneţi la răceală... Ceara, 
ştiţi, se topește si curge... Păcat ar fi... 

DIRECTORUL : Ai dreptate... Asta e o 
idee bună. lartă necazul. 

COMISARUL : Nici un necaz. Datoria 
noastră e să venim nu numai acolo 
unde s-a executat faptul, ci si acolo 
unde poate fi prevenit. La dumneavoas- 
tră n-a fost cazul, căci... se vede... nu 
e vorba de persoane... Sint manechine... 
Şi la păpuşi vă pricepeti dumneavoas- 
tra mai bine ca noi. Và salut... (lese.) 

ACTRITA-JULIETA : Ei... acuma cred 
că închidem panorama... V-aţi lămurit. 
Trimiteţi momiile în vitrină și daţi dru- 
mul la treabă... Eu am băgat bani în 

iesa asta... 

ACTORUL-ROMEO : Domnule director... 
Presimt... Presimt cá voi avea o criză 
de sciatică și cá nu voi putea juca 
poimiine... Ar fi bine să căutaţi o du- 
blură... 

ACTRITA-JULIETA : Vrei să fugi? 
Atunci va trebui să dai înapoi toţi ba- 
тїї pe care i-ai luat si să plâteşti despă- 
gubiri. 

ACTORUL-ROMEO : Sciatica mea poate 
fi oricînd constatată de medic... așa că, 
e un caz de forță majoră. Cit priveşte 
banii, ar fi bine să nu pomeneşti mereu 
de ei... Ştiu precis de unde vin... așa că... 

ACTRITA-JULIETA : Mizerabile! In- 
fectule ! 

(Se aude deodatâ o muzicâ in culise.) 
DIRECTORUL: Dar ce-i asta? 
REGIZORUL ASISTENT: A venit or- 

chestra sâ repete. leri n-au putut ter- 

mina repetitia, c-a lipsit şi trompeta şi 
flautul. 

ACTRITA-JULIETA : Ai să dai socoteală 
de toate insinuările pe care le faci... 
ACTORUL-ROMEO : Aş fi dat, bucuros, 
soţului dumitale... dar a murit săracul 
de zece ani. A băut o cafea şi-a mu- 

rit... Parc-aşa au scris ziarele... 

ACTRITA-JULIETA (fipind): Eşti um 
calomniator ! Soţul meu era cardiac. 

ACTORUL-ROMEO : Se poate. Ţi-a mai 


rămas ceva din cafeaua aceea ? 

ACTRITA-JULIETA (scenă de isterie): 
Nu mai pot suferiii... Luaţi bestia din 
fata mea ! Daţi-l afară din teatru ! Tri- 
miteti-l să joace la circ ! La bilci! 
(Recuziterul şi Regizorul stau tot tim- 

pul pe lingă manechine. Doctorul ascultă 
cearta. Directorul se plimbă prin fund, 
meditind... Regizorul, care s-a apropiat 
cel mai mult, caută în punga lui Romeo 
şi găsește un flacon. Emojionat, îl arată 
recuziterului, care-i face semn să-l dea 
pâpuşilor să-l miroase. De emoție uită 
să agite flaconul şi începe să-l treacă pe 
sub nasuri...) 

ACTORUL-ROMEO: De ce-ţi pierzi 
cumpătul ? Chiar la circ sau la bilci 
dacă joc... tot artă fac. Dar tu, dacă nu 
prinzi pe unul cu bani să te sustie, ce 
faci? Nu mai esti tînără, ca s-o începi 
de la capăt. Doar strada... Trotuarul... 
cu preţ redus... 

ACTRITA-JULIETA : Domnule director... 
dacă individul acesta mài rămine o 
clipă în faţa mea... eu dau foc teatrului. 
E salariatul meu. Eu îl plătesc... Toţi 
trăiţi din banii mei... Cheamă oamenii 
să-l dea afară... Afară ! 

ACTORUL-ROMEO: İntii am să fumez 
o ţigară și pe urmă am să plec singur, 
ca să respir puţin aer curat. (Se așază 
pe scaun şi aprinde o țigară.) 

ACTRITA-JULIETA : Acuma să ieși ! În 
clipa aceasta ! N-ai voie să fumezi pe 
scenă... (Strigă.) Pompier ! * 

ACTORUL-ROMEO: Degeaba strigi. 


Nu-i pe scenă. L-am trimis cu pinâ la 


oşta. ç 
ACTRITA-JULIETA : leşi! leşi! Că mâ 
scoţi din minţi! (În clipa aceasta cele 
două manechine tresar şi se mişcă. Des- 
chid ochii, se privesc, işi surid şi co- 
boară din ladă... Regizorul, recuziterul 
şi doctorul rămîn impietriği... Directorul, 
care e prin fund, n-a observat. Cei doi 
îşi continuă cearta.) leşi că te omor! 
Mizerabile ! (Şi-i cirpeste o palmă.) 
(Actorul Romeo se ridică brusc şi, 
luînd-o de păr, o zgilțiie trintind-o jos. 
Adevára(ii Romeo şi Julieta, văzind scena, 
într-o expresie de imensă groază, se string 
unul lîngă altul şi se retrag spre mijlocul 
scenei. În clipa aceasta, în timp ce Ac- 
trița-]ulieta urlă, directorul vede şi, ca 
nebun, se repede.) 
DIRECTORUL (urlind) : Încetaţi ! Opri- 
ti-và ! (Fără glas.) Minune! 

(Actorul Romeo şi actrița Julieta, pri- 
vind, au văzut şi rămîn ca de piatră. La 
о mişcare de înaintare a Doctorului, Re- 
gizorului şi Recuziterului spre ei, adevă- 
ra(ii Romeo şi Julieta fug. Romeo sare 


c 


[9) 


zidul din scenă şi Julieta urcă în casă. 

Cei trei vor să-i urmărească.) 

DIRECTORUL (oprindu-i) : Înapoi! Lă- 
sati-i singuri. Nu vă apropiaţi! As- 
cundeti-vâ pe unde puteţi! 

(Toţi se ascund pe unde pot. Actrija- 
Julieta şi actorul-Romeo işi pun în faţă 
scaunul după care stau ріці. Liniştea în- 
cepe să fie sporită de muzica care dă at- 
mosferă. Romeo sare zidul şi priveşte spre 
balcon. Julieta apare în balcon, speriată. 
Mişcările lor încep să concorde cu mu- 
zica. Romeo o vede şi-i face semn cu cele 
mai elegante gesturi. Ea coboară grajioasâ 
pe scara de fringhie şi, cînd ajunge jos, 
Romeo o cuprinde şi amindoi se sărută 
prelung pe un moment muzical. Actrița- 
Julieta, actorul-Romeo, Directorul şi cei- 
lalfi, prinzind curaj şi văzînd că sărutarea 
se prelungeşte, ies din ascunzători şi se 
îndreaptă spre cei doi, încercuindu-i cu 
cele mai bune intenții. Cînd sînt la doi 
basi de inamoraji, aceştia simt, se des- 
prind şi fug în dreapta scenei, spre ram- 
pă... unde, văzind că nu pot sări în sală, 
se opresc ingrozi[i. Grupul înaintează spre 
ei ca pentru a începe o explicație, dar 
cînd se apropie, cei doi fug ingroziji în 
stînga scenei...) 

DIRECTORUL : Cum s-au trezit ? 

REGIZORUL ASISTENT : Eu le-am dat 
să miroase... 

DIRECTORUL : Şi n-ai agitat flaconul ? 

REGIZORUL ASISTENT: Nu... am ui- 


tat... 

DIRECTORUL : Nenorocitule... i-am pier- 
dut... Nici n-aud si nici nu vor mai 
putea, sărmanii, să scoată un cuvînt... 


(Se îndreaptă încet spre ei, ca spre o 
pasăre pe care vrei s-o prinzi. Julieta vä- 
zindu-i că se apropie, scoate repede o 
sticlutá şi bea tot conținutul. Grupul se 
opreşte înmărmurit. Julieta se împleti- 
ceste, dar Romeo o ia în brațe şi-o duce 
de-o așază pe piatra din mijlocul scenei. 
Julieta îl mai тїп йе o dată si, sárutin- 
du-l, moare... Romeo, îndurerat, se des- 
prinde şi, ca nebun, priveşte în dreapta şi 
în stinga... Văzind grupul, porneşte spre 
ei cu ochii mâriji de furie... Grupul se 
retrage pe măsură ce Romeo ajunge în 
dreptul fiecăruia... Ultimii pe care-i vede 
sînt cei doi actori... O revoltă puternică îl 
face să-și astupe fața cu mîinile şi, cu 
paşi şovăitori, se îndreaptă spre piatra 
unde Julieta e moartă... O priveşte şi, 
scoțind pumnalul, şi-l infige in inimă, 
imbrâjişindu-şi iubita, ca să moară înlăn- 
(uit de ea... Muzica a urmărit toată ac(iu- 


nea.) 
DIRECTORUL: Au murit a doua oară! 
R A 1 N A 

„OMUL CARE ŞI-A PIERDUT OMENIA" de Horia Lovinescu 
la Teatrul „C. |. Nottara“ * 


Dacă, în Moartea unui artist, Horia Lovinescu aborda problema răspunderii din 
punctul de vedere al omului de artă, în piesa reprezentată pe scena Teatrului „С. I. 
Nottara“, el îl situează în centrul dezbaterii ре omul de ştiinţă. Chiar din motto-ul pus de 
autor în fruntea textului (din mesajul asupra primejdiei exploziilor nucleare, adresat 
in 1950 de A. Einstein savanților italieni) reiese că, sub forma de „mister modern“ cu 
referiri directe la legenda Meşterului Manole, Horia Lovinescu işi propune să trateze, 
de fapt, aspecte actuale ale vieții contemporane. Avînd în faţă cuvintele marelui savant 
(„Omul de ştiinţă trebuie să se lase tirit ріпа la un nivel atit de jos? Oare n-a uitat el 
propria sa responsabilitate şi demnitate, urmărind intenţii orientate in mod unilateral spre 
intelect ?*), ne e clar cá în tragedia lui Manole, eroul principal al piesei, se intenţionează 
oglindirea tragediei acelor oameni de știință preocupaţi exclusiv de cercetarea abstractă 
şi indiferenți față de scopul și condiţiile în care pot fi folosite descoperirile minţii lor. 


/ * Regia: Dan Nasta. Scenografia: Mircea Marosin. Distribuţia (in ordinea intrării în scenâ): 
Nicolae Gafton (Cintâretul) ; «Dan Nasta (Elonam) ; Lupu Vasile (Sclavul I); Ion Popa (Sclavul 11) ; 
George Constantin (Manole) ; Vasile Lucian (Soldatul I): Emil Giuan (Soldatul II); Constantin Vintilă 
(Soldatul III) ; Alexandru Clonaru (Arhitectul I); Tony Zaharian (Arhitectul II); Ion Siminie (Arhitectul 
HI); Radu Dunăreanu (Bătrînul sclav); Val Săndulescu şi Ludovic Antal (Învățătorul) ; Mihnea Moisescu 
iSclavul fugar); Cristea Avram (Vinâtorul) ; Nucu Păunescu (Hoţul 1); Mircea Anghelescu (Hoţul II): 
Dan Nicolae (Hoţul Ш) ; George Buznea (Hoţul IV) ; Petrică Popa si Ion Siminie (Hoţul V); Ion Pune2 
(Demonul crainic) ; Grigore Anghel Seceleanu (Demonul lăcomiei) ; Alexandru Clonaru (Demonul minciunii) : 
Emil Giuan (Demonul crimei); Petrică Popa (Demonul avaritici) ; Mihnea Moisescu, Vintilă Constantin 
lon Popa (Mai multi demoni); Vasile Lucian (Demonul trufiei) ; Al. Ciprian (Demonul urii) ; George 
Trestian (Un demon bătrîn) ; George Negoescu (Un individ timid); Dody Caian-Rusu (Cocheta) ; Valeriu 
Arnăutu (Drâcuşorul) ; Niculescu Cadet (Un individ curios) ; Cornel Elefterescu (Un individ din coadă); 
Constantin Guriţă (Alt individ din coadă) ; Tony Zaharian Use pirpiriu) ; Lucian Dinu (Un individ 
de treabă) ; Laurenţiu Maricel (Tînărul) ASandu Sticlaru (Călăul) ; Petrică Popa si Dinu Lucian (Ajutorul) ; 
Magdalena Buznea (Femeia); Grigore Anghel Seceleanu (Bărbatul); Mircea Anghelescu (Băiatul) ; Cris- 
tina Tacoi (Fata); Vasile Lupu (Bâtrinul) ; Stefan Iordache (Omul mare negru); Ioana Manolescu 
(Liza); Florin Stroe (Fiul); Stefan Radof (Tatăl). Mai participă la ansamblurile corale şi de panto- 
mimă : Eugenia Bosinceanu, Magdalena Buznea, Geta Cibolini, Coca Enescu, Nana lanculescu, Cristina 
Tacoi, Paula Tudor, Rodica Sanda Tutuianu, Mariana Vincze, Mircea Anghelescu, Valerih Arnăutu, Cris 
іса Avram, George Buznea, Al. Clonaru, Grigore Constantin, Radu Dunăreanu, Cornel Elefterescu, ion 
Enache, Ștefan Iordache, Maricel Laurențiu, Vasile Lucian, Vasile Lupu, Mihnea Moisescu, Enache Manea, 
Paul Nadolski, M. Pruteanu, George Păunescu, Ion Popa, Petrică Popa, Grigore Anghel Seceleanu, George 
Sirbu, George Ţurcanu, Tony Zaharian. ч 

„Turnul lunii“ se vrea expresia unui asemenea produs al geniului omenesc, că- 
ruia acest nou Meşter Manole i-a închinat toată viaţa, izolîndu-se de lume, părăsindu-și 
soţia iubită, ducind o existenţă ascetică, obsedat doar de reușita semetei sale construcţii. 
Elonam, nume răsturnat al lui Manole, reprezintă imaginea sa deformată, caricatura 
ideilor lui, aplicate deliberat în scopul înrobirii oamenilor, al distrugerii vieţii si fericirii 
pe pămînt. Sensul simbolic al prăbuşirii giganticei construcţii devine de asemenea clar 
în momentul în care bâtrinul dascăl îi aminteşte lui Manole că, în calculele sale, a 
pierdut din vedere esentialul („piatra unghiului“, cum se spune în text), și anume, că 
nici o descoperire, oricît de grandioasă ar fi, nu rezistă decit dacă e pusă în slujba 
oamenilor. lar întreaga parabolă a omului care, neglijind această „piatră a unghiului“, 
şi-a pierdut omenia, descrie în faţa spectatorului drumul eroului spre descoperirea ma- 
relui adevăr. Golgota laică urcată de Manole de-a lungul numeroaselor tablouri îi pri- 
lejuiește lui Horia Lovinescu demonstrarea unei bogate palete de mijloace dramaturgice, 
încă nefolosite de el pînă acum. Aici, autorul Citadelei sfárimate şi al Morţii unui artist 
dă friu liber fanteziei sale, incisivitâtii sale polemice, pe un fond de autentică poezie 
dramatică. Lectura textului oferă certe satisfacţii literare. Există o nobleţe a tragicului, 
tocmai pentru că e exprimat cu sobrictate, o concentrată forță dramatică a replicii, fie 
că e vorba de tablouri ca acela dintre Manole și fiul său, fie de ampla desfăşurare 
din Cetatea fără soare sau larmarocul păcatelor. Scurtul tablou intitulat Omul mare 
negru, sau Hoţii, contrapunctează fiorul tragic cu o ironie subtilă, ce crește pînă la 
satira violentă. Impresionante sînt bocetele, blestemele, inspirate din poezia populară si 
recitate de grupul de robi sau de cintăreţul popular, care comentează coreutic tragedia. 

Poate că în nici una din piesele sale, Lovinescu n-a apărut atit de divers în 
mijloace. Împletind realismul clasic al unora dintre tablouri (Fiul) cu grotescul altora 
(larmarocul păcatelor), cu eseul dramatico-filozofic (Hoţii, Omul mare negru), el a 
căutat o expresie plastică pentru a oglindi în peregrinările eroului său urcușul tragic 
al unei conştiinţe umane. Mi-a plăcut să văd, în tablourile atit de variate ale piesei, tocmai 
reflectarea unor imagini ale conştiinţei lui Manole, tulburate pinâ la coşmar, pentru a 
ajunge la împăcarea finală în simpla casă de ţărani şi la moartea sa senină, în mo- 
mentul cînd işi dăruieşte viața oamenilor, cînd pomii încep să rodească și soarele să 
apară peste lume. Am regăsit în imaginile acestui drum sublimarea atitor împrejurări 
trăite de omenire, în lupta sa de a ieși din preistorie, tragedia omului sub fascism, 
dezumanizarea lumii capitaliste, polemica vehementă cu ideologia nimicniciei și a crimei, 
cu tot ceea ce schilodeşte viaţa. Interesant nu numai din punct de vedere al ideii, dar 
şi ca realizare scenică, e simbolul Omului mare negru, trecerea de la marea scenă a 
înfruntării lui Elonam și a condamnării sale la întilnirea cu Omul mare negru. Replica 
dată eposului popular, care vede în cel ce a furat soarele o forţă supranaturală, exte- 
rioară, prin crearea unui simbol al neputinței omului, intruchipatá în indiferentul şi 
plictisitul paj, este de un inedit surprinzător. Manole, şi cu el împreună spectatorul, 
descoperă aici o idee profundă, aceea cá important este de a înfrunta propria inerție, 
de a trece la acţiune, că omul е capabil să sâvirşeascâ această minune asupra sa însuşi. 

Şi acum, cîteva observaţii pe marginea temerarei încercări de sinteză filozofico- 
artistică a lui Horia Lovinescu, observaţii izvorite din faptul că piesa este tratată într-o 
manieră care situează acţiunea înafara unor împrejurări istorice concrete. De aci se nasc 
unele confuzii alimentate şi de prezentarea lui Manole nu numai ca om de știință, dar 
şi în calitate de conducător. Reiau aici o părere pe care am impârtâşit-o autorului încă 
de la lectura manuscrisului, şi anume că, situindu-şi eroul în această dublă postură, Horia 
Lovinescu riscă să contrazică chiar premisa iniţială a piesei, din acest moment intenţiile 
lui Manole nemaifiind orientate, ca să folosesc motto-ul din fruntea lucrării,’ „unilateral 
spre intelect“. El devine astfel un tiran, care-şi inrobeşte supușii, de dragul unei construcţii 
ambitioase, de dragul puterii, iar Elonam apare doar ca un executant al acestor scopuri 
inumane. Care ar mai fi atunci sursa tragicului ? Că este izgonit din cetate? Că tronul îi 
este uzurpat de un alt tiran ? Dar poate oare, în condiţiile chiar numai sugerate de para- 
bola piesei, să ajungă un om de ştiinţă cinstit la conducerea unui asemenea stat? În celebra 
sa piesă Fizicienii, Dürrenmatt abordează în fond aceeași temă, demonstrind imposibi- 
litatea omului de știință de a se sustrage dominaţiei marilor trusturi de armament. Pe 
alte coordonate și cu altă perspectivă, tragedia lui Manole nu apare mai puţin zgu- 
duitoare decît aceea a fizicienilor, bineînțeles în ipoteza în care el însuși ar fi o victimă 
a lui Elonam, ca si oamenii împolriva cărora, fără voia sa, se întoarce rodul gîndirii 
sale. Dar numai în această ipoteză. 

Tot din cauza caracterului atemporal si aspatial al acţiunii şi a dublei calităţi 
atribuite eroului principal, se poate isca și o altă confuzie, ca aceea dintr-un articol 

George Constantin (Manole) și Ioana Manolescu 

semnat chiar în programul teatrului, de către Petre Luscalov, care scrie, că la un moment 
dat „planul problematic părăseşte orbita lumii capitaliste și se dezvoltă — simbolic, firește — 
pe orbita realităţii noastre socialiste“. Or, dacă e evident că un om de știință cinstit nu 
poate deţine puterea în condiţiile lumii capitaliste, e tot atit de evident că un stăpîn 
de sclavi nu poate fi conducător în lumea socialistă. De altminteri, intimplârile piesei lui 
Lovinescu (cu aluzii directe la societatea capitalistă, la exploatare, isterie războinică, 
fascism) nu pot avea nimic comun cu o societate de oameni liberi, condusă de partidul 
comuniștilor. 

lată de ce, cred, ar trebui înlăturată sursa unor asemenea confuzii. Astfel, lucra- 
rea lui Horia Lovinescu se va închega fără echivoc, pe linia unui cald mesaj umanist. 


V. v oos 


Prin problematică si factură, Omul care şi-a pierdut omenia poate prilejui un 
mare spectacol. Realizarea scenică a textului presupune însă învingerea unor dificultăţi 
din cele mai serioase pentru orice colectiv. Aici nu e vorba numai de numărul perso- 
najelor, dar şi de faptul că fiecare rol, chiar cel mai neînsemnat, trebuie să sune in 
țesătura piesei ca solo-ul unui instrument într-o orchestră simfonică. Între protagonişti 
și masă există o permanentă interferenţă, aceasta din urmă avind de jucat un rol ase- 
mănător cu al corului într-un amplu oratoriu. Pentru reușita deplină a spectacolului e 
nevoie deci, în afară de cei doi interpreţi principali (Manole-Elonam), de mari actori 
în personaje ce apar uneori doar într-un singur tablou si de o expresivă și continuă 
participare a maselor în scenă. Transpunerea scenică presupune un ridicat nivel intelec- 
tual al întregului ansamblu şi, totodată, un accentuat caracter popular. Stilul lucrării 
cere tuturor o gamă de joc variată și nuanţată, de la recitarea aproape imobilă, de 
cea mai mare simplitate, și ріпа la momente ce ating grotescul. Sint condiţii ce mi se 
par indispensabile pentru ca jocul simbolurilor să transmită spectatorului, cu claritate 
și cu întreaga lor forţă dramatică, ideile piesei. 

Pe scena Teatrului „С. 1. Nottara“ textul și-a găsit o valorificare limitată la 
emofionante prin dramatismul lor, dar fără a reuși să comunice, în întregul său, 
un autentic fior tragic. Spectacolul e marcat prin lipsă de unitate, fiind lucrat mai mult 
pe secvenţe izolate și dominat de un amestec hibrid al stilurilor. 

În componentele spectacolului pus în scenă de Dan Nasta sint idei frumoase. 
Astfel e cadrul plastic obţinut de Mircea Marosin prin manevrarea citorva birne cenușii, 
sau muzica de scenă compusă de Aurel Stroe (în special partitura cintâretului popular, 
din păcate însă golită de dramatism prin interpretarea lui Nicolae Gafton, care nu a 
dat expresivitate scenică ideii muzicale). Plină de nobleţe e prezența în rolul titular 
a lui George Constantin. Mai ales pe măsură ce eroul descoperă sursele erorii făptuite, 
Constantin transmite acea caldă umanitate atit de proprie personalităţii sale artistice, 
culminînd în tabloul final. Dar drumul spre umanizare e adesea simplificat pînă la 
monotonie şi absenţă. Și doar Constantin e capabil de o atit de mare varietate de 
mijloace de expresie! Emoţionantă, apariţia Ioanei Manolescu, ca şi momentul intens 
dramatic al Magdalenei Buznea ; inteligent si spiritual, Stefan Iordache (întreaga scenă 
a intilnirii între Manole şi Omul mare negru e admirabil jucată). Minuţios lucrată, ex- 
primînd precis sensul personajului, mai ales prima parte a rolului Elonam (Dan Nasta). 
Cu toate aceste reușite, imaginea globală nu se încheagă într-o tensiune continuă, miş- 
carea scenică e adesea exterioară şi mecanică (larmarocul păcatelor), tabloul Hoţii e 
confuz, si asta duce la diminuarea violenţei sale polemice. Desigur că aici si textul pune 
serioase probleme în faţa realizatorilor, cele două tablouri fiind oarecum înafara acţiunii 
dramatice propriu-zise, reprezentînd mai mult elemente de eseu filozofico-dramatic, ex- 
primate printr-o metaforă destul de complicată pentru marele public. 

O problemă dificilă a constituit-o realizarea scenelor de masă, de însemnătate 
primordială în spectacol. Cu tot efortul de disciplinare a corului vorbit și a mișcării, 
participarea acestui personaj colectiv ë convenţională. 

Ca să închei: cred că spectacolul Teatrului „С. I. Nottara“ reprezintă o expe- 
riență demnă de apreciat pentru munca şi devotamentul întregului aparat artistic si 

tehnic al teatrului. Chiar dacă lucrarea lui Horia Lovinescu nu şi-a găsit realizarea 
deplină, s-au obţinut reușite parţiale indiscutabile. Dezbaterea critică, reacţia publicului, 
vor fi de folos atît autorului, în clarificarea unor sensuri, în eventuale concentrări de 
text, deduse din confruntarea cu scena — cît si realizatorilor. 


„NU SINT TURNUL EIFFEL“ de Ecaterina Oproiu 
la Teatrul Naţional din Cluj * 


După atit de apreciatul spectacol realizat la sfîrşitul trecutei stagiuni de Ion 
Cojar pe scena Teatrului de Stat din Piatra Neamţ (din păcate întrerupt din cauza 
transferării la Bucureşti a celor doi interpreţi principali), piesa Ecaterinei Oproiu Nu 
sînt Turnul Eiffel îşi continuă seria la Nationalul clujean, dovedindu-şi trăinicia şi 
într-o altă viziune regizorală, servită de alţi interpreţi, temperamental diferiţi de cei 
dintii. Mărturisesc că ceea ce realizaseră Cojar, Ogâşanu si Eugenia Dragomirescu, în 
plastica Adrianei Leonescu, mi se păruse atît de aproape de text, încît cu greu îmi 
închipuiam un altfel de spectacol. Și iată că echipa clujeană, sub direcţia de scenă a 
Soranei Coroamă, ne-a pregătit o surpriză, dovedind (pentru a cita oară?) ce variate 
pot fi modalităţile de a valorifica o lucrare dramatică, reușite egale depinzind exclusiv 
de talentul, personalitatea şi fantezia realizatorilor. 

De data asta, „drumul vieţii“ celor doi tineri eroi principali (denumiți generali- 
zator, desi nu abstract din punct de vedere al caracterelor, El si Ea) nu mai este înfă- 
tisat ca un perpetuum mobile pe o turnantă. Sorana Coroamă a dat viață metaforei, 
mutînd — dacă mi-e permis să spun aşa — turnanta în interiorul personajelor si 
urmărind mai mult acest drum în evoluţia lor, într-un crescendo psihologic al conflic- 
tului dramatic, de la o joacă de-a viaţa, la implicaţiile grave ale „pseudocomediei“. 

Pornind probabil de la caracterul demonstrativ al textului, în care prezența au- 
toarei se simte mereu în spatele eroilor şi intimplârilor, selecţionate şi conduse în sus- 
ținerea pledoariei sale etice, regizoarea începe spectacolul „la vedere“, în ritmul vioi al 
unei melodii executate de un pianist așezat în fosa orchestrei, şi prezentind publicului 
la rampă, într-un fel de paradă veselă, echipa de actori care vor înfățișa, în momente 
de viață scenică, lumea piesei. Convenţia teatrală este declarată si prin faptul cá, 
exceptind principalii interpreţi, o serie de personaje episodice (bărbaţi, femei, bătrîni, 
copii, voci, gînduri) sînt încredințate aceluiaşi grup de actori — A. Giurumia, Mona 
Mircea, Bucur Stan — care, uneori chiar costumindu-se în faţa spectatorilor, schiteazâ 
cu haz o diversitate de tipuri. Se stabilește deci, din capul locului, între sală și 
scenă, un „joc de-a teatrul“, spiritual şi captivant, de natură să stirnească interesul 
spectatorilor, să-i integreze in spectacol. Se creează o interferenţă între un plan al 
luciditátii şi altul al poeziei dramatice, care ajută pe spectatori să descifreze metafora 
scenică. Şi este un mare merit al regizorului, al scenografului M. Matcaboji și al 
principalilor interpreti (tinerii actori Melania Ursu şi George Mottoi) cá de pe o 
imensă scenă ca aceea a Teatrului Naţional din Cluj, aproape goală (cu rare şi strict 
necesare elemente de decor), reuşesc să transmită pulsul autentic, emotionant al vieţii. 

În spectacolul lui Cojar, drumul celor doi eroi pe turnante în continuă rotire 
sugera o anumită indirjire, un urcuş anevoios, adesea lipsit de bucurii, sentimentul 
implacabilei goane a timpului, care nu te lasă să te opreşti, ci te obligă să mergi, să 
mergi, adesea cu răsuflarea tăiată, chiar și atunci cînd ai impresia că te afli la capătul 
puterilor. Dar turnanta sugera şi un fel de monotonie, o senzatie de cerc închis, greu 
de sfârimat. Tonalitatea spectacolului devenea uneori excesiv dramatică şi prin anumite 
accente grave ale Eugeniei Dragomirescu, ce dădeau, de pildă, replicii: „Oameni buni, 
oameni buni! Opriți-vă pulin! Trebuie să trăim!“ o culminatie concluzivâ, şi asta — 
aşa cum arătam si cu prilejul premierei — deforma oarecum sensul piesei, cu atît mai 
mult cu cit Ogâşanu (inca în asemenea momente cu greu piept temperamentului dra- 
matic al partenerei sale. 

În spectacolul clujean, cei doi interpreti evoluează pe ceea ce numeam la înce- 
putul acestor rînduri „turnanta interioară“, parcurgind o infinitate de meandre sufle- 


š * Regia: Sorana Coroamă. Scenografia: Mircea Matcaboji. Distribuţia: Melania Ursu (Ea): 
George Mottoi (El); Olga Bucătaru (Manti); Ligia Moga (Tanti); Al. Marius (Bătrinul domn). 1а alte 
roluri : Mariana Cornea, A. Giurumia, Mona Mircea și Bucur Stan. 

testi, o alternanță de bucurii și tristeti, pe un crescendo spiritual şi tonic. Tinerii 
intilniti întîmplător pe drumul vieţii se leagă, se ciocnesc, se despart, apropiindu-se 
mereu nu numai de „șoseaua naţională“, dar de propriul lor „drum mare“. Eroinei 1 
se comunică din ce în ce mai pregnant idealul iubitului, iar cuvintele acestuia (.Jubifii 
mei, dragii mei, vă dați seama ce noroc a dat pe capul теи? Sá renasc orașul în care 
m-am născut !“) rásuná ca propria ci descoperire. Drumul spre această descoperire а 
propriei realizări, a propriei fericiri, prin realizarea si fericirea comună, este sugerat 
aici în mod convenţional doar prin cîteva acţiuni fizice ale actorilor, atunci cînd textul 
o cere (schiţarea cîtorva pași, apropiere, distantare, râminere în urmă, mers împreună), 
exprimînd stările sufleteşti corespunzătoare. Melania Ursu, care se afirmă cu primul 
ei rol amplu ca o actriţă de mari si originale posibilităţi, joacă împotrivirea fetei la 
planurile romantice ale băiatului cu un fel de incápátinare copiláreascá. În situaţiile 
mai dificile cărora are să le facă faţă, interpretarea c marcată de o nuanță de auto- 
ironie, iar acel „Oameni buni! Opriţi-vă !“, spus cu o fermecătoare disperare comică, 
se le perfect de replici ca: „Eu n-am vrut nimic... nu vreau nimic... Nimic..", ac- 
centul cázind pe răspunsul unuia dintre personaje: „Păi, fetico dragă, dacă nu vrei 
nimic, de ce încurci, fetico, locul?“ Că regia a urmărit consecvent o perspectivă tonică 
a spectacolului o dovedește si nuanţa mai accentuat lirică a interpretării lui George 
Mottoi, care aduce în scenă, pe lingă luciditate, o doză de poezie cuceritoare izvorită 
din pasiunea sa de a se dărui. Emotia evocării orașului natal, bucuria de a-l vedea 
reconstruit au fost admirabil de sincer jucate, dînd o mare capacitate de convingere 

(El) 


Melania Ursu (Ea) şi George Mottoi 


acestui personaj, care-și găseşte mereu o nouă satisfacţie, cutreierind prin ploaie, prin 
vînt, şantier după șantier, dar lăsînd în urma sa oraşe moderne, viață, bucurie. Mo- 
mentul de maximă intensitate devine acela al distrugerii ,şiloniero-prosperitâtii“, al ne- 
gării drumului facil a modului de viaţă preconizat de Bâtrinul domn (tip excelent 
schiţat de Al. Marius), de Tanti şi Manti (Ligia Moga şi Olga Bucătaru), personaje 
simbolizind mentalitatea încă prezentă a unei lumi apuse. 

Şi totuși... 

Confruntind cele două spectacole atît de diferit reușite, mă gîndesc cit de mult 
s-ar împlini fiecare dacă perspectivei tonic-poetice а celui de-al doilea i s-ar adăuga 
ceva din accentele mai dure ale primului, şi invers. Poate că — cine ştie?! — celui 
de-al treilea spectacol cu aceeași piesă, pe scena Teatrului „Lucia Sturdza Bulandra“, 
atît de izbutitele și originalele interpretări de pînă acum să-i servească pentru a îm- 
pleti mai organic ceea ce face in fond reuşita Turnului Eiffel: o viziune robustă asupra 
unei vieţi cu destule complicaţii și dificultăţi, dar care merită să fie trăită, pentru că 
e străbătută de cea mai umană dintre bucurii: aceea de a şti pentru ce trăieşti 

Acest sentiment s-a transmis poate cel mai mult în bucuria de a juca, în spe- 
cial a celor doi interpreti principali, Melania Ursu și George Mottoi. Ei au reușit să-mi 
lase în amintire imaginea unui tineret lucid, plin de poezie şi umor, comunicind firesc 
— fără ostentatie — puritate şi demnitate omenească. 


Traian Şelmaru 

ANOUILH 
SI 
AAITUL ANTIC 


Primele piese ale lui Anouilh tratau cu indeminare probleme ca izolarea de so- 
cietate a persoanelor sensibile. Dialogul vioi, coborit din romantismul ironic si senti- 
mental al lui Musset, a cucerit degrabă un public sátul şi de drama naturalistă, dar s? 
de experienţele cu adevărat substanţiale ale unui teatru inovator. Culoarea trandafirie 
sau negru-catifelatâ a pieselor lui Anouilh (care este cu siguranță mai mult decît un 
simplu făcător de piese polițiste ca Robert Thomas) stabilea legătura între publicul de 
cultură medie şi o anumită rafinare a literaturii, obișnuia lumea cu probleme mai so- 
fisticate (pierderea memoriei, dragostea snobă, sentimentul absurdului) și cu un limbaj 
mai dezinvolt, ajutorat de paradoxe, aforisme deceptionante si anacronisme glumete. 
Bizuindu-se pe o glorie destul de uşor dobinditâ, Anouilh a trecut şi la atacarea unor 
subiecte mari, ca cele mitologice. 

În Antigona şi Medeea poate fi urmărită atitudinea lui Anouilh faţă de legendă. 
Respectul şi pietatea lui Sofocle, rigoarea moralistă a lui Euripide se destramă, la 
autorul modern, într-o ironie indiferentă, într-un scepticism atoateintelegátor. Un exem- 
plu excelent este corul din Antigona, care comentează întimplările cu o mare nepăsare. 
Dacă la Sofocle corul profită de antract ca să intoneze acea vestită laudă a firii ome- 
neşti, corul la Anouilh se foloseşte de pauză pentru însăilarea, pe un ton ușor, de con- 


Teatrul „С. I. Nottara“: ANTIGONA* si MEDEEA ** de Jean Anouilh 


: * Regia: Mircea Marosin. Decoruri şi costume: Lidia Radian. Distribuţia: Magdalena Buznea si 
Gilda Marinescu (Antigona) н on Marinescu (Creon) ; Stefan Iordache (Hemon); Lucia Mureşan (Ismena) : 
Geta Anghelutâ (Doica) ; Mircea даса (Mesagerul) ; Ştefan Radof (Oșteanul 1); Mihail Pruteanu 
(Oşteanul II); Mircea Anghelescu si Martha Kessler (Corul). 

** Regia: Mircea Marosin. Decoruri şi costume: Lidia Radian. Distribuţia: Eugenia Marian 
(Medeea) ; George Buznea (Jason) #plon Marinescu (Creon); Dody Caian Rusu (Doica) ; Stefan Iordache 
(Mesagerul) ; Mihail Pruteanu (Tînărul). 

versatie, a unor teorii despre deosebirea dintre dramă şi tragedie. Deosebire bizuită 
pe sensul etimologic de „acțiune“ al cuvîntului dramă: aceasta ar fi imaginca zbu- 
ciumului omenesc obişnuit, străbătut de speranţă, în timp ce tragediei i-ar fi rezervată 
aristocrația suferinţei, marile personaje, care merg liniștite spre moarte, minate de un 
resort exact, abia avind puţină vreme să rostească lucruri esenţiale. 

Confundarea tragicului cu precizia morţii simplifică problema veche a destinului. 
Subiectul Antigonei este exact acelaşi ca la Sofocle. Tinăra fiică a lui Oedip este 
condamnată la moarte de Creon, regele Tebei, pentru că s-a încumetat să îngroape, 
contrar ordinelor regeşti, cadavrul fratelui ci, Polinice, dușman al patriei. Moartea 
Antigonei atrage după sine moartea lui Hemon, logodnicul ei și fiul lui Creon. Dar 
pentru spiritualul dramaturg francez, destinul nu prinde formă și măreție din desfă- 
şurarea neînduplecată a intimplârilor, ci acţiunea este anunțată de la început. Cei care 
vor muri îşi cunosc sfîrşitul. Timpul tragediei va fi sortit deci numai dezbaterii argu- 
tioase a morţii, argumentării şi explicării ci eroice. Dacă omitem din discuţie părţile 
mai puţin interesante, dialogurile dintre Antigona şi doică (dialog prea modernizat și 
prea îmbălsămat cu nostalgii rimbaudiene după copilărie), dintre Antigona şi Ismena 
(tern), sau dintre Creon și Hemon (purtător spre public al unor elemente gentile de 
İreudism), din piesă rămîne scena capitală, înfruntarea dintre Creon și Antigona. İncor- 
darea si simplitatea unică a întregii piese vin din genialul decupaj făcut în legendă de 
Sofocle. Explicitarea pînă la capăt a poziţiei lui Creon este însă, în piesa lui Anouilh, 
un merit al autorului francez. Creon încearcă deci, în versiunea modernă, s-o scape de 
moarte pe Antigona. El îi explică, sincer şi răbdător, raţiunile politice — adică ome- 
neşti — ale purtării sale faţă de cadavrele ticâloşilor Eteocle şi Polinice. Antigona însă 
nu se lasă ademenitá, pentru că țelul ei este sacrificiul. 


Dar pasiunea Antigonei lui Anouilh nu se confundă cu pietatea eroinei lui So- 
focle. În dialogul citat, Creon izbutește la un moment dat să o convingă pe Antigona 
de zădărnicia sacrificiului ei în raport direct cu Polinice. O clipă, Antigona pare a re- 
nunta. Dar lauda adusă de Creon vieţii modeste conjugale o exasperează din nou pe 
tinăra setoasă de absolut, de Tot. Sacrificiul Antigonei, îndeplinirea ritualului eroic, 
va fi un refuz al fericirii îndoielnice, bizuite pe concesii şi mici lupte. O rațiune dreaptă 
îl conduce pe Creon: el vrea să stápineascá cetatea in ordine, pentru ca „această lume 
să pară mai putin absurdă“. Dar, deși are mai puţină dreptate umană decît Creon, 


lumea ci abruptă si perfectă, numai sacrificiul total dă sens vieţii. Și totuşi, autorul 
sceptic nu se grâbeşte să-i dea Antigonei dreptate. Mai mult chiar, în desfăşurarea 
piesei, în conflictul cu modestia civilizatoare a lui Creon, Antigonei (în care, la Teatrul 
„Nottara“, sînt alternativ distribuite Gilda Marinescu și Magdalena Buznea) îi revine 
rolul ingrat. Rol care, în interpretarea Gildei Marinescu (a doua oară, după Ifigenia — 
la Teatrul din Timişoara —, pusă in atmosfera tragediei antice), capătă valorile unui 
fericit amestec de ingenuitate și patos, de statuar tragic si frămîntare dramatică, iar în 
cea a Magdalenei Buznea reciştigâ ceva din pasiunea pioasă a vechii Antigone, ea 
compunindu-si personajul cu simplitate și credinţă — jucînd o Antigonă pur tragică, 
supusă destinului — deasupra partiturii excesiv de nervoase a lui Anouilh. În clipa 
crucială a dialogului cu Creon, Gilda Marinescu dă poziţiei lui Creon o ripostă di- 
versă, compusă din placiditate, uimire, dezgust faţă de revelaţiile la care asistă, dar 
şi aspirație violentă spre ideal, în timp ce Magdalena Buznea, cu puţine gesturi, umple 
sacrificiul Antigonei de curátie arhaică şi demnitate rituală. Regia vede in Creon un 
monarh luminat, fantast prin conştiinciozitate şi dragoste ilogică de cultură, purtind 
mantie şi carte, ca Hamlet. Ion Marinescu insufleteşte acest personaj cu o privire blindâ 
şi adincâ, de personaj de roman rusesc. Creon interpretat de el are suflet mai bun 
decît cel al textului: el crede cu adevărat in ratiunile politice şi umane la care mereu 
se referă, fără undele de prefăcătorie şi de cinism ale personajului lui Anouilh. Tot 
peste personajul lui Anouilh este si Ștefan Radof, care, in dobitocia primului oștean, 
introduce note de umor negru brechtian. Lucia Mureșan frapează mai puţin decît în 
Ondine. Nici Doica (Geta Anghelutâ) nu ştie să fie întotdeauna destul de retrasă ; vina 
e a textului. Ştefan Iordache (Hemon) joacă cu prospeţime şi discreţie scena despăr- 
{гї de Antigona. Mircea Anghelescu (Corul) a avut un excelent moment de energie 

Gilda Marinescu (Antigona) și Ion Marinescu (Creon) 


în finalul aspru al dramei. Prezenţa admirabilei altiste Martha Kessler a dat unor pa- 
saje culminante un relief special; toate laudele pentru idee şi pentru interpretă. Mircea 
Marosin a dirijat spectacolul cu nimerită sobrietate. El a căutat să sublinieze elementele 
curat tragice ale textului și să estompeze sentimentalismul nevrotic, din păcate prezent 
în piesa lui Anouilh. Jucînd piesa fără pauză, linia încordării dramatice a ieșit avan- 
tajată (în actul I nu se întîmplă mai nimic), iar marea scenă Antigona—Creon a 
ocupat, aşa cum și trebuie, locul central. Decorul (Lidia Radian), simplu, dar cam în- 
ghesuit, s-a alcătuit din cîteva reflectoare pe piedestale metalice, aprinse și stinse la 
diferite replici. 

În Medeea, decorul, tot de Lidia Radian, este mai izbutit, aerisit, sugerind o 
pădurice sacră la malul mării. Dar, în afara acestui contrast favorabil, spectacolul cu 

Magdalena Buznea (Antigona) și Stefan Iordache (Hemon) 


Medeea se situează în general sub cel cu Antigona, în primul rînd din pricina tex- 
tului, care beneficiază de toate defectele lui Anouilh, dar fără calităţile lui.Medeea 
lui Anouilh se ţine destul de fidel de Medeea lui Euripide — cu excepţia finalului. 
Anouilh nu reuşeşte să dea conflictului dintre Medeea şi Jason o poantă filozofică, așa 
cum izbutise în Antigona. Dialogul Мейеса— Јаѕоп ar însemna dialogul dintre sâlbâ- 
ticie si civilizaţie, dintre temperament si dorinţa de moralitate, dintre vagabondaj şi 
imburghezire. E destul de putin, mai ales că aceste opoziții nu reușesc deloc să facă 
legătură cu problematica erotică a cuplului. Descompunerea dragostei dintre Jason şi 
Medeea se explică superficial: de vină a fost plictiseala lui Jason, desfrînarea Medeci? 
Ecouri stinse din Une vieille maîtresse de Barbey D'Aurevilly nu însufleţesc textul 
(foarte bine tradus, de altfel, de Alexandru Baciu). Pentru un teatru cu un număr fatal- 

Eugenia Marian în rolul titular din ,,Medeca“ 


mente limitat de premiere nu este prea mult să alterneze trei piese (Antigona, Medeea 
și Colombe) de un autor destul de bun, dar nu mult peste linia mediocritâtii oneste, ca 
Anouilh ? Mai ales că, dintre cele trei piese, doar una, Antigona, are o valoare literară 
ceva mai ridicată. 

Spectacolul Medeea încearcă o adaptare, pentru nevoile momentului, a unor for- 
mule folosite de Peter Brook, excelente în Regele Lear, aici exagerate. Barbaria Medeei 
nu e primitivă, așa cum vor să sugereze regia și jocul interpretelor (Eugenia Marian- 
Medeea și Dody Caian-Doica). Cum explica foarte justificat un eseist englez al se- 
colului, canibalismul și vrăjitoria nu se datorează primitivismului, ci unor rafinamente 
bolnăvicioase. Primitive sînt cinstea Antigonei, modestia lui Creon. Civilizarea înseamnă 
abtinerea de la complicatia monstruoasă. De acest labirint al viciului fuge Jason dorind 
simplitatea vieţii greceşti, iar nu de „primitivism“. Exagerarea gesturilor, intonaţia 
adesea tipâtoare dăunează spectacolului. Eugenia Marian are temperament, forţă, miş- 
care expresivă (aproape expresionistă). Puse însă în contextul primitivist de care vor- 
beam, aceste virtuti se umbresc, relieful se transformă in stridentá. Cele mai bune mo- 
mente ale actriței sînt cele de calm, cînd, cu demnitate, domină scena. În rolul lui 
Jason, George Buznea are măreție domoală, dar de multe ori rostește prea emfatic pan- 
seurile din text. 


Toma Pavel 

două personaje 
in căutarea 


unei vieți pierdute 


Cine este Eugen Ionescu? Un scriitor ireverentios față de tradiția literară, iniția- 
torul turbulent al unui nou „credo“ teatral? Un rebel decis să denunțe convenientele de 
gîndire si simtire ale lumii contemporane? Un critic al formelor de viață capitaliste 
caracterizate prin obtuzitate şi minciună şi generînd în oameni un spirit gregar? Un 
sceptic, exprimindu-şi convingerea că orice societate înseamnă presiune, că „nici un sistem 
politic nu ne va elibera de durerea de a trăi“, iar toate ideologiile sint deopotrivă de 
wmistificatoare ? Un poet gingas în ale cărui elegii descifrăm — în negativ — admi- 
ratia pentru bucuriile vieţii, un liric vibrind în faţa frumuseţilor simple, si pentru care 
lumea rămîne un miracol mereu tînăr? Un om neliniștit, torturat de coşmaruri fără 
nume, obsedat de moarte și citind în existenţă un mesaj al neantului? 

Este, probabil, una din voluptâtile cele mai mari ale lui Eugen lonescu, aceea de 
a nu se constitui prizonierul unei formule, de a nu putea fi reductibil la o unică trăsă- 
tură, de a fi autorul unei opere ce nu se lasă simplificată şi este refractară oricărei 
judecăţi parţiale. 

Scriitorul acesta care nu se adăpostește între zidurile unei credinţe calme si defi- 
nitive, urmînd un itinerar cu mult mai sinuos decit ne-au lăsat s-o vedem, uneori, exe- 
geții săi, imprevizibil nu din capriciu, ci dintr-o necesitate a propriei sale creaţii, arată 
mereu o altă faţă a neliniştitului sáu talent. Si nu încape îndoială că ceea ce s-a spus 


Teatrul „С. I. Nottara“: SCAUNELE de Eugen Ionescu 


‚ Regia: George Rafael. Scenografia: Dan Nemţeanu. Distribuţia: Ileana Predescu  (Bátrina) ; 
Constantin Rautchi (Bâtrinul) ; Nicolae Wolcz (Oratorul). 

Ileana Predescu (Bătrina) şi Constantin Rauţchi (Bátrinul) 


despre Scaunele nu mai e valabil pentru hinocerii, ori pentru Regele moare. Există, bine- 
înţeles, în scrisul lui Eugen lonescu o linie de idei, un univers de simtâminte care-l 
caracterizează. Dar scriitorul e o lume în mișcare, şi orbita pe care se roteşte e încă 
greu de definit. 

Construcţia dramatică din Foamea şi setea e de o severă rigoare, aproape clasică. 
Structura piesei Cintăreaţa cheală e insolitâ şi respinge deliberat convențiile tradiţionale 
ale teatrului. Bérenger ne apare în Rinocerii ca о fiinţă inspáimintatà şi revoltată de 
metamorfoza oamenilor in brute, de complicitâtile pe care fascismul a izbutit să le tre- 
zească si să le întreţină, el trăiește o dramă politică. Bérenger din Regele moare este 
omul desprins de societate, singur şi fragil în fata morţii, războindu-se cu o disperare, 
numai rareori ilară, cu fatalitatea. 

İncercati să reduceti opera lui Eugen lonescu la una singură din piesele sale şi 
o veţi sáráci, lumina fiecăreia sporind din confruntarea cu celelalte. 

Scaunele face parte din prima etapă a acestei creaţii. O etapă care a suscitat cele 
mai aprinse discuţii şi controverse. Nu puţini si neînsemnaţi au fost, de pildă, cei ce au 
criticat ideea fundamentală a primelor sale lucrări dramatice: absurditatea condiţiei 

umane, caducitatea raţiunii și a acţiunii. Spre exemplu, într-o polemică vestită, Kenneth 
Tynan nega caracterul exemplar al viziunii lui Eugen Ionescu. „E o lume lugubră, de 
unde ar f pentru totdeauna excluse iluziile umaniste, încrederea în logică si în om“, 
scria criticul englez. 

În Scaunele (1951) ne sînt prezentaţi doi bătrîni în ziua morţii lor. De la 
începutul şi pînă aproape de sfîrșitul piesei, bărbatul şi femeia vorbesc, se agită şi 
aşteaptă. Conversatia lor ne lasă să vedem că viaţa pe care au dus-o e făcută din 
plictis și din banalitate. Nu există nici o întîmplare în amintirile lor care să aibă preţ 
şi să le justifice existenţa. Asistăm la o ultimă reprezentaţie a ceea ce a fost „fericirea“ 
ior. Ei povestesc evenimente mărunte, despre care nu ştim măcar dacă au avut loc, trec 
fulgerător de la o tristeţe fără gravitate la un entuziasm fără durată, evocă o intimitate 
ce este exclusiv rezultatul unei lungi convietuiri şi nu al unei comuniunii, se mint şi se 
rásfatá, se ceartă şi se împacă. O vanitate deşartâ îi însoțește mereu pe drumul dezolant 
deasupra căruia nu luminează steaua nici unei idei, nici unei pasiuni. lar reprezentatia 
aceasta are loc în faţa unor oameni care seamănă leit cu ci, în faţa unor prezente care 
sînt niște absente, in fata unor scaune goale şi care semnifică fiecare alt personaj. Ei au 
fost invitati ca să asculte mesajul celor doi bătrîni către umanitate, mesaj pe care-l va 
expune un orator de profesie. În fine, apare oratorul căruia bâtrinii i-au încredințat 
sensul vieţii lor, şi cei doi, impácati că n-au trăit zadarnic, se aruncă pe două ferestre 
opuse în apa miloasâ care-i impresoarâ. Aşteptâm să vedem ce va spune oratorul. Dar 
oratorul e mut... 

E ciudat cît de transparentă ne apare astăzi această piesă și cît de lesne am 
utea-o povesti în stilul basmelor. A fost odată un moș şi o babă. La asfintitul vieţii 
or, ci au chemat multi oaspeţi, mingiiati de nădejdea că n-au trăit degeaba. Lâudâroşi 
şi limbuti, le-au făgăduit să le spună tuturora ceva cu deosebire însemnat. Dar n-au 
reușit să zică nimic musafirilor singurătăţii lor și, încercînd să vestească lumii vrednicul 
lor sfîrșit, s-au acoperit si mai mult de rușine. Sărmanii, cîtă zădărnicie le-a fost să 
le fie și viaţa și moartea. 

Dintre toate piesele lui Eugen Ionescu, Scaunele ni se pare cea mai apropiată 
de dramaturgia lui Samuel Beckett. Aceleași fiinţe aflate la jumătatea drumului între 
real si ireal, care nu reușesc să se desprindă din promiscuitatea unei existente amorfe, 
pustii, stupide, aceeași imposibilitate de a comunica o idee, aceeași întrebare, dacă există 
vreo idee de comunicat. Eroii lui lonescu din Scaunele, ca şi cei ai lui Beckett din 
Asteptindu-l pe Godot, se îndreaptă spre moarte într-o agitaţie care e totuna cu tăcerea 
şi nimicul, aprinşi de o speranţă inutilă, absorbiți de uitare. lar pe altarul acestor două 
tragedii în care fiinţele nu au grandoare, timpul nu înseamnă progresie și destinul se 
numeşte inerție, arde flacăra grotescului. 


Fireşte că noi nu putem împărtăși punctul de vedere al lui Eugen Ionescu din 
Scaunele. Oare ceea ce defineşte, totdeauna și oricînd, o viaţă de om este absenţa unei 
semnificaţii ? Oare orice acţiune umană se nutrește numai din vanitate şi este încoronată, 
sumbru si definitiv, de zâdârnicie? Exclusivismul acestei poziţii sare imediat în ochi. 
Ideea că existenţa este un inevitabil și absurd eşec poate fi sugerată numai de imaginea 
morţii. Dar cum am putea uita că moartea este, cum zicea un poet, doar „o parte a 
vieţii“, chiar dacă cea mai grea, si că ne definim — în mod suprem — ca oameni prin 
atitudinea faţă de neant, prin forţa cu care însemnăm trecerea noastră prin lume, prin 
fertilitatea acţiunilor noastre într-un context istoric? 

Unul din comentatorii cei mai avizaţi ai lui Eugen Ionescu (Serge Doubrovski) 
socoate că piesele dramaturgului nu fac decît să sublinieze absurdul si niciodată să-l 
depășească. lar acest punct de vedere a devenit un poncif al criticii occidentale. Nu 
credem că lucrurile stau chiar astfel. Si aceasta, nu numai pentru că simplul fapt de a 
prezenta absurditatea implică existenţa raţiunii şi a speranţei, dar și fiindcă în scrisul 
lui Eugen Ionescu revelaţia absurdului se însoţeşte cu neliniştea, dar şi cu revolta. E 
desigur o revoltă nedeterminată, fără un explicit caracter social şi istoric, ceea ce îl 
indreptátea pe Sartre să-i reproșeze dramaturgului maniera abstractă de a considera 
condiţia umană și să-i impute că revolta sa se traduce în cele din urmă printr-un pesi- 
mism al inactiunii. Dar Eugen Ionescu face totuși procesul sclerozării formelor de viaţă 
burgheze. De altfel, rareori un autor a arătat cu mai multă violenţă ceea ce este stereotip 
uniform si maşinal în această civilizaţie. 

Spectacolul Teatrului „Nottara“ are meritul de a nu fi restrins sfera de idei a 
piesei şi de a nu o fi sărăcit de toate aceste implicaţii ori chiar contradicții. Punind în 
scenă Scaunele, George Rafael s-a preocupat să scoată în relief amestecul deconcertant 
de tragic şi de comic al piesei și se poate spune că a izbutit pe linia unei remarcabile 
limpezimi şi simplitâti. Regizorul s-a ferit să alăture imaginilor piesei propriile sale ima- 

Ileana Predescu (Bătrina), Nicelae 
Wolez (Oratorul), Constantin 
Rauţchi (Bâtrinul) 


gini despre piesă şi să creeze, prin suprapuneri, o complicată şi inutilă algebră. Şi a 
procedat cum nu se poate mai bine, căci nu credem că Scaunele suportă artificii scenice. 
A lăsa textul să vorbească singur e și aceasta o dovadă de tact artistic... Şi de cultură. 
Totul stă, în această piesă, în ritmul cinematografic în care se perindă cele mai opuse 
stări de suflet, în alternarea tăcerilor cu o agitaţie mecanică, în trecerea de la momente 
searbede şi moarte la altele cind tensiunea atinge paroxismul. Actorii au fost astfel 
îndrumați încît să dea impresia unor fiinţe de o superficialitate iremediabilă, vecină cînd 
cu emoția, cînd cu nerozia, reduși la un schelet de simtáminte devenite ticuri şi de ticuri 
devenite simtâminte. Regia a ştiut să arate că viața lor e o reprezentare a acestui non- 
sens, a minciunilor, a păcălelilor, a iluziilor sub care se ascunde un pustiu. 

Spectacolul Teatrului „Nottara“ (scenografia Dan Nemteanu) se desfășoară într-un 
cadru nud, fără ornamente, părăginit, între ziduri cenușii. Nenumărate uși se deschid 
spre nicăieri, parcă pentru a sugera fiecare că aceste porţi sînt iluzorii, că toate nu duc 
niciunde. Personajele ies printr-o ușă, intră prin alta, fac mecanic, de nenumărate ori, 
înconjurul acestei camere goale, unde privirea nu găsește nici un punct de reper, nici 
un obiect pe care să se odihnească, și unde doar scaunele există, dar și ele pentru a 
evoca nişte fantome și un vid pe care nu ai cum să-l populezi. Impresia e copleșitoare. 

În rolul bătrinei, Ileana Predescu demonstrează încă о dată virtuțile unei actriţe 
cu sensibilitate bogată, cu imaginaţie liberă, dotată cu o mare suplete artistică. Ea a 
izbutit să joace pe toate laturile un rol în care trebuia să sublinieze cu luciditate ceea 
ce înseamnă o conștiință stinsă, moartă, un rol în care se trece fulgerător de la melan- 
colie la exuberantâ, solicitînd actriţei cînd o spontaneitate candidă, cînd puterea de a 
sugera imaginea uzurii cu convențiile sociale. Ileana Predescu evoluează cu rafinament pe 

hotarul foarte delicat al unui personaj-paiatâ, despre care te întrebi mereu dacă e real 
sau fals, fiind totdeauna verosimil. 

Pe bâtrin l-a interpretat Rautchi, actor original, inventiv, scotind la iveală, in 
primul rînd, vanitatea şi meschinăria iluziilor care l-au călăuzit o viaţă întreagă, îngim- 
fárile, suspinele, egoismul, dorința de a se elibera de o inferioritate socială. Jocul său 
a avut ceva din costumul báltat al unui bufon tragic, lipsit de un rege căruia să-i 
slujească, să-i agrementeze plictisul, să-l urască, să i se opună. Un bufon fără un suveran, 
împăcat cu uritul existenţei, ocupînd centrul scenei şi covirşit de vanitatea acestei 
împrejurări. 

O apariţie stranie o prilejuieşte oratorul (Nicolae Wolcz), acest personaj vetust si 
ridicol, incapabil să articuleze un cuvint şi zbátindu-se dramatic între propriile sale 
biiguieli, închis pentru totdeauna în lumea unor formule sortite să rămînă oculte. Din 
păcate, aşa cum ni-l prezintă regizorul, el se denunţă prea devreme si efectul de surpriză 
este mult diminuat. 


* ж ж 


Spectacolul Teatrului „Nottara“ ne prilejuieşte cunoașterea exactă a unui scriitor 
care discută mereu în opera sa despre sensul existenței umane, încercînd să adune in 
piesele lui, ca într-o arcă biblică, cele mai diverse cupluri (Bérenger si Daisy din 
tinocerii, El şi Ea din Delir in doi, Bérenger şi Regina tinără în Regele moare), pentru 
a constitui un nou univers artistic. 


B. Elvin 

sensul situatiei comice 


Cu Billy Mincinosul de Keith Water- 
house si Willis Hall, Teatrul Muncitoresc 
C.F.R. Giuleşti aduce în circuitul teatral 
o nouă piesă din dramaturgia furioşilor 
englezi, de care mai multe dintre teatrele 
noastre se arată, în această stagiune, in- 
teresate. E drept, textul nu are forţa și 
profunzimea operelor importante ale cu- 
rentului, situindu-se, cu tot succesul de 
public ce l-a consacrat, printre piesele 
micufe, mai ales amuzante, construite mai 
mult pe situaţie decît pe ideea dramatică. 
Dar alegerea nu este lipsită de merit, 
pentru că există, în unghiul de vedere pe 
care îl oferă scrierea, un grăunte de ori- 
ginalitate : pe fondul tern al mediului 
descris de întreagă această dramaturgie 
(conturat, poate, cu şi mai multă minutie 
постове. visînd să evadeze, nu se pro- 
filează o personalitate excepţională. İn- 
tr-adevăr, Billy, adolescentul neadaptat, 
nu are nimic din datele unui erou; el 
nu e nici măcar un revoltat, şi, dacă își 
consumă zilele în mărunte negatii succe- 
sive, e pentru că permanenta stare de 
refuz, de opoziţie, îi oferă iluzia că se 
ridică deasupra cotidianului amorf, mes- 
chin. De fapt, Billy e un fals Jimmy 
Porter, un fals „furios“, un impostor. Pro- 
testul lui ostentativ nu are nimic din vi- 
bratia intelectuală şi din patetismul sincer 
ріпа la durere, prin care prototipul ,tiná- 
rului furios“ izbutea să reprezinte drama 
unei generaţii. Billy e o fiinţă fragilă si 
măruntă, care nu iubește munca si de- 
testă răspunderile. Fronda lui anticonven- 
tionalistâ se învecinează îndeaproape cu 
lenea, cu o foarte relativă concepţie des- 
pre cinste: la serviciu se poartă irespon- 
sabil, acasă e de o obrăznicie insuporta- 
bilă, cu fetele — de o lașă inconsecventâ. 
Toate astea nu-i pot aduce decît dezapro- 


bare şi necazuri ; de aceea, mica lui viaţă 
e un lanţ de hărțuieli: un şir de ,cre- 
ditori morali“ — în persoana mamei, a 
tatălui, a Barbarei și a Ritei — îl urmă- 
resc tot timpul cu reproșuri. lar el, dim- 
potrivă, are nevoie de o aureolă, de un 
public de admiratori, de o atmosferă de 
permanentă euforie. Pentru asta constru- 
leste în jurul său mitul tînărului neînțeles, 
atras de o irezistibilă chemare către o 
viaţă interesantă și boemă, către destinul 
romantic de scriitor. În echilibru instabil 
pe pragul evadării către această viaţă, 
încercînd să amine mereu clipa „saltului 
mortal“, Billy minte, minte neîntrerupt, 
cu naivitate dar şi cu farmec, şi fantezia 
— singurul lui dar — îl ajută. Ріпа cînd 
usa se deschide, cineva — fata pe care 
o iubește — îl îndeamnă să pornească la 
drum, si Billy e nevoit să recunoască 
falsul: căci îi lipsește energia oricărui 
început, a oricărei înfăptuiri pozitive, îi 
lipsește curajul de a se bizui pe sine în- 
suși si de a lua în piept existența, cu toate 
greutăţile ei. Întorcîndu-se la traiul mes- 
chin pe care-l urăște, el își acceptă, ca 
inevitabilă, ratarea. 

Billy Mincinosul există, de fapt, prin 
originalitatea personajului central; „fun- 
dalul“ și relaţiile create în jurul său sînt 
departe de a fi la fel de interesante și 
de vii. Considerat însă ca portret al re- 
voltei mimate, işi justifică înscrierea în 
repertoriu și oferă chiar perspectiva unui 
spectacol interesant pentru publicul tînăr 
al teatrului, căci conţine elementele unei 
dezbateri despre responsabilitate socială şi 
despre individualism, pune în discuţie per- 
sonalitatea, talentul, căile de realizare 
umană. Tendinţa sa de a deromantiza ceea 
ce se poate ascunde — meschin, ridicol, 
chiar insalubru — sub acoperâmintul fra- 


Teatrul Muncitoresc C.F.R, : BILLY MINCINOSUL de Keith Waterhouse si Willis Hall 


- „Regia artistică : Mihai Dimiu. Decoruri: 
Distribuția : Corneliu Dumitraş (Billy) ; Corado Negrea 
y Nicolau-Ștelănescu (Florence) ; Athena Demetriad si 


Sanda Muşatescu. Costume: Eugenia Bassa Crişmaru. 
u (Geoffrey) ; Alexandra Ianu Pascu (Alice) ; Nelly 


ariana Mihut (Barbara) ;Dioleta Andrei (Rita) : 


[ Mariana Mihut si Athena Demetriad (Liz); Traian Stănescu (Arthur). 

zelor emfatice trimite, cu aplomb satiric, 
la pseudomiturile „dernier cri“ pe care 
şi le construieşte tineretul | occidental, 
atunci cînd se află pradă dezorientârii: 
cultul  Beattles-ilor, de pildă, ce se 
opreşte, la fanaticii săi, la suprafaţa mo- 
dului de viaţă dezordonat (printre altele, 
Billy evită, programatic, apa şi săpunul, 
şi nu-și lustruiește ghetele). Condiţia izbu- 
tirii spectacolului este valorificarea toc- 
mai a acestor elemente și trecerea pe pla- 
nul doi a ceea ce este banal și mărunt 
în text. Teatrul Muncitoresc C.F.R. Giu- 
leşti a ocolit însă implicaţiile amărui ale 
acestei viziuni și a preferat o interpretare 


din zona comediei celei mai obişnuite. 
Pe scenă trăiește deci acțiunea ca atare, 


faptul mărunt, dezbrăcat de orice sub- 
text. Billy e pur și simplu un ştrengar 
foarte prost educat, un încurcă-lume care 
náscoceste din obişnuintâ, exasperind — 
fárá sá aibá vreun motiv limpede — pe 
toată lumea. Cicălelile familiei (altfel mi- 
nuţios portretizatâ de Nelly Nicolau-Şte- 
fânescu, Corado Negreanu şi Alexandra 
lanu-Pascu), amănuntele atmosferei stătute 
a casei ocupă un loc prea mare în eco- 
nomia spectacolului, deplasînd accentele și 
ridicînd pe primul plan chestiunea adoles- 
centului refractar normelor curente de 
educaţie. Această răsturnare de planuri, 
ce întunecă perspectiva asupra evoluţiei 
personajului principal, se agravează prin- 
tr-un foarte lung si dezagreabil episod 


Violeta Andrei (Rita), Cornel Dumitraș (Billy) și Alexandra lanu Pascu (Alice) 


consacrat coflictului provocat de apariţia 
Ritei : probabil din dorinţa de a da culoa- 
re şi vioiciune, rolul a fost conturat cu 
maximum de stridentâ. Ceea ce Rita tre- 
buia să aducă in scenă era o ambiguitate a 
intentiilor, o impertinentâ „înfiptă“, aura 
„de scandal“ a fetei de bar cu aventuri 
intimplâtoare, distonind cu timiditatea 
simplutâ şi câldutâ a Barbarei. Cu con- 
cursul unei traduceri foarte discutabile din 
punctul de vedere al calităţii literare 
ni Gheorghiu), argot-ul pe care il 
oloseşte actrita (Violeta Andrei) capâtâ 
însă o nedeghizatâ vulgaritate ; i se ar- 
monizează, Cu întristătoare consecvență, o 
mișcare scenică la fel de apăsat trivialâ. 
Spectacolul coboară aici spre descrierea 
îngroșată a unui mediu vag „lumpen“, 
în care nu-și găsește în nici un fel locul 
subtila dramă a automistificării din lasi- 
tate şi lene. Abia în penultima scenă, a 
întilnirii dintre Billy şi Liz, ghicim o 
mică parte din sensurile pe care le con- 
tine această „aventură ratată“ care e viaţa 
lui Billy, şi întrezărim ce putea să trans- 
mită piesa. 

Citiva actori tineri se întîlnesc in spec- 
tacol: Athena Demetriad (Barbara), com- 
punind atent, cu un efort care se cam 
simte, dar cu real simț al echilibrului. 
Mariana Mihut (Liz), anuntind din nou, 
intr-o schitâ de rol, factura deosebitâ a 
temperamentului ci, căci împrăștie, cu 
scurta-i apariţie, plictiseala instalată pe 
scenă şi în sală, şi sugerează târimurile 
unei existente libere, semi-fantaste ; ac- 
trita are talentul de a da acuitate senti- 
mentelor cu un simplu suris amar si 
şters. Traian Stănescu (Arthur) işi carac- 
terizează personajul foarte discret, parcă 
în treacăt, dar atitudinea detașată, indi- 
ferenta impregnată de cruzime nu sînt 
lipsite de trimiteri la un profil de ge- 
neratie. İn sfîrşit, protagonistul, Cornel 
Dumitraş, apare ca foarte înzestrat pentru 
rol; el are vervă, mobilitate a spiritului, 
un haz simpatic şi dezarmat, ştie să de- 
seneze cu fineţe nostalgia, visul, renun- 
tarea.. Din toate astea se înfiripă un 
Billy viu şi nâstruşnic, care, dacă nu е 
cel pe care l-am descifrat în piesă, nu e 
mai puţin un personaj de teatru rotund 
şi logic — în viziunea limitată pe care o 
oferă spectacolul. 


În această componenţă, echipa s-ar fi 
putut desigur apropia mai mult de sub- 
stanta ideii dramatice, dacă regia (Mihai 
Dimiu) ar fi solicitat-o în acest sens și 
i-ar fi oferit un orizont mai cuprinzător 
asupra destinului personajelor. E drept 
că stagiunea se desfășoară, la Teatrul 
Muncitoresc C.F.R., sub semnul vieţii no- 
made: reprezentantiile au loc mereu în 


78 


alte săli, pe alte scene, ca într-un turneu 
fără sfîrşit, in care actorii trebuie să se 
adapteze, de fiecare dată, altor condiţii. 
Cu oricîtă bunăvoință am privi însă mon- 
tarea, nu putem atribui deficienţele ci 
unor fluctuații determinate de aceasta ; 
este evident că ele ţin de structură si că 
spectacolul a fost conceput cu exigente 
reduse, fiind socotit în categoria come- 
diilor „care merg de la sine“, fără să 
aibă nevoie de o idee artistică viabilă și 
fără să vizeze vreun tel. Nu e pentru 
prima dată cînd ne întîlnim cu acest mod 
de a configura activitatea scenei giuleş- 
tene: şi in trecutele stagiuni am asistat 
la asemenea „pauze“, strecurate printre 
spectacolele importante, care au dat tea- 
trului prestigiul său. Dar dacă, după un 
Arturo Ui violent şi plin de sevă, se 
joacă trei-patru spectacole terne, chiar de 
un gust îndoielnic (să zicem, N-avem 
centru inainlaş, Gaiţele, Pădurea impie- 
trită) ; dacă, după un vodevil strălucind 
de graţie şi umor, construit cu un remar- 
cabil simt al stilului (Pălăria florentinâ), 
se reprezintă un Billy lipsit de ambiţii, 
trebuie să recunoaștem că teatrul trăiește 
pe două planuri: în reprezentații în care 
cheltuiește maximum de combustie intelec- 
tuală şi prin care își asigură un loc de 
cinste în mișcarea noastră teatrală, si în 
altele „de uz curent“, un fel de hrană 
pentru zile de post, despre care nu se 
prea vorbește, dar în schimb se vînd 
bilete la casă. Poate că n-ar fi rău ca 
teatrul să se întrebe cui sînt destinate 
aceste spectacole „de relaxare“, şi dacă nu 
cumva existența lor se râsfringe, pînă la 
urmă, asupra însuși nivelului de exigentâ 
al publicului, pe care se stráduieste de 
20 de ani, cu real succes uneori, să şi-l 
formeze... Căci aceiași sînt spectatorii că- 
rora li se pretinde discernămînt, putere 
de selecţie, gust subtil, receptivitate, şi 
cei cărora li se oferă un mod ieftin de 
distracţie, comedii minore, concepţii re- 
gizorale aplatizante, gag-uri râsuflate. 
Problema se pune chiar mai categoric 
pentru o instituţie menită să fie inima 
vieţii culturale dini:-un cartier muncito- 
resc decit pentru teatrele din centru, ca- 
re-şi împart aproximativ egal publicu' 
larg ; aici există o anumită constantá în 
relaţiile dintre scenă si sală, pe care 
nimeni nu-și poate îngădui s-o neglijeze. 
Și nu e inutil ca asemenea adevăruri 
cunoscute să fie reamintite acum, pentru 
ca redeschiderea sălii să marcheze intra- 
rea într-o etapă în care montarea cea 
mai modestă să angajeze în aceeaşi mä- 
sură onoarea teatrului. 


І. Р. 

Ga de Тайм. 


si cerințele culturii populare 


S-a vorbit şi s-a scris de multe ori despre necesitatea cărţilor de teorie, critică 
şi istorie teatrală. Apelurile au rămas însă fără urmări. În librării continuă să apară, 
aproape exclusiv, monografii și memorii de actori dintr-un trecut mai apropiat sau mai 
îndepărtat. Singurul volum de critică publicat în ultima vreme! a ieșit de sub tipar 
după ce se crease un decalaj între problemele dezbătute de autorii lui și nivelul unei 
mișcări teatrale aflate în permanentă evoluţie. Piesele noi, românești si străine, care n-au 
avut norocul de a fi tipărite în reviste — şi se întîmplă destul de rar, mai ales cînd e 
vorba de dramaturgia străină, ca redactiile să ia asemenea iniţiative —, circulă în manu- 
scris, parcurgind în cel mai fericit caz traiectoria închisă a lumii cunoscătorilor. Un 
singur eveniment poate fi înregistrat: apariţia primului album de scenografie românească, 
apariţie care a echivalat cu o foarte tîrzie consacrare editorială a puternicei noastre 
şcoli de scenografie. Dar nici dezvoltarea istorică a plasticii de scenă, nici analiza mo- 
mentului ei actual, nici cercetarea științifică a celor mai valoroase creaţii de decor şi 
costum nu puteau fi cuprinse în cadrul restrins al unei ediţii lucrată cu multă grijă pen- 
tru calitatea grafic-decorativă — dar concepută neanalitic, informativ. 

lată de ce, vorbind despre cartea de teatru, este util să părăsim planul dezbate- 
rilor vagi, generale, atacînd discuţia direct şi concret. 

Să ne oprim putin asupra tipăriturilor moderne şi puţine la număr, pe care, totuşi, 
editurile (mai precis, Editura ,Meridiane“) le consacră scenei. Este vorba de amintitele 
memorii şi biografii de actori. Scrise mai inspirat sau mai puţin inspirat, întemeiate pe 
studii aprofundate sau pe informaţii sumare, aceste lucrări — ca unice publicaţii des- 
tinate iubitorilor de teatru — aduc mărturie despre o anumită mentalitate care vede în 
teatru în primul rînd actorul (numai două monografii au fost consacrate unor persona- 
litâti regizorale), ca şi cum arta scenică românească de ieri şi de astăzi ar prezenta 
aproape exclusiv interesul unor interpretări izolate, ca şi cum teatrul modern nu s-ar 


| „Teatrul in contemporaneitate“, Editura „Meridiane“. 

constitui în primul rînd din contopirea şi armonizarea unui întreg complex de profesii 
multilaterale. 


O asemenea orientare este dăunătoare, nu numai pentru că ignorează tot ce face 
puterea teatrului nostru actual, dar și pentru că pornește de la o viziune fragmentară 
asupra creaţiei scenice. Astfel dirijată, activitatea editorială de pînă acum dovedeşte 
că redactorii editurilor sînt străini de viaţa teatrală ; așa se explică de ce, deocamdată, 
așa-zisa carte de teatru există la noi, atit cît există, înafara realităţii, înafara preocupári- 
lor mari ale muncii scenice. Fără îndoială, studiul despre personalitate și arta actorului 
— studiul, nu amintirea duioasă şi exclamatia naivă! — rămîne la fel de interesant 
ca oricînd, dar el are valoare numai dacă este elaborat din perspectiva concepţiilor este- 
tice ale prezentului, care văd în teatru — e păcat că trebuie să amintim asemenea ade- 
văruri banale — o artă colectivă. 


Așadar, ce fel de cărţi de teatru așteptăm ? 

În majoritate, realizările dramaturgiei noastre contemporane încep să intereseze 
editurile după un interval destul de mare de la premieră ; publicarea pieselor românești 
de teatru nu se constituie» sistematic, regulat, şi nu ţine seama de relaţia dintre drama- 
turgie şi spectacol. Volumele de piese ar căpăta un interes mult mai mare dacă ar apărea 
periodic şi dacă ar fi însoţite de selecţii de cronici, proiecte regizorale și puncte de 
vedere legate de cariera scenică a lucrărilor date si de influenţele și rolul lor în ansam- 
blul fenomenului artistic contemporan. În felul acesta, editurile ar putea contribui activ 


la dezvoltarea dramaturgiei noastre noi, intervenind ca un factor stimulator în evoluţia 
literaturii teatrale. 


În ce priveşte marea dramaturgie universală contemporană, activitatea editurilor este 
încă sporadică și neorganizată. Singura antologie care a apărut — cea consacrată teatrului 
francez de astăzi — cuprindea unele piese cunoscute de public și altele cu ecou relativ redus 
în actualitatea teatrală. Texte ale marilor dramaturgi, care au determinat evoluţia tea- 
trului francez în ultimele decenii, piesele importante ale lui Eugen lonescu, Sartre, Camus, 
continuă să fie inaccesibile, desi traduceri există şi multe dintre cle sînt jucate sau intră 
în proiectele de repertoriu. Dramaturgii contemporani de seamă din ţările socialiste nu 
figurează pe listele de proiecte editoriale (Volodin, Kruczkowski, Mrozek, Kochout, Havel, 
Karvas). Bin teatrul clasic al revoluţiei — Maiakovski, Gorki, Vişnevski — nu au mai 
apărut de mult ediţii noi. Impresionanta operă dramatică a scriitorului comunist Bertolt 
Brecht este reprezentată numai prin cele cinci piese publicate mai demult (patru tipărite 
în volum și una separat) şi de la aceste ediţii, cu destule deficienţe de traducere, nu s-a 
mai făcut nimic pentru a lărgi suprafața de contact dintre creaţia acestui dramaturg şi 
cultura spectatorului. Teatrul american din secolul XX, cu pleiada lui de autori de mare 
popularitate (Eugene O'Neill, Saroyan, Tennessee Williams, Arthur Miller, Edward Albee), 
teatrul nou atît de interesant din Germania (Peter Weiss, Rolf Hochhuth, Martin 
Walser, Fritz Hochwalder, Peter Hacks, Heinar Kipphardt), dramaturgia lui Max Frisch, 
a lui Dürrenmatt, teatrul englez progresist al ,furioşilor“ — Osborne, Wesker, Shelagh 
Delauney — iată cîteva din punctele principale de reper ale peisajului dramatic actual. 
Or, la noi, în acest domeniu, s-a publicat pînă acum o singură culegere din opera lui 
Durrenmatt. 


Date fiind curiozitatea şi receptivitatea mare a publicului faţă de fenomenul tea- 
tral contemporan, ca şi amploarea şi intensitatea dezbaterilor care se desfăşoară la noi, 
ediţiile însoţite de ample studii și comentarii critice sînt mai mult decît necesare ; ele pot 
juca un rol constructiv în delimitarea și aprecierea poziţiilor ideologic-artistice care se 
confruntă și se înfruntă astăzi în teatrul universal. Nu putem ignora, nu putem face 
abstracţie, de pildă, de evenimentul artistic interesant pe care îl constituie opera lui 
Samuel Beckett în ansamblul artei conteporane (o asemenea atitudine ar fi potrivnică 
cerințelor de elementară informare culturală) ; dar nici nu putem prezenta publicului 
aceste scrieri fără să le comentăm, să le analizăm, fără să expunem limpede si hotărit, 
în raport cu ele, punctul de vedere al esteticii noastre socialiste. În asemenea cazuri, 
simpla prefaţă sau studiul de închidere a ediţiei nu pot să acopere decît în parte dificul- 
tâtile apropierii faţă de un fenomen de artă complex: mult mai eficiente, din punctul 
de vedere al propagandei comuniste cultural-estetice, pot fi culegerile însoţite de studii 
ample şi amănunțite, elaborate anume pentru a înlesni întîlnirea cititorului cu un creator 
dificil şi a afirma atitudinea criticii și a oamenilor de teatru din ţara noastră în raport 
cu fenomenul creaţiei contemporane. 

Fireşte, editurile au de recuperat. în general, o râminere în urmă destul de mare 
în raport cu literatura universală contemporană. Dar este greu de înţeles de ce, cînd se 
fac eforturi pentru depășirea acestui neajuns în roman și poezie, redactorii manifestă 
atita indiferență față de dramaturgie, una din ramurile cele mai active si mai bogate ale 
scrisului contemporan. ИЗ, : 

Dacă ne îndepărtăm de prezent, in domeniul dramaturgiei universale de mare 
prestigiu, imaginea nu apare mult mai fericit luminată. Cu excepţia lui Cehov si Gorki, 
personalităţile care au determinat schimbarea structurilor dramatice la graniţa dintre 
secolele XIX și XX — Ibsen, Strindberg, Shaw si Pirandello — sint absente sau foarte 
slab reprezentate în aria publicaţiilor ; unele din ele, înfăţişate odată prin cîteva titluri, 
au ieșit din preocuparea editurilor mult înainte ca dimensiunile creaţiei lor să ajungă 
într-adevăr cunoscute (G. B. Shaw). Un clasic de o tulburătoare actualitate ca Georg 
Büchner rămîne cu totul străin de public. Dramaturgii din epoca de aur a teatrului 
spaniol sau cei care au urmat commediei dell'arte, în Italia, ca Goldoni, Gozzi, scriitori 
francezi importanţi din secolele XVIII şi XIX, ca Marivaux, A. de Musset râmin slab 
prezentaţi. 


Domeniul în care lipsa cărţii de teatru se simte cel mai acut este însă arta spec- 
tacolului. 

Subliniind încă odată un adevăr afirmat frecvent, dar care nu a intrat încă 
îndeajuns de activ în opinia publică — și anume faptul că arta spectacolului a atins 
la noi un grad de dezvoltare deosebit de înalt, că puţine ţări din lume se pot mindri 
cu o atît de variată și energică desfăşurare de forţe în scenografie și regie —, nu 
facem decît să atragem atenţia asupra decalajului dintre practica teatrului şi reflectarea 
ei în critică, istorie şi teorie. Ini(iativele, descoperirile, realizările scenografilor, regizori- 
lor, actorilor nu sînt încă fixate științific în memoria publicului și experienţe de o valoare 
incontestabilă îşi consumă existența fără ca invátámintele lor să fie valorificate pinà la 
capăt. Redacţiile editurilor nu preţuiesc îndeajuns succesele noastre, nu ştiu să culeagă 
roadele unei munci de înaltă ţinută, nu dau respectul cuvenit unei arte viguroase și noi, 
care s-a constituit, în cea mai mare parte, în anii României socialiste și care demonstrează 
concret, prin realizări de netăgăduit, vitalitatea culturii noi în ţara noastră. 

Am auzit adeseori pe oamenii noștri de teatru, reveniti din diferite călătorii, 
plingindu-se cá reugitele mișcării noastre teatrale sint prea putin cunoscute, că succesele 
noastre — саге ar putea să susţină cu strălucire un punct de vedere propriu în concertul 
preocupărilor din lumea actuală — nu izbutesc să se impună numai pentru că nu sînt 
îndeajuns de eficient consemnate si studiate. Nu este vorba aici numai de o mîndrie 
patriotică întru totul justificată, este vorba si de necesităţile dezvoltării teatrului. Lipsit 
de studiul critic amplu, de cercetarea istorică aplicată si de investigația teoretică perse- 
verentă, spectacolul nostru evoluează mai mult empiric. Teatrul nostru întîmpină dificul- 
tâti în procesul de autodefinire în raport cu marile direcții ale artei universale de astăzi. 
Nu putem intra în dialog cu realităţile de pe marile scene din lume, nu putem să ne 
manifestăm „la nivel mondial“ cît timp nu stabilim un schimb permanent de informaţii 
şi opinii cu gîndirea teatrală de pretutindeni, atit prin consemnarea si sintetizarea expe- 
rientelor noastre, cit si prin cercetarea realizárilor de pretutindeni. 

, O, Din acest punct de vedere nu este greu să dovedim cit de utilă ar fi o cercetare 
istoric-critică a spectacolului românesc contemporan, cercetare in spirit constructiv, fără 
concesii făcute prestigiilor lipsite de acoperire, fără încercări de a cita și a măguli pe 
toată lumea. Ieşirea din așa-numitul naturalism, constituirea şcolii de scenografie, crista- 
lizarea treptată a unei noi regii românești, evoluţia Teatrelor Naţionale, creşterea mis- 
cării teatrale din țară, formarea ansamblurilor organizate pe principiile afinitâtilor co- 
mune, diversificarea modificărilor expresive —, iată care ar putea fi, în mare, punctele 
nodale ale unor asemenea studii. Se spune (chiar și în discuţiile purtate în cadrul anchetei 
prezente în ultimele noastre numere) cá aria de acţiune a criticii, istoriei şi teoriei de 
teatru este prea restrînsă ; editurile ar putea să contribuie hotăritor la rezolvarea acestor 
probleme mult dezbătute, intensificind şi stimulind activitatea criticii, creînd posibilități 
mai largi și mai diverse de lucru în acest domeniu. 

I O culegere de texte alese din ziarele şi revistele ultimelor decenii ar putea sâ 
ilustreze şi sâ aprofundeze opera de istorie a spectacolului contemporan in tara noastrâ. 
Adunate la un loc, dezbaterile, confruntările, schimburile de opinii care au însoţit matu- 
rızarca artei scenice ar constitui un fel de sinteză vie a dezvoltării gîndirii teatrale 
românești. Documentele acestea ar căpăta şi mai multă valoare, dacă ar fi însoţite de 


6 — Teatrul nr. 12 

comentarii care să revină asupra momentelor importante, reevaluindu-le din perspectiva 
prezentului si clarificînd astăzi sensul unor evenimente care, la vremea lor, nu au fost 
intotdeauna apreciate just. S-ar obţine astfel nu numai o recapitulare a punctelor de 
vedere care s-au ciocnit în devenirea artei dramatice, dar şi o perspectivă de ansamblu 
care ar avertiza împotriva unor greşeli şi confuzii din trecut si ar preveni într-o măsură 
repetarea lor. 

De o necesitate evidentă sint albumele de scenografie, nu ca raritâti, ediţii excep- 
tionale de lux, ci ca instrumente curente de lucru, scoase periodic de sub tipar. Instructive 
pot fi şi cărţile de format mai mic, mai putin ambitioase. Publicaţii-miniatură, consacrate 
cîte unui subiect restrins şi lucrate operativ, ar putea să intervină activ în dezbaterile tea- 
trale, îndeplinind un rol important în propaganda culturală de fiecare zi. O colecţie de 
prezentări ale marilor animatori, începind de la Gusti pină la lon Sava — priviţi nu din 
unghiul evocării pioase, aşa cum s-a întîmplat cu ediţiile dedicate acestei teme pînă 
acum, ci din perspectiva evoluţiei profesiei teatrale —, și continuată în prezent prin ana- 
liza critică a activităţii unor iniţiatori de grupuri și atitudini în teatrul nostru contem- 
poran — Beligan, Ciulei, Brătăşanu, Bortnovschi —, ar putea să refacă, în ansamblu, ima- 
ginea căutărilor care au contribuit la crearea spectacolului românesc modern. Interesantă 
ar putea să devină şi o colecţie destinată exclusiv spectacolelor memorabile şi alcătuită 
din albume foarte abundent ilustrate si amănunţit comentate, care să fixeze imaginea 
montărilor celor mai însemnate de pe scenele noastre. Fără îndoială, mai există multe 
subiecte pasionante si multe forme atractive care să îngăduie cărţii de teatru să devină 
o armă eficientă în propaganda realizărilor teatrului nostru şi în dezbaterea sensurilor 
și perspectivelor. 


+ * + 


Foarte puţin cunoscută este deocamdată teoria generală teatrală, mai precis spus, 
acea estetică practică a scenei care a fundamentat evoluţia teatrului contemporan în 
lume. Înafară de scrierile lui Stanislavski și de un mic volum, mai mult liric decît 
teoretic, al lui Jean Louis-Barrault, spectatorii se văd excluși de la iniţierea în lumca 
de generalizâri, vastă şi plină de invátáminte, pe care au elaborat-o marii oameni de 
teatru din secolul nostru, încercînd să lămurească problemele profesiei. Enumerarea de 
titluri şi autori care, în mod firesc, ar fi trebuit să fie la îndemina cititorului, poate 
deveni extrem de lungă. 

Eseurile lui Gordon Craig, memoriile lui Antoine de la Teatrul Liber, scrierile lui 
Adolf Appia, „Teatrul teatral“ al lui Meyerhold, însemnările și articolele lui Tairov, 
amintirile despre Vahtangov, notaţiile lui Dullin, Jouvet şi Cocteau, studiile lui Piscator, 
inepuizabila operă teoretică a lui Brecht — iată cîteva din lucrările pe care se înte- 
meiază cultura spectacolului. Cu real folos ar putea să figureze în diferite antologii 
mărturiile realizatorilor contemporani, de pildă, interviurile şi articolele lui Peter Brook, 
expunerile lui Tovstonogov şi ale lui Giorgio Strehler, opiniile lui Planchon, comentariile 
de regie si scenografie ale talentatilor oameni de teatru din Polonia, documentele de 
valoare unică ale interesantei şcoli de scenografie din Cehoslovacia. 

Se știe că în vremea noastră, cam de la începutul secolului, arta spectacolului 
a redescoperit manifestări de teatru dintr-un trecut mai îndepărtat, câutind în ele surse 
de inspiraţie, cu aceeaşi curiozitate cu care a început să exploreze uriașa experienţă tea- 
trală a țărilor asiate. Cercetările despre commedia dell'arte, teatrul elizabethan, misterul 
medieval, reprezentatia antică sau studiile dedicate spectacolului chinez, japonez şi hin- 
dus reprezintă nu numai un punct de atracţie, dar si o bogată sursă de alimentare a 
muncii scenice noi. 

Recapitularea riguroasă, sistematică a teoriilor spectacolului elaborate de clasici 
(Riccoboni, Diderot, Goethe, Wagner ş.a.m.d.) devine şi ea deosebit de utilă într-un 
moment în care cultura actului teatral ne preocupă atît de mult. Importantă este şi 
cunoașterea aprofundată a experienţelor profesionale care nu pot fi trecute cu vederea; 
de pildă, marile realizări ale scenografilor din diferite ţări. 

Studiul aplicat asupra literaturii teatrale capătă o deosebită eficiență atunci cînd 
descoperă perspective noi sau furnizează date pentru modalităţi inedite de punere în scenă. 

O montare Shakespeare care nu se sprijină afirmativ sau polemic pe ciştigurile shake- 
speareologiei clasice şi moderne nu poate să constituie un act de cultură. Dialogul dintre 
sală şi scenă devine dificil atunci cînd regizorul şi actorii se bizuie pe un sistem de argu- 
mentafie și analiză necunoscut spectatorului. De aceea, marii comentatori din toate timpu- 
rile trebuie să ajungă la indemina publicului. Antologia publicată la sărbătorirea cvadri- 
centenarului joacă deocamdată numai rolul unui prim ghid (şi acela cu destule scăpări si 
neajunsuri), ea se cere urmată de culegeri care să acopere lacunele existente în prezent în 
critica şi teoria textului shakespearean. Din această sferă a literaturii nu pot să lipsească 
interpretările mai noi. Putem să fim de acord cu Jan Kott sau să respingem opiniile 
lui, putem să acceptăm sau să contestăm interpretările lui Fluchére sau ale lui Wilson- 
Knight; dar nu ne este îngăduit să facem abstracţie de asemenea poziţii, fundamentale 
їп evoluţia perspectivelor asupra teatrului marelui elizabethan, după cum nu se cuvine să 
ignorăm punctele de vedere expuse de T. S. Eliot în această dezbatere. 

Teatrologia modernă devine pe zi ce trece mai bogată. Esslin, Gassman, Pronko, 
Gouhier, Bentley, Tynan şi multi alţii care s-au devotat esteticii scenei pot furniza un 
material vast, din care, desigur, s-ar putea selectiona fragmente utile. Sintem obligaţi să 
oferim publicului un material informativ cît mai bogat asupra fenomenului teatral con- 
temporan şi, de multe ori, punctele de vedere ale teatrologilor de frunte din lume ne 
pot folosi în elucidarea unor probleme, fie că le acceptăm, așa cum sînt formulate, fie 
că, respingîndu-le, ne afirmăm mai limpede şi mai documentat propria noastră poziţie. 

Este fără îndoială un program vast. Dar nu trebuie să uităm că ne aflăm într-o 
ţară cu 40 de teatre active, că, seară de seară, mii de oameni din zeci de orașe umplu 
sălile de spectacol, că însăși condiţia de largă dezvoltare a teatrului nostru presupune si 
obligă la largă propagandă de masă, impune o arie amplă de cultură populară. O biblio- 
tecă de propagandă a esteticii și culturii teatrale este foarte necesară (în sensul în care 
în proză funcţionează, de pildă, Biblioteca pentru toti). Criteriul care poate să devină 
în sensul cel mai înalt al termenului, ca putere de atracţie, forță de concentrare, capaci- 
tate de convingere. Cărţile, broşurile, pliantele și albumele de teatru ar putea să con- 
struiască în păturile cele mai largi de spectatori o solidă operă de culturalizare, pornind 
de la o cunoaștere temeinică a clasicilor si ajungînd la reflectarea operativă şi eficientă 
a tuturor evenimentelor importante din evoluţia actuală a regiei, scenografiei, artei acto- 
rului, tehnicii si arhitecturii teatrale. 

O editură care mai are multe alte obligaţii, în speța Editura Meridiane, nu poate 
face singură faţă atitor răspunderi și îndatoriri. Poate că nici eforturile conjugate ale 
editurilor care urmăresc problemele de literatură nu vor izbuti să rezolve în timpul 
necesar carenfele existente. Poate cá ar fi bine să examinâm, în perspectiva cerințelor 
de astăzi, posibilitatea de înființare a unor edituri de teatru. Poate că s-ar putea orga- 
niza o editură aparte pentru problemele de cultură teatrală si cinematografică. Oricum, 
cartea de teatru nu este pentru noi un lux, un capriciu intelectual, ci ea reprezintă o 
necesitate principială a progresului într-una dintre cele mai active şi mai populare ramuri 
ale artei româneşti. 


A. M. N. 


www.cimec.ro 


PAUL-LOUIS MIGNON 


Pareri despre teatrul francez 


Paul-Louis Mignon, președintele Sindi- 
catului criticilor de teatru din Franţa, ne-a 
împărtăşit, cu ocazia vizitei în {ага noas- 
tră, unele păreri legate de viaţa teatrală 
pariziană. 

„Stagiunea trecută a făcut să apară mai 
nct un dublu fenomen care mi se pare 
caracteristic pentru viaţa teatrală fran- 
ceză a ultimilor ani: pe de o parte, tea- 
trul parizian particular, comercial, are din 
motive economice — aș spune, chiar de 
economie — o existenţă tot mai pre- 
cară. Teatrele particulare susţin că nu pot 
realiza creaţii franceze din lipsă de piese, 
din lipsă de autori, din lipsă de bani. De 
aceea, directorii afirmă că sint nevoiţi 

să accepte soluţii ce garantează mate- 
rialmente întreprinderea lor, soluţii ce 
limitează riscurile, şi montează, de a- 
ceca, în special piese engleze, americane, 
de așa-zis «succes sigur». Pe de altă 
parte, continuă să se impună un teatru 
de ambiţii culturale, ca de pildă Teatrul 
National Popular, teatru subventionat, în 
jurul căruia s-a grupat un public nu nu- 
mai fidel, dar şi în plină dezvoltare. 
Acest gen de teatru nu se plinge că 
n-ar exista autori contemporani ; în el se 
realizează cu regularitate spectacole cu 
piese ale unor dramaturgi ca Billetdoux, 
M. Duras, Jean Genet. 


Pînă şi teatrul de tradiție clasică, care 
nu obișnuiește să lanseze dramaturgia con- 
temporană, a început să recurgă la piese 
noi. Astfel, la Comedia Franceză se mon- 
tează o piesă a lui Eugen Ionescu, Se- 
tea şi foamea. O activitate susţinută au 
centrele dramatice naţionale, acele trupe 
permanente, subvenţionate de stat şi de 
municipalități, саге realizează creații 
de neconceput în sectorul comercial al 
Parisului. Fenomenul teatral care se 
observă in  «banlieu»-rile pariziene, la 
Théátre de l'Est, d'Aubervillier, de Ville- 
juif, de Saint-Denis, nu mai poate fi 
neglijat. 

Un aspect esenţial al vieţii artistice si 
culturale din Franţa, in momentul de faţă, 
îl constituie un proces de reînnoire şi în 
ceea ce privește publicul. Aspectul cel mai 
interesant îl reprezintă afluenţa tineretu- 
lui.“ 

Solicitat să ne vorbească despre criza 
teatrului, de care se scrie atît de mult, 
Paul-Louis Mignon a spus: „Problema 
există. Dar nu aşa cum este tratată în 
presă. De la bun început, trebuie să diso- 
ciem cele două sectoare teatrale existente: 
comercial şi subvenţionat. Primul sector 
suferă într-adevăr o criză. Al doilea este 
teatrul de mîine şi se află în plină dez- 
voltare. S-ar putea vorbi mai degrabă de 
o criză a dramaturgiei. De fapt, as numi-o 
<o carenfâ» a dramaturgiei noastre, ca- 
rentâ datorită faptului că radioul, tele- 
viziunea, ziarele, cinematografia atrag pe 
creatori care, astfel, nu se mai dedică 
dramaturgiei. Atracția unui cîştig rapid 
şi facil în domeniile pomenite mai sus, 
ponderea pe care o are reportajul fac ca 
teatrul să concentreze mai puţine creaţii 
ca pe vremuri. Mai există și un alt as- 

ресі: o exigentá crescută. Animatorii vor 
piese care sá fie la nivelul clasicilor. Nu 
trebuic să uităm cá altădată mizanscena 
era pe planul doi. Acum, arta spectacolu- 
lui este pe primul plan şi regizorii doresc 
texte care să le permită materializarea 
ideilor lor. Am observat că în ţara dv. 
există o practică excelentă, aceea de a 
da mereu premiere originale, fiindcă 
numai jucind multe piese se pot des- 
coperi cele bune. La noi, din păcate, exi- 
genta nu merge întotdeuna mînă în mînă 
cu înţelegerea ; din această cauză, colabo- 
rarea dintre teatru și autor e redusă. 
Există o teamă in fata lansării unui nume 
necunoscut, în faţa eventualelor discuţii 
de presă. Desigur, este mai comod să lu- 
crezi asupra unor texte definitive, semnate 
de nume ce reprezintă o garanţie. Dar 
viața ne demonstrează că încrederea este 
deseori răsplătită. Astfel s-a întîmplat şi 
cu «cazul» Armand Gatti. După eșecul cu 
piesa sa, Crapaud-Buffle, la teatrul lui 
Vilar, acest autor n-a mai fost jucat la 
Paris. Graţie însă lui Planchon, A. Gatti, 
autor de un neîndoios talent, se află din 
nou pe afişele pariziene. Si sînt convins 
că acest autor, care nu și-a găsit încă 
formula definitivă, poate da ceva inte- 
resant pe plan mondial — bineînţeles, 
dacă va fi jucat.“ 

În încheierea interviului nostru, l-am 
întrebat pe Paul-Louis Mignon ce ne 
poate spune despre premisele noii stagiuni 
pariziene. „Actuala stagiune teatrală va 
aduce, fără îndoială, nume noi de drama- 
turgi, precum si nume consacrate. Proiecte 
sînt multe, dar ultimul cuvînt îl au totuși 
spectatorii.“ 


Irina Vrabie 


_ indice; teatrul 
bibliografic ! | s x 


(ANUL X) 


PIESE DE TEATRU 


BĂIEȘU (Ion) — Ariciul de la „Dopul perfect", comedie în șase tablouri si un epilog, 
3 


nr. 3. 

BLAGA (Lucian) — Anton Pann, piesă în trei acte, nr. 4. 

BRESLAȘU (Marcel) — Ce-o să fie Bondocel?, piesă în trei acte, nr. 9. 

COSAŞU (Radu) — Un nasture sau absolutul, comedie în patru acte, nr. 5. 
OPROIU (Ecaterina) — Ми sînt Turnul Eiffel, pseudocomedie în două părţi, nr. 2. 
POPA (Victor Ion) — Râspintia cea mare, piesă în trei acte, nr. 8. 

SAVA (Топ) — Lada, comedie într-un act, nr. 12. 

STORIN (Aurel) — Cu cine mă bat, piesă în trei acte, nr. 10. 

SOVA (Coman) — lubesc pe-al 7-lea, comedie în trei acte, nr. 6. 

VOITIN (AL) — Tezaurul lui Justinian, comedie în trei acte, nr. 1. 


ARTICOLE, STUDII, REPORTAJE, RECENZII 


ANGHELESCU (Marcel) — Spor la muncă şi noi succese, nr. 10. 
BĂLEANU (Andrei) — Despre experiment, nr. 11. 
BANU (George) — Însemnări despre teatrul lui George Călinescu, nr. 5. 
BELIGAN (Radu) — Artist-cetățean, nr. 2. 
BORTNOVSCHI (Paul) — Decorul de teatru în lume după 1950 (recenzie la volumul 
editat de LT.L), nr. 4. 
BORTNOVSCHI (Paul) — Arhitectură, scenografie, teatru — Însemnări pe marginea 
interferentelor dintre două profesii, nr. 9. 
BREAZU (M. şi MARINESCU (C) — Rolul concepției despre lume în formarea 
tinârului actor, nr. 2. 
CAZABAN (lon) — lon Sava, căutătorul de teatru, nr. 12. 
COCEA (Dina) — Ziua mondială a teatrului, nr. 3. 
DIMIU (Mihai) — „Teatrul românesc în contemboraneitate“ (recenzie), nr. 10. 
& DUCEA (Valeria) — Teatrul popular din Rimnicu-Vilcea : pasiune, iniţiativă, reali- 
zări, nr. 2. 
ELVIN (B.) — Dialogul prezentului cu trecutul, nr. 10. 
ELVIN (B. — Două personaje în căutarea unei vieți pierdute („Scaunele“ de Eugen 
Ionescu la Teatrul ,Nottara“), nr. 12. 
FARCAŞAN (Sergiu) — Uraja creației, nr. 7. 
IOSIF (Mira) — Teatrul Mic, nr. 2. 
(OSIF (Mira) — Tragedia oamenilor singuri („Oameni şi şoareci“ de John Steinbeck 
pe scena Teatrului Naţional „I. L. Caragiale“), nr. 5. 

IOSIF (Mira) — De ce Schiller ? De ce ,Intrigâ şi iubire“ ? (,Intrigá şi iubire“ la Teatrul 
„Lucia Sturdza Bulandra”). 

IOSIF (Mira) — Dürrenmatt : „grotescul este un paradox estetic, chipul a ceva fără chip* 
(„Fizicienii“ la Teatrul de Comedie), nr. 11. 

LOVINESCU (Horia) — Răspunderea dramaturgului, nr. 1. 

MİNDRA (V). — Mihail Sebastian şi publicul muncitoresc, nr. 5. 

MİNDRA (V.) — Drama de idei şi varietatea expresiei, nr. 6. 

MINDRA (V.) — O piesă inedită : „Răspintia cea тате“, nr. 8. | 

MİNDRA (V.) — Premiera unui, text memorabil („Jocul ielelor“ de Camil Petrescu 
la Teatrul Mic), nr 

MİNDRA (V.) — Liviu Rebreanu, dramaturg şi critic dramatic, nr. 12. 

NARTI (Ana Maria) — Coordonate în dezvoltarea dramaturgiei originale, nr. 1. 

NARTI Ana Maria) — Forța afirmativă a satirei („Sonet pentru o păpușă“ de S. Făr- 

câşan la Teatrul „С. I. Nottara 


NARTI (Ana ; Maria) — Dialog. cu $i despre E („Troilus si Cresida“ de Sha- 
kespeare la Teatrul de Comedie), nr. 

NARTI (Ana Maria) — Tot despre munca actorului, nr. 6. 

NARTI (Ana Maria) — „De-regizarea“ — problema nr. 1?, nr. 10. 

NARTI (Ana Maria) — Aspirafia spre nou şi inerjiile vechiului (, Vlaicu- Vodă“ de Al. 
Davila la Teatrul Naţional „1. L. Caragiale“), nr. 11. 

N. (A. M.) — Cartea de teatru şi cerinţele culturii populare, nr. 12. 

NICULESCU (Margareta) — Calendar UNIMA, nr. 4. . 

OPRISAN (Horia Barbu) — Un teatru necunoscut: spectacolul folcloric astăzi, nr. 9. 

PAVEL (Toma) — Realismul şi categoriile dramatice (recenzie la volumul „Le théâtre 
et existence“ de Н. Gouhier), nr. 2. 

PAVEL (Toma) — Expansiunea necărturărească a киз („Amphitryon 38“ de 
Giraudoux la Teatrul ,Delavrancea*), nr. 

PAVEL (Toma) — Exercijiu regizoral („Ubu Roi“ de ГА "Jarry la Studioul I.A.T.C.), 

9 


nr. А 
PAVEL (Тын) Anouilh şi mitul antic („Antigona“ şi „Medeea“ la Teatrul „Nottara“), 


PETRESCU (С ıl) — Inedite la „Jocul ielelor“, nr. 2. 
POPOVICI (kena — Moment și perspective în stagiunea craioveană, nr. 3. 
POPOVICI (Ileana) — La apariția volumului „Teatru“ de Al. Mirodan, nr. 7. 
POPOVICI (Ileana) — Criteriul distribuţiei („Vedere de pe pod“ de Arthur Miller la 
Teatrul National „1. L. Caragiale“). 
P. (L) — Sensul situaţiei comice („Billy Mincinosul* la Teatrul Monetare C.F. R.), nr 12. 
SILVESTRU (Valentin) — Un dialog posibil despre „Opera de trej—harale". (Opera 
de trei parale“ la Teatrul „Lucia Sturdza Bulandra), n( 1) 
SELMARU (Traian) — În climatul dezbaterii creatoare, nr. 6. 
ELMARU (Traian) — Pasiunea de a construi, nr. 8. 
ELMARU (Traian) — Cronica dramaturgiei originale contemporane („Omul care şi-a 
ierdut omenia“ de Horia Lovinescu, la Teatrul „С. I. Nottara“ şi „Nu 
urnul Eiffel“ de Ecaterina Oproiu, la Teatrul Naţional din Cluj), n. (т, 
TEODORESCU (Crin) — плеере începuturilor (Însemnări despre „Jocul ielelor“ de 
Camil Petrescu), nr. 


TORNEA (Florin) — „Vicarul“ j^ Rolf Hochhuth, nr. 8. 
TORNEA (Florin) — Criteriul fundamental al creaţiei noastre, nr. 4. 
T. (FI) — Un teatru necunoscut. Spectacolul folcloric azi, nr. 9. 


++ + 


— — Oamenii de teatru cinstesc memoria tovarăşului Gheorghe Gheorghiu-Dej, 
(articole semnate de Sică Alexandrescu, Marcel Anghelescu, Costache Anto- 
niu, Niki Atanasiu, Geo Barton, Emanoil Petrut, Radu Beligan, Gr. Vasiliu- 
Birlic, Şt. Ciubotăraşu, Dina Cocea, Radu Cosaşu, Lucia Demetrius, Milutá 
Gheorghiu, G. Dem. Loghin, Radu Penciulescu, Eugenia Popovici, Silvia 
Popovici, Irina Ráchiteanu-Sirianu), nr. 4. 

e — Telegrama adresată C.C. al P.C.R. de către oamenii de teatru din R.P.R., 

nr. 7. 
— La înălțimea moii etape, nr. 7. 
— lntimpinind cel de-al IX-lea Congres al P.C.R. (Semnează: Costache An- 

toniu, Niki Atanasiu, Şt. Ciubotâraşu, Ana Dukasz, Irina Răchiţeanu-Și- 
rianu), nr. 7. 

— — Din b eil C.C. al P.C.R., prezentat de tovarășul Nicolae Ceauşescu cu 
privire la activitatea partidului în perioada dintre Congresul al Ulli-lea 
şi Congresul al IX-lea al P.C.R., nr. 8. 


Comemorarea lui Vasile Alecsandri 


CIOCULESCU (Șerban) — Omagiu, nr. 9. 
MINDRA (V.) — Autorul dramatic si scena, nr. 9. 
TORNEA (Florin — Alecsandri despre teatru, nr. 9. 


A treia ediție a Festivalului International de Pâpuşi și Marionete 


IAKOB (Max) — О punte de legătură între naţiuni, nr. 9. 

NICULESCU (Margareta) — Bine ați venit şi succes !, nr. 9. 

POPOVICI (AL) — Păpuși, păpuși lumești, nr. 9. 

R. (B. T.) — Oaspeți de peste hotare, nr. 9. 

RIPEANU (B. T.) — Repoetizare, respiritualizare în arta pâpuşarilor, nr. 11. 


DISCUTII, ANCHETE, INTERVIURI, PORTRETE, MÁRTURII, MEMORII 
U. Ronea, nr. 6. 


CARABIN (С) — 

CRIVAT (Dana) — Interviu cu Radu Beligan şi Liviu Ciulei, despre Congresul al XI-lea 
al IT.I., consacrat interpretării moderne a clasicilor, nr. 8 

EFTIMIU (Victor) — Jon Şahighian şi Traian Cornescu, nr. 5. 

EFTIMIU (Victor) — În amintirea lui Victor Ion Popa, nr. 9. 

EFTIMIU (Victor) — Nottara, nr. 11. 

FIANU (Andriana) — Cultura teatrului (de vorbă cu prof. dr. Al. Balaci), nr. 3. 

MASSIM (Nicolae) — Amintiri despre Nicolae lorga — omul de teatru, nr. 11. 

MUNTEANU (Nicolae) — Repertoriu : realizări şi proiecte, criterii şi exigen(e. (Expu- 
nere făcută la plenara lărgită a Consiliului teatrelor din C.S.C.A.), nr. 8. 

POPOVICI (Ileana) — Teatrul „lon Creangă“. Cu Ion Lucian despre... copilărie și teatru ; 
— şcoala spectatorului ; primul spectacol: „Harap alb“, nr. 2. 

POPOVICI (lleana) — Cu Ulad Mugur, noul director al Teatrului Naţional din Cluj, 
despre... rostul unui „Naţional“. O regrupare de forţe. Un efort de perspec- 
tivă. Configuraţia viitoarei stagiuni, nr. 9. 

TULBURE үкө) — Al Sahighian, nr. 6. 

— — La masa rotundâ cu colectivul Teatrului din Constanja, nr. 1. 

— — Stagiunea văzută de: Dina Cocea, Octavian Cotescu, David Esrig, Gyorgy 
Harag, Adriana Leonescu, Horia Lovinescu, Ualentin Silvestru, Crin Teo- 
dorescu, nr. 7. 

0— — Decada în dezbaterea oamenilor de teatru, nr. 8. 

- — Rolul teatrului in lumea contemporană. (Ancheta LT.I Răspund: Horia 
ge Al. Mirodan, Dinu Сегпеѕси, Dan Nemţeanu, Sică Alexandres- 
cu), nr. 4. 

— — O seară obișnuită de teatru. (Raid-anchetâ), nr. 1. 

— — „Patima roșie“ — 1965. (Discuţie cu Mihail Sorbul și realizatorii spectaco- 
lulu de la studioul LA.T.C), nr. 9 

-- — Ce jucăm ? Pentru cine jucăm ? (Dezbateri in jurul repertoriului), nr. 12. 


Realismul teatral astăzi 


CIULEI (Liviu) — Pasionantul drum spre realism, nr. |. 
ESRIG (0) — Stilizare sau esenjializare?, nr. 8. 

GIURCHESCU (Lucian) — Aspecte practice, nr. 3. 

MOISESCU (Valeriu) — „Nu imit natura, lucrez ca ea“, nr. 5. 
NARTI (Ana Maria) — Ideea rolului şi actorul, nr. 4. 
PINTILIE (Lucian) — Cite ceva despre polemicâ, nr. 2. 


Cum stăm cu critica teatrală ? (Anchetă) 


Cum stăm cu critica teatrală ? (anchetă). Ráspund : Cojar (Ion), Leahu (Gh.), Mirodan 
(AL), Pintilie (Lucian), Teodorescu (Crin), nr. 10; Atanasiu (Niki), Bort- 
novski (Paul), Coman fon, Florian (Călin), Giurchescu (Lucian), Moisescu 
(Valeriu), Niculescu (Miron), Tugulea (Eugen), Bârbutâ (Margareta), Căliman 
Călin), nr. 11; Dinischiotu (C), Lucian (lon), Manitiu dlon), Narti (Ana 
Maria), Nemteanu (Dan), Popovici (Ileana), Solomon (Dumitru), nr. 12. 


Actori și roluri 


BĂLEANU (Andrei) — Cu măturoiul lui Thersit (Gh. Dinică), nr. 10. 
NARTI (A. M.) — Andrei Csiky, nr. 10. 
RIPEANU (B. T.) — Liliana Tomescu — Josie Hogan, nr. 10. 


CRONICA SPECTACOLELOR 
BUCUREŞTI 


TEATRUL 
„Lucia Sturdza Balandra** 


Opera de trei parale (B. Brecht), » D. Fii cuminte, Cristofor ! (A. Baranga), nr. (> 
Cezar şi Cleopatra (С. B. Shaw), nr. 1; Orestia (Eschil), nr. 1; Clipe de viață 


. Saroyan), nr. 3; /ntrigá şi iubire (Fr. Schiller), nr. Nimic nu se pierde, 

dragul meu (I. Hristea), nr. 7. 

de Comedie 

Umbra (E. Svart), nr. 1; Troilus şi Cresida (Shakespeare), nr (3 Fizicienii (Fr. Dürren- 
matt), nr. 1l. 

„Delavrancea“ 

Stâpinul rm (C. Pastor), nr. 3; Școala nevestelor (Molière), nr. 5; Amphytrion 38 
(J. Giraudoux), nr. 7 ; Jubesc pe-al șaptelea (С. Sova), nr. 7. 

Evreiesc 

Spectacol experimental de pantomimă şi dans, nr. 1; Pofta vine rizind (I. Berg si M. 
Bălan), nr. 1. 

L. A. T. €. 

Patima roşie (M. Sorbul), nr. 9 ; Ubu-Roi (A. Jarry), nr. 9. 

Mic 


Oricit ar părea de ciudat (D. Dorian), nr. 2; Doi pe un balansoar (W. Gibson), nr. 2; 
Vulpile (L. Helman), mr. 2; Cinci schițe (1. L. Caragiale), nr. 5; Cintáreaja 
chealá (E. lonescu), nr. 5; Spectacol de poezie şi dans, nr. 5; Spectacol Prévert, 

nr. 7 ; Jocul ielelor (Camil Petrescu), nr(D 


Muncitoresc €. F. R. 


Băiat bun, dar cu lipsuri (N. Tänase), nr. 1; Pădurea impietrită (R. Sherwood), nr. 3: 
Pălăria florentinâ (Labiche), nr. 7; Billy Mincinosul (Keith Waterhouse şi Willis 
Hall), nr. 12. 

Naţional „I. L. Caragiale“ 

Adam şi Eva (A. Baranga), nr. 1; Vizita bătrinei doamne (Fr. Dürrenmatt), nr. 1; 
O femeie cu bani (G. B. Shaw), nr. 1; İnşir-te mărgărite (V. Eftimiu), nr. 3; 
Oameni şi șoareci (J. Steinbeck), nr. 5; Să nu te joci cu dragostea (А. de Musset 
nr. 5; İntilnire cu îngerul (S. Drăgușanu), nr. 5; Ulaicu-Uodâ (Al. Davila 
nr. 11; Vedere de pe pod (A. Miller), nr. 11. 


„Nottara“ 

Peer Gynt (Ibsen), nr. 1; Casa cu două intrări (Calderon de la Barca), nr. 1; Sonet 
pentru o păpuşă (S. Fărcășan), nr. 2; Un caz din oficiu (J. енын, nr. 8; 
Tigrul (М. Schisgal), nr. 3; Omul cu floarea (L. Pirandello), nr. 3; Colombe (J. 
Anouilh), nr. 5; Omul care s-a transformat in ciine (O. Dragun), nr. 5; Omul care 
şi-a pierdut 8: (H. Lovinescu), nr. 12; Antigona (Anouilh), nr. 12; Medeea 


(Anouilh), nr. ; Scaunele (E. Ionescu), nr. 12. 


Televiziune 
Rața sălbatică (Ibsen), nr. 8. 


»Tándáricá'* 
Băiatul şi vintul (N. Trandafilova), nr. 1. 


ÎN RESTUL ȚĂRII 


TEATRUL 
Cluj * 
Constructorul Solness (Ibsen), nr. 3; Nu sint Turnul Eiffel (E. Oproiu), nr. 12. 


Prietenii (L. Demetrius), nr. 3. 


€raiova 


Șeful sectorului suflete (Al. Mirodan), nr. 3; Omul cu mír(oaga (Gh. Ciprian), nr. 3; 
Esop (G. Figueiredo), nr. 3 ; Othello (Shakespeare), nr. 7. 


Piatra Neamţ f 

Nu sînt Turnul Eiffel (E. Oproiu), nr. 7. 
Ploiești 

Zoo sau asasinul filantrop (Vercors), nr. 7. 
Timişoara 


Răzbunarea sufleurului (V. I. Popa), nr. 7. 


Tg. Mureş (maghiar) 
Stafeta nevăzută (P. Everac), nr. 7. 


Prin teatrele din țară 
(Analiza stagiunii 1964/1965) 


Arad, nr. 7, 11, 

Bacău, nr. 9, 11. 

Baia Mare, nr. 7. 

Birlad, nr. 5, 11. 

Botoșani, nr. 6. 
—Brăila, nr. 6, 11. __ 

Cluj (Maghiar), nr. 7. 
- Constanţa, nr. 10. 

Craiova, nr. 11. 

- Galaţi, nr. 8, 11. 

laşi, nr. 6. 

Oradea, nr. 6. 
Petroşeni, nr. 9. 

= Piatra Neamţ, nr. 9. 
- Pitești, nr. 5, 11. 


Reşiţa, nr. 8. 
Satu Mare, nr. 6. 
Sibiu, nr. 5. 


Timişoara, nr. 
Tg. Mureş, nr. 7. 


OASPETI DE PESTE HOTARE 


ALEXANDRESCU (Mircea) — Théâtre de France la Bucureşti, nr. 7. 

AZIZ (Nesin) — Notajii despre realismul în teatru, nr. 11. 

CRIVAT (Dana) — Spectacolele „Comediei“ leningrádene, nr. 11. 

MILETINEANU (Gh. — Un teatru al vervei totale (Turneul Teatrului de Comedie 
- din Leningrad la Bucureşti), nr. 10. 

POTRA (Florian) — Oedip și Hecuba (Turneul Teatrului Naţional din Grecia), nr. 11. 

VRABIE (Irina) — Jean-Louis Barrault la Bucureşti, nr. 5. 

VRABIE. (Irina) — Un exemplu teatral pentru întreaga Europă (de vorbă cu Albert 

Botbol), nr. 11. 


MERIDIANE 


AZERNIKOVA (E.) — Teatrul de pe Taganka (Moscova), nr. 8. 

BĂLEANU (Andrei) — Condiţia umană în dramaturgia occidentală, nr. 6. 

CRIVAT (Dana) — Acasă la Arthur Miller, nr. 2. 

CRIVAT (Dana) — De vorbă cu dramaturgul american Edward Albee, nr. 4. 

DINESCU (Nicolae) — Olimpiada de la pha (Teatrul C. Tánase la Paris), nr. 10. 

ELVIN (B. — „Comedia“ bucureșteană la Teatrul Naţiunilor, nr. 7. 

. (B.) — Urmuz tradus de Eugen lonescu, nr. 3. 

FIANU (Andriana) — Teatrul contemporan $i contemporaneitatea teatrului. (Pe marginea 
colocviului de la Viena), nr. 5. 

JOHANNES (M.) — Scrisori din Berlin, nr. 5. 

KARAMBI (Polixenia) — Prin teatrele din Grecia, nr. 5. 

KWIECINSKI (Tereza) — Stagiunea teatrală varşovianâ, nr. 8. 

MARIAN (Eugen B.) — Teatrul mexican contemporan, nr. 1. 

MIGNON (PAUL LOUIS) — Păreri despre teatrul francez (Interviu luat de Irina 
Vrabie), nr. 12. 

MILETINEANU (Gh.) — Un nou spectacol Tovstonogov : „Trei surori“ de Cehov, nr. 3. 

NASTA (Dan) — Călătoria ca drum spre teatru (Şapte zile la Praga), nr. 1. 

NEMTEANU (Dan) — Seri de teatru la Paris, nr. 8. 

ŞERBAN (Andrei) — Festivalul teatrelor studenţeşti de la Zagreb, nr. 10. 

STEFANOV (Vasil) — Căi noi de expresie artistică, nr. 11. 

— — Note, nr. 1, 8, 5. 


VARIA 
BANU (George) — La Arlechin, nr. 1, 3 

DULCIURILE... UN IZVOR DE ENERGIE 
Nectarul de gutui, prune, 


e DROPSURI ө DRAGEURI caise, piersici şi pere 


e BOMBOAN E UMPLUTE păstrează eontinutu de 
š: vitamine şi aroma frue- 


CU FRUCTE > telor proaspete 
eBOMBOANE UMPLUTE 


CU MARMELADĂ 


Ciocolata tablete 
amăruie, cu vanilie, 
cu lapte, mocca, cu 
arahide, satisface 
toate gusturile 


DULCETURI SI GEMURI 
DE 


Oe enis PRUNE ŞI GUTUI 


ELASTICE 
REZISTENTE 


Un produs fabricat din 
lapte integral de vacă pa- 
steurizat. Cu un procent ri- 
dicat de grăsime și un pro- 
cent scăzut de umiditate. 
Datorită calităţii sale nu- 
tritive și gustului, poate 
fi consumat ca orice brinzâ 
superioară la diferite pre- 
parate și la aperitive. 


SĂNĂTOS $1 HRĂNITOR, AROMA ȘI GUST PLĂCUT 


ALB ȘI ROȘU 


Preparat din vinuri selecţionate si 
aromatizat cu extract de plante. 


Se consumă rece şi, după gustw.emelâmile 


Radioreceptorul cu 
tranzistori portabil 
S. 631. T, sensibil si 
selectiv, permite 
ascultarea emisiuni- 
lor pe unde medii si 
lungi. Este îmbrăcat 
într-o husă de piele 
prevăzută cu o cu- 
rea de purtare. 


Se vinde cu plata 
în rate lunare. 


Preţul lei 900) 


I. P. I.. с. 4684 

